
PREDGOVOR 




Prošle godine mjeseca rujna javile su novine , da 
je iza kratke bolesti u 24 godini života umro mladi 
svećenik senjsko-modruške biskupije Zvonko Benzija. 
Rodio se dne 14. srpnja 1913. u Starigrcdu u Pod- 
gorju ispod Velebita , gdje je proveo djetinjstvo do 
šeste godine. Pučku školu i tri razreda gimnazije 
svršava u Senju. Ostalih pet razreda gimnazije polaze 
kao privatni đak također u Senju, pomažući ujedno 
svom ocu u trgovini vina i drva. 

U sedmom razredu gimnazije nastaje u njemu ne - 
obični preokret: postaje veoma povučen, ozbiljan i 
nadasve pobožan. Iza položene mature stupa u sjeme¬ 
nište i provodi dvije godine u Ljubljani , dvije u Senju , 
a dvije u Rimu. Prvu sv. Misu prikazuje o Uskrsu 
god. 1936 t a krajem školske godine 1936137 polaže 
s odličnim uspjehom na universi Angelicum u Rimu 
licencijat iz teologije. Vrativši se kući, nakon što se 
je dobro oporavio i ojačao u Gorskom Kotaru, dolazi 
u Senj da, uslijed neke male komplikacije, umre. 

Napisao je jedan članak o Gemmi Galgani, koji 
je objelodanio u y>Duhovnom Životu «. Sastavio je 
također predgovor hrvatskom izdanju knjige y>Religija 
i kultura «, koju su izdali senjski bogoslovi. Ostavio 
je u manuskriptu nedovršenu studiju o duhovnosti 

Marka Marulića, koju je trebao prikazati kao tezu za 
doktorat. Inače nije ništa učinio, čime bi bio postao 
poznat i slavan pred ljudima. 

Ali se pod tom jednostavnom i običnom vanjšti¬ 
nom krila ljepota, koja je sva nutarnja: pulchritudo 
eius ab intus! 

»Na mene je učinio utisak«, piše rektor Angeli- 
cuma, o. Broivne, »koji se neće lako izbrisati. Bio je 
finih manira, čedan i pun poštivanja, pa se pokazao 
uvijek spreman, da se dade voditi u onome, što se 
tiče nauka. Kogod je došao u dodir s njime, nije mo¬ 
gao, a da ne osjeća prama njemu pravu ljubav. Bez 
sumnje je njegova vanjština bila ogledalo duše Bogu 
nadasve drage«. 

»Tu dušu Bogu dragu« mogli smo vidjeti u svakom 
njegovom činu. Veoma iskren i otvoren otkrivao ju je 
u molitvi kao i u dnevnom radu. 

Ali ju je nadsve otkrio u svom dnevniku. Možemo 
kazati, da je tu dao samoga sebe, najtajnije svoje 
misli i osjećaje. To nije kao obični drugi dnevnik, što 
različni ljudi vode, pa bilježe u njemu ono, što bi se 
moglo kasnije i publicirati. Ovaj dnevnik je ispovijed 
duše koja se kaje i moli pred Bogom, a kojemu je, 
kako sam kaže, »namijenjena velika dužnost, ukratko 
rečeno, da me odgaja«. 

U njemu su osjećaji i čuvstva, za koje ne ćemo da 
itko drugi znade nego Bog. Pravo kazavši to je for¬ 
malna ispovijed duše stavljena na papir. Imade stra¬ 
nica, na kojima je potanko opisano najintimnije stanje 
duše, njezine pogreške i njezino kajanje, njezino ra¬ 
zočaranje kao i njezin optimizam, njezino potištenje 

kao i bodrenje\ njezin pad kao i njezino ustajanje. 
Namjenivši mu odgojnu svrhu, pisac ovoga dnevnika, 
u iskrenom nastojanju da dosegne savršenstvo, ništa 
ne taji pred Bogom. Kažem pred Bogom, jer je Bog 
onaj, kome govori i piše. Bogu se obraća u poteško¬ 
ćama, Boga moli u nevoljama, Bogu se utiče u nedo¬ 
stacima, konačno Bogu ispovijeda i Bogu zahvaljuje 
na polučenim uspjesima. 

Počeo ga je voditi dne 3. X. 1930, kad mu je bilo 
17 godina, a kad je nastao u njemu snažniji preokret. 
Tog dana kaže: »ovamo u ovu bilježnicu namjeravam 
upisati gdjekad bilješke, koje inače svukud stavljam«. 
Od tih bilježaka, »koje svukud stavlja« sačuvalo se 
veoma malo (bar pisac ovih redaka nije mogao doći 
do njih), ali se zato u samoj bilježnici nalaze nekoliko 
stranica važnih za razdoblje njegova djetinjstva. 
Međutim od toga dana, pa sve do 23. VIII. 1931, 
dnevnik je savjesno vođen i obilno ispisan. Imade po 
koji dan i više stranica. Izostavivši opet dva mjeseca, 
počinje ga ponovno s prvim danima sjemenišnog života 
i svršava ovu bilježnicu s danom 12. III. 1932. 

Na drugoj, isto tako velikoj bilježnici od kakvih 
130 stranica, nastavio je, uglavnom bez prekida, vo¬ 
đenjem dnevnika u razdoblju od 12. III. 1933 do 31. 
kolovoza 1933. 

Osim toga se sačuvala bilježnica na kojoj je u 
kakvih 25 stranica naznačeno nekoliko stvari iz raz¬ 
doblja senjske bogoslovije t. j. od 18. IV. do 1. VII. 
1934, kao i druga bilježnica iz Rima, koja na 54 stra¬ 
nice donosi opažanja za vrijeme duhovnih vježbi obav¬ 
ljenih god. 1936 kao i opažanja nekoliko dana poslije. 

Na posebnim malim papirićima su zabilježene 
refleksije, lična opažanja i odluke za vrijeme duhov¬ 
nih vježbi, čini se, god. 1933 u Senju i god. 1934 
također u Senju. Vrlo su dragocjene za razumijevanje 
njegova svećeničkog života bilješke napisane na ne¬ 
vezanim velikim stranicama za vrijeme duhovnih 
vježbi početkom god. 1937 u Rimu, to jest nekoliko 
mjeseci prije smrti. Konačno imade nekoliko neveza¬ 
nih papirića, na kojima je od zgode do zgode bilježio 
svoja opažanja, pogreške, nedostatke i odluke. Taj 
dnevnik je glavni izvor za ovaj esej. Citati uzeti iz 
njega stavljeni su pod navodnim znakovima. 

Pomnjivo sam proučio i nastojao se uživjeti u sa¬ 
držaj toga dnevnika; zavirio sam zatim u njegovu 
korespondenciju, koja se sačuvala, a od koje je naj¬ 
važnija ona upravljena obitelji, kao i jednom njego¬ 
vom prijatelju iz gimnazije i drugom iz bogoslovije; 
tražio sam i dobio pismene izjave kakvih pedesetak 
osoba, koji su ga poznavali, štovali i ljubili; ispitao 
sam i pobilježio sjećanja i uspomene roditelja, braće 
i sestara, drugova i poglavara, nekih znanaca j štova¬ 
telja; nastojao sam napokon da oživim lične uspo¬ 
mene i opažanja za vrijeme dok se povjeravao mom 
vodstvu — učinio sam sve to u namjeri da otkrijem 
i nađem tu »dušu Bogu dragu«. 

Da li sam je našao, neka prosude drugi. Potpuno, 
sigurno ne. Zato niti ne kanim da ispišem povijest 
te duše, koja uostalom kao i svaki ljudski život sliči 
nepreglednom moru, koje ne možemo prelijati na ko¬ 
madić platna išarana s par boja ili komadić papira 
ispisana s nekoliko, pa i mnogo stranica. 

Ali mi se čini, da sam u toj duši zapazio nekoliko 
značajnih crta, kao i nekoliko interesantnih događaja, 
nekoliko opet zanimljivih podataka, koje bi mogle 
karakterizirati i izraziti — makar blijedo ali ipak 
vjerno — sliku ove duše. To sam nastojao iznijeti u 
ovo nekoliko poglavlja. 

Senj, Blagdan sv. Josipa 1938. 

J. Z. 


9 






13 


SUNČANI DANI DJETINJSTVA 

U kući Viktora i Katarine Benzije, što je 
smještena nedaleko obale maloga i ubavoga sela 
Starigrada ispod Velebita, bijaše uvijek živahno i 
veselo. U svako doba dana mogao si tu naći ljudi, 
koji su dolazili i odlazili, obavljali svoje poslove i 
u razgovoru se ugodnom zabavljali. Ako si trebao 
nešto hrane ili odijela ili dkrepe ili možda kartu za 
putovanje brodom; ako si trebao da otpremiš pismo 
poštom, uvijek si morao u kuću Viktora Benzije. Tu 
si mogao naći sve, što je trebalo jednom malom selu; 
i trgovinu mješovite robe i gostionicu i aprovizaciju 
za vrijeme rata i t. zv. ugovornu poštu i parobro¬ 
darsku agenciju. Sve se to nalazilo u toj kući. Po¬ 
vrh svega mogao si u toj kući naći i toplo srce kre- 
menitih Hrvata, s kojima si imao priliku izmijeniti 
misli o najnovijim političkim događajima. Ispred 
kuće bijaše zaštićena bašća, gdje si mogao slobodno 
sjedjeti i čitati bilo naše bilo strane novine ili se 
kako drukčije ugodno razonoditi. Bilo je dakle uvijek 
živo i veselo u kući Viktora i Katarine Benzija, a 
zadovoljstvo i sreća u obitelji činjahu taj život još 
ljepšim. 

Otac i majka sa zadovoljstvom promatrahu še¬ 
storo djece, koja su im pravila ugodno društvo u raz- 

govoru nakon obavljena posla. Tu se smijalo, pjevalo 
i veselilo. Svi su bili razdragani i razgovorljivi, 
ali se moglo opaziti, da najmanji upravo viče, tako 
kao da hoće sve ostale nadvisiti. Eno ga u dno stola: 
sićušan je i malen, da mu glava jedva viri iznad 
stola. Ali je zato svojim plavim očima sjekao desno 
i lijevo i radoznalo pratio sve oko sebe. Živahnom 
pojavom, visokim i reskim glasom morao je svraćati 
na se pozornost. Pokretima je odavao živu i teško 
ukrotivu narav, koja nema mira, nego traži da se 
nekamo ispolji. To malo, sićušno, a živahno dijete 
na dnu obiteljskoga stola, bio je naš Zvonko. 

Umornom je ocu čestoput bilo dosta te galame, 
pa bi rekao: ruke na sto. Svi su razumjeli, da im je 
mučati i pažljivo slušati, što će pametniji govoriti. 
Teško je to bilo našem mališanu, ali se morao po¬ 
koriti: stavio je ruke na sto, jezik za zube, a dušu 
u se, dok je očima i dalje kružio okolo. Braća su 
znala za njegovu slabu stranu. Lukavo su ga po¬ 
gledali, katkad malo zakašljali, kao da im je nešto 
zastalo u grlu, i uspjeh je bio polučen. Vatrena dje¬ 
tinja narav nije više mogla podnijeti i Zvonko bi 
prasnuo u smijeh. Odmah se čula očeva odluka: 
Zvonko na dvor. Ako ostala družina nije znala da 
se obuzda, stigla je i nju ista sudbina. 

Čestoput se to zbilo s drugih razloga. U kuću je 
naime, naročito za dugih zimskih večeri, znalo doći 
dosta prijatelja i očevih sumišljenika, koji su se rado 
razgovarali o suvremenim političkim događajima, 
koji su u to doba bili zanimljivi i napeti. Dakako da 
su djeca u takvim zgodama morala iz sobe, da bi 

se gosti mogli nesmetano razgovarati bez dječje 
buke. No Zvonko je svakako htio da čuje, što će ti 
novi ljudi pričati. Došuljao bi se nekako nečujno u 
sobu, provukao se do okrajka stola, pazeći, da ga 
tko ne primijeti. Skrio bi ono malo svoje sićušne 
pojave, bradicu postavio na sto, uši napeo, oči otvo¬ 
rio te pažljivo promatrao i slušao. Gutao je požudno 
sve, što se govori i pamtio, što se raspravlja, trseći 
se da zapamti što više imena i zgoda. Uspijevalo 
mu je to dobro osobito kasnije, kad je počeo ići u 
školu. 

Naučio je dosta toga pa sada treba da se pokaže. 
Prvom zgodom pozvao bi sestre, braću i roditelje, 
katkad i još kojega kućnog gosta, popeo se na stolicu 
i počeo držati političke govore. Govorio je uvjerljivo, 
oduševljeno i s naročitim naglasom, koji je graničio 
s djetinjim patosom pa je zabavljao sve do mile volje. 

Kad bi pak ostao sam pošao bi do mjesnog žup¬ 
nika, ( staroga svoga prijatelja, koji ga je volio i 
mazio. Čudan je bio taj njegov prijatelj. Ništa nije 
pazio na sebe. Odijevao se svakako i nije mario da 
se uredi, A zalazio je često u Benzijinu kuću ili da 
pregleda i pročita novine ili da se malo razgovori 
ili da mu prođe vrijeme. Zvonko je rado gledao te 
pohode, ali su starija djeca, koja su se tu sastajala, 
imala uvijek nešto protiv onoga, koji je svojom pri- 
sutnošću ograničavao njihovu slobodu i nastojali su 
na svaki način, da se riješe njegova uobičajenoga 
posjeta, I kad nije koristila prijevara s trošnom sto¬ 
licom, koju su mu ovi zlobnici pripravili, i preko koje 
se jednoga dana prevalio, naumiše da mu se osvete 

baš preko njegova maloga prijatelja, našega Zvonka, 
i to ovako: 

U Starigradu se pjevala neka pučka pjesma, koja 
je počimala riječima: Oj Jovane, Jovane, rano zora 
je. Oni će nedužnoga Zvonka naučiti melodiju, stavit 
će druge riječi, i tako će mu njegov prijatelj 
pošteno otpjevati. Smišljeno učinjeno. 

Jednoga lijepoga dana evo ti našega župnika, a 
Zvonko odmah njemu na koljena. 

— Ja znam danas nešto, — usklikne Zvonko još 
prije nego ga je župnik pogladio po kosi. 

Tada Zvonko jakim glasom u poznatoj melodiji 
otpjeva svome župniku: »Jovane, Jovane, okrpani 
plovane ...« 

Župnik se dosjeti šali i samo se prijazno nasmiješi 
mališanu, koji je tako spretno izveo cijelu stvar, pa 
poče da ga vježba u započetom poslu. Radilo se o 
»ministriranju«, koje je Zvonko imao skoro da otpo¬ 
čne. Još nije polazio škole pa nije znao čitati, ali 
imajući dobro pamćenje lako je naučio napamet 
misne odgovore. Teže je bilo upamtiti, kad treba 
zvoniti, jer dječačić od četiri godine teško shvaća, 
kada dolazi Podizanje, a kad sv. Pričest. Ali i tome 
se dalo doskočiti. Kad bi došlo vrijeme, da se po¬ 
zvoni, župnik bi se malo okrenuo prema ministrantu 
i to bi bio znak, da treba zazvoniti. 

Ovako smišljena stvar nije zadavala mnogo po¬ 
teškoća, i eno uistinu vidimo Zvonka kod oltara sa 
zvoncem u ruci. Došao je upravo čas podizanja, i 
svećenik se po dogovoru malo okrene prema mini¬ 
strantu, koji je tada morao da pozvoni. 

Međutim se u taj čas dogodi nešto nenadano, što 
je cijelu stvar promijenilo. Djeca, koja su pred crkve¬ 
nim vratima stajala i igrala se, ugledaše najednom, 
kako se luci približava neki motor, pa razdragana 
tim neobičnim događajem za njihovo malo mjesto, 
počnu veselo vikati: Eto motora, eto motora.. . 
Zvonko, koji je čuo njihovu viku, skoči zvoncem u 
ruci na noge ne znajući u prvi mah, što bi uradio, ali 
se u tren oka snađe: brzo baci pogled najprije na 
prisutnu majku, a onda na župnika pa bacivši zvonce 
na oltar pojuri crkvom vičući iz sveg grla: Eto mo¬ 
tora, eto motora ... Bio je sada u svom ambijentu. 

No nije njegovo djetinjstvo neprestano pratila 
vedrina i veselje. Može se doduše kazati, da su nje¬ 
gove prve godine ispunjene jasnoćom sunčanoga svi¬ 
jetla i da mu se nebo neprestano smiješilo. No znalo 
se kojiput i naoblačiti, i onda bi krupne suze poka¬ 
zivale, da nije sve u redu. 

Bilo je to baš tada, kad se neobično mnogo prija¬ 
telja i znanaca sakupilo u njegovoj kući. I Zvonko je 
bio među njima. Ali gdje je ono veselje i živahnost, 
koju je uvijek pokazivao? Zašto one krupne suze, 
koje mu obilno tecijahu niz lice? Nešto se dogodilo. 
Pustimo da nam on sam priča. 

»Volio sam šećer. Ali kako šećer ne koristi ni 
zubima ni želucu, bilo mi je zabranjeno da ga jedem. 
A ja se utekoh žalosnom sredstvu: krao sam. Mali 
tat od tri, četiri godine bivao je uhvaćen, kažnjavan 
i opomenut, ali ni to nije koristilo. Međutim sam se 
nekog lijepoga dana šuljao s tri kockice šećera kroz 
kuću. Nesigurno moje držanje odavalo je mom ocu, 

šio je na stvari. On me uistinu zovne k sebi, pretraži 
me, nađe u mojim rukama »corpus delicti« pa me 
postavi preko koljena i kajišem mi otpara nekoliko 
udaraca. Ne pamtim, da sam kasnije krao šećer.« 

Zlatan je bio taj kajiš iskusnoga i strogoga oca! 
Sam ga Zvonko kasnije u svom dnevniku sa zahval¬ 
nošću spominje pa kaže: »Moj nas je otac odgajao 
na način, o kom nam je ovako pričao: Bio sam u 
sumnji, kojim ću načinom odgajati svoju djecu. Jedni 
mi rekoše, da pustim, neka djeca rade, što hoće, pa 
će se sami kasnije opametiti. Drugi mi, naprotiv, da- 
doše savjet, koji mi se činio zgodnijim: uzmi u jednu 
ruku kamen, a u drugu kruh pa pruži djetetu, neka 
uzme, što mu je draže. Čim vidiš, da dijete zna razli¬ 
kovati jedno od drugoga, zapamti, da je došlo vri¬ 
jeme, kad ga treba energično učiti dobru.« Tako je 
i bilo. 

Moglo je Zvonku biti tek dvije ili tri godine, kad 
ga je otac nekoga dana pozvao k sebi. Mali nije htio 
da dođe, pa je dobio po prstima. Sutradan je otac 
opet ponovio pokus, da vidi, koliko je kazna kori¬ 
stila. I Zvonko je odmah pohrlio u krilo očevo. Tako 
ga je mudro odgajao za budućnost: nikada ga nije 
korio bez razloga, ali također nikada nije opozvao 
ono, što je bilo naređeno. Zapovijed se roditelja u 
cijeloj kući smatrala svetinjom, i teško onome, ko bi 
se usudio da je prekrši. 

Tako je dijete u krilu roditelja raslo i razvijalo 
se. Kad mu je bilo šest godina, otselila je obitelj u 
drugo mjesto. Posao je u Starigradu uspijevao, do¬ 
duše, dobro, ali su dvije starije sestre ponarasle i 

trebale poći u gimnaziju, a te nema u tako malom 
mjestu kao što je njegovo. Međutim otac, i onako ro¬ 
dom iz Senja, lako je našao posao u tom starom trgo¬ 
vačkom gradu, gdje je bila i stara klasična gimnazija, 
osnovana od senjskog biskupa Ožegovića. 

Čini se, da malome nije bilo previše žao ostaviti 
rodno mjesto. Djeca vole putovati i drago im je, 
kad dožive kakvu promjenu. I jednoga lijepoga dana 
majka strpa na neku »'braceru« djecu s pokućtvom, 
pa se s njima uputi prema Senju. »More je bilo tiho, 
a nebo naoblačeno« — zapisao je kasnije u dnevniku. 
— »Tek maleni povjetarac mreškao je površinu vode, 
koja je sa sitnim talasićima lupkala o provu«. Za¬ 
ustavivši se i prenoćivši u sv. Jurju, majčinom rod¬ 
nom mjestu, sutradan su nastavili put i sretno pred- 
veče stigli u Senj. 

Prvi susret bio je ugodan i lijep. Pred očima se 
otvarala malena, ali lijepa senjska luka, iz koje je 
toliko putnika pošlo u svijet za srećom, a u koju se 
toliko izmorenih vratilo u toplo očinsko ognjište. 
Na malo povišem brdašcu zapelo mu je oko na staro¬ 
drevnoj četvornoj kuli Nehaj, koja tolike vjekove 
prkosi vremenu, niti haje za navale neprijatelja; 
bpod nje se mogla vidjeti klasično izrađena kalva- 
rija iz XVIII vijeka. Uzduž obale, nanizane jedna 
do druge, dizale su se kuće, koje su se njegovu oku, 
naučnu na sitne kućice maloga sela, morale priči¬ 
njati naročito velike i impozantne, U jednu riječ on 
je s udivljenjem pozdravio svoje novo prebivalište 
i zavolio je ovo ugodno gnijezdo hrabrih hrvatskih 
Uskoka. 

Zavolio i obuhvatio: za par dana cijeli je Senj 
bio njegov. Na prvi mah su mu se njegove tijesne i 
vijugaste ulice pričinile kao tajanstveni labirint, iz 
kojeg nema izlaza, ali se je ubrzo snašao, upoznao 
ih i zavolio, sklopivši poznanstvo s cijelom uličnom 
»mularijom« senjskom. Dakako, majka ga je čuvala 
od pokvarenog utjecaja ulice, ali nije ni njezino oko 
moglo na sve dospjeti. Ovo sićušno dijete nekako se 
nečujno provuklo, tiho i polagano, da ne bude ni od 
koga zapaženo, oprezno prošlo kroz kućna vrata i 
bjež* za drugovima. Stavilo se na čelo male četice i 
odvažno predvodilo drugove u skakanju po senjskoj 
obali. Pošli su do morskoga žala, da se ljeti valjaju 
po obali i nauživaju toplog primorskog sunca. Letjeli 
su zatim prema uzbrditom usponu Nehaja, da kasnije 
još življe i još brže pojure nizbrdo prema morskoj 
obali. I tako su bezbrižno i veselo provodili vesele 
dane sunčanog djetinjstva, bez ikakvih briga i 
poteškoća. 

Veselilo se dakle ovo dijete suncu i svijetu, rado¬ 
valo se životu, što se tako bujno osjeća u društvu 
malih prijatelja. To veselje nije mogla pomutiti niti 
misao, da ga već na kućnom pragu čeka stroga očeva 
šiba. On će i te mučne časove lako proći. Kad bude 
teško i kad se očevo lice naoblači, zaikrilit će se 
toplinom majke, pa će opet biti vedro. 

Dakako da majka nije popuštanjem rušila ugled 
očev, iako je nježnošću svoga srca blažila boli kaž¬ 
njenog djeteta. Ono se rasplakana lica zaklonilo u 
majčine skute, koja ga je primala uvijek toplo i bla¬ 
go, ali zato uvijek ozbiljno i dosljedno, upozorava¬ 


jući ga također na pogreške, kojih se mora čuvati. 
Kad je oblak suza prošao, a rasplakano dijete opet 
dobilo prirođeno svoje veselje i vedrinu, majka je 
vlastitim načinom odgajala dijete, poučavajući ga u 
vjerskim istinama i upravljajući njegovo srce k Bogu. 

Tako je ovaj mali cvijet ispod Velebita bio već 
u prvom svom rastu upravljen prema Bogu. Tmurni 
oblaci moći će kroz neprilike vremena tamom zaviti 
sunce njegove sreće, ali samo za čas. Jaka i razbo¬ 
rita ruka oca kao i nježno i osjećajno srce majke 
jesu samo oruđe Božje Providnosti, koja je svoj po¬ 
gled bacila na kršne krajeve Podgorja i zagledala se 
u dragulj, što se krio na obali Jadrana ispod Vele¬ 
bita. Malo će dijete u veselju i živahnosti provoditi 
dane djetinjstva. Na ulici među drugovima bit će pot¬ 
puno sličan njima, zabavljat će se i skakati kao i oni, 
možda i više nego oni, prkosit će i ljutiti se još više 
nego oni, ali će zato skrivati u svojoj nutrinji srce* 
koje će biti kadro mnogo ljubiti i mnogo osjećati. 

OŽIVJELO SVIJETLO 

Tako se dijete bez naročitih peripetija razvijalo 
i približavalo kritičnoj dobi puberteta, kada je u 
sebi počeo zapažati neki čudni nagli preokret. Nje¬ 
gove su se bezazlene oči počele otvarati životu i 
drukčije gledati stvarnost, a on je sam nekim čudnim 
osjećajima proživljavao život. »Oh, kako me gdjekad 
obuzme jako čuvstvo, koje čini, da volim svijet, svi¬ 
jetlo, slobodu, junaštvo, snagu i zdravlje. Tada mi se 
čini, da bih mogao kliknuti od radosti i zagrliti cijeli 
svijet«. Zatim se čudi kako se malo pomalo u njemu 
budi neko čudno čuvstvo, koje ga tjera na velika 
djela, a mašta mu dočarava mogućnost osvajanja da¬ 
lekih nevidljivih svjetova, do kojih niko nije došao. 

Treba se sjetiti, da su to bili dani, kad se njegova 
i onako živa fantazija neobično budila čitanjem razli¬ 
čitih, neobičnih knjiga. Još prije nego je i počeo da 
odgoneta načine izražavanja ljudske misli, zanimao 
se za fantastične, čudnovate epizode iz različitih ro¬ 
mana. U to ga je naročito upućivao stric Virgil, koji 
je tada stanovao u Baski. Zanimljiv je bio taj njegov 
stric. Čitao je sve što mu je pod ruku došlo, a pam¬ 
tio je sve što bi doživio, pa je postao jedna velika 
»enciklopedija« znanja. A znao je pripovijedati, da 
je milota. Imao je neki poseban, svoj način, kojim je 

mogao pričati po cijele sate različne doživljaje nada¬ 
sve zanimljivo i uvjerljivo. 

Zvonko ga je volio. Za njega je bila prava sreća, 
kad je mogao s njime provesti malo dana, pa ga je i 
posluživao, koliko je mogao. 

Stric je Virgil u Baski kod Senja imao ured ne¬ 
daleko stana, pa mu je Zvonko morao dnevno dono¬ 
siti hranu. I evo, nekoga dana, baš jutrom rano nosi 
mu još vruću juhu veseleći se već unaprijed stričevu 
pričanju. Stric je opazio, da je lonac još vrlo vruć, jer 
ga je Zvonko gotovo ispustio iz ruku, prste brzo po¬ 
vukao i stisnuo zube. 

— Što nisi pustio? Vidiš, da si se opekao! 

— Mogao sam, ali... 

Volio je dakle mali svoga strica. Imao je i za što. 
Stric je u pričanju bio pravi majstor. Njegovo bi lice, 
dok je govorio, znalo dobivati sve moguće izglede, od 
najtragičnijih do najkomičnijih. Zvonko bi se tada za- 
bezeknuo, dok se pred njegovim očima otvarao sa- 
sma novi svijet nikad neslućenih čara i tajni. Suge¬ 
stivno i uvjerljivo pripovijedanje stričevo davalo mu 
je dojam, kao da se radi o stvarima, koje su se tek 
ovih dana dogodile. Te su mu priče razotkrivale ne¬ 
što nepoznato, puno osebujnosti i privlačivosti. Ne 
razlikujući maštanje od realnosti, sanjao je o dale¬ 
kim svjetovima, velikim ratovima i teškim borbama, 
koje čekaju svakoga čovjeka pa i njega. 

Taj se svijet mašte još više proširio, kad je mo¬ 
gao da i sam zaviri u knjige. Čitao je, štogod je na¬ 
šao, ne birajući, bez ikakvog reda. Požudno je gutao 
svaku novu knjigu. Nadasve ga je zanio Jules Veme 

i Karlo May. Ovoga posljednjega je gutao bez pre¬ 
stanka. Pročitao, a i proživio. Oni fantastični puto¬ 
pisi od Bagdada do Stambula, one egzotične borbe 
bijelaca i Indijanaca, ratničke avanture ispisane ne¬ 
obično živim i uvjerljivim stilom, sugestivno su dje¬ 
lovale na dušu djeteta i onako bojovno nastrojena, 
koje je mislilo, da mu je otvoren cijeli svijet, pa da 
nema poteškoće, koju ne bi mogao svladati ni svijeta, 
koji ne bi mogao osvojiti. Njegova djetinja živahnost 
počela je prelaziti u odvažnost. 

To se odrazivalo u njegovoj duši i ispoljavalo u 
njegovu ponašanju i držanju. Zanosio se u to vrijeme 
onim igrama, u kojima je trebalo pokazati junačko 
držanje i stanovitu odvažnost. Sakupio bi par pouz¬ 
danih i vjernih prijatelja i dogovorio bi se s njima, 
da će poći na Nehaj, na Strmac ili na Trbušnjak. 
Razdijelili bi se na dvije protivničke čete, savili i na- 
peli drvene lukove, od »smrdljika« otkinuli strelice 
i — hajde igraj se na »tate i pandure« ili »na Indi¬ 
jance«. 

Cijelim bi se svojim živahnim i naglim mladenač¬ 
kim bićem dao na igru. Nesamo da mu nije bilo sve¬ 
jedno, hoće li dobiti ili izgubiti, nego se moglo vidjeti, 
da je sve sile upeo, da iziđe pobjednikom, svu paž¬ 
nju uperio na to, da nadvlada svoga »neprijatelja«. 
Kad mu to nije uspjelo, pa se na svoju žalost morao 
priznati pobijeđen, on je još uvijek ostao ponosan i 
dovikivao svom protivniku: »Pobijedio si, ali nisi 
pokazao, da si bolji igrač od mene«. 

Ali se to također odrazivalo i na njegovom načinu 
mišljenja. Još je kao dijete pokazao, da mu nije sve- 

jedno, koje će mjesto imati u obitelji. Pa iako je bio 
među najmlađima po godinama, nije shvaćao zašto 
bi morao biti posljednji u govoru, kad se i onako re¬ 
skim glasićem isticao nad svima. Ta je težnja sve 
više rasla i dobivala konture nekog potajnoga takmi¬ 
čenja u svemu. Kad je njegov inače prisni prijatelj 
u prvom razredu gimnazije dobio bolju ocjenu u ne¬ 
kom predmetu od njega, on mu je otvoreno rekao, 
da mu on stoji na putu, jer on ne dopušta, da neko 
bude bolji učenik od njega. Kad je među dječacima 
zavladala filatelija, htio je da ima najviše maraka. 
Kad se počelo igranje sa ^špekulama«, htio je da 
bude najbolji. U raspravi ili u prijepornim stvarima 
od najmanje vrijednosti, njegova je uvijek morala 
biti posljednja, dakako i odlučna. To je svoje mi¬ 
šljenje branio svom smionošću, vatreno i osjećajno. 
Na vratu bi mu nabrekle žile, glas mu postao visok 
i jak, riječi brze i odrešite, a gestikulacija nervozna 
i živa. 

Bilo je to prvih dana u gimnaziji. Majka je ju¬ 
trom rano ustala i čudom se začudila, kad ga je vi¬ 
djela, da s bratom pri svijeći nešto čita. Nije mu 
naime bio običaj, da tako rano i marljivo ustaje. 
No kako se morala začuditi, kad je opazila na stolu 
revolver. Našao ga je ovaj vatreni i bojovni dječak 
negdje zabačena na tavanu. Našao je dapače i neko¬ 
liko metaka. Poveo je svoga brata nečujno na Nehaj, 
isprobali revolver i otada ga uvijek držao kod sebe. 

— Što je to, za Boga, — prestrašila se majka. 

— Ništa osobito, mama. Stavili smo ga tu, da 
bude u pripremi, ako neko navali na nas. 

Dječaci od jedanaest, dvanaest godina! 

Dakako da je to moralo majku zabrinuti. Sve je 
dobro, dok je dijete živahno i veselo, pa ako hoćete 
i impulsivno, naglo, ali se na Zvonku pokazivahu 
neki znakovi neobuzdane naravi, što bi moglo loše 
svršiti. Ono njegovo pretjerano i previše glasno vi¬ 
kanje, neka razdražljivost i nervoznost, neka eksplo- 
zivnost, previše vladahu tako malim i nerazvijenim 
djetetom i stavljahu roditeljsko srce u veliku brigu. 
I druga su djeca živahna i obijesna; ali da čovjek 
nikad nema mira, pa neprestano traži nešto novo, to 
nije baš dobar znak. A ovaj je dječak davao dojam 
kao da se u njemu krije neka pretjerana energija, 
koja teži da se ispolji. On bi uzeo knjigu — dakako 
ne školsku — jer mu ta nije mnogo briga zadavala, 
pa bi je čitao cijeli dan. To još nije ništa zlo. Ali je 
bilo upadno, što nikada nije mogao naći mira. Sad bi 
se naslonio na jednu stranu, a sad na drugu. »Valjada 
je crv u tebi«, govorili su mu njegovi. Stao bi par 
minuta mirno, da se onda digne i stojeći čita. To ga 
ne bi zadovoljilo, pa bi digao jednu nogu na prozor 
i tako nekoliko časaka čitao. Kad bi mu i to dosa¬ 
dilo, onda bi sjeo, obim rukama podbočio glavu i 
duboko se zadubio u knjigu, kao da je hoće pro- 
dupsti do dna. Kad bi ga i to prošlo, sjeo bi na nisku 
sjedalicu, noge položio na sto, rukama se otraga opro 
o sjedalicu i tako čitao egzotične pripovijesti. 

— Što to radiš, Zvonko? zapitala ga majka. 

Obijesno je tad bacio knjigu na sto, skočio na 
noge, isprsio se i raširio obje ruke, koliko je mogao, 
i glasno viknuo; 

— Dajte mi posla! Kud ću s vremenom? . 

Kad je malo kasnije došao k sebi, počeo je pri¬ 
čati, da mu je previše vremena, da školski posao 
brzo svrši, pa bi htio još što raditi. A iz cijeloga se 
njegova držanja dala razabrati neka punina mlade¬ 
načke snage, koju niko ne može zadržati i koja teži, 
da se vidno očituje, a duša kao da hlepi za neiz¬ 
mjernim. 

»Kad sam u prvoj mladosti proživljavao krizu 
puberteta, tad sam osjetio, kako me često oko srca 
nešto steže kao da se otvara preda mnom neka pra¬ 
znina; a misao i čeznuće htjelo je i čeznulo za nekim 
sunčanim dalekim krajem punim blaženih bića, gdje 
ne bi bilo dosade i jada sadašnjice.« 

Ove riječi, koje je pod kraj svoga života napisao, 
opisuju stanje njegove duše, o kojem sada govorimo. 
Rekao bih, kao da je u jednom času uzavrela cijela 
njegova impulzivna narav i probudila se cijela nje¬ 
gova živahnost. Vidjelo se, da se probudilo u njem 
neko čeznuće za srećom i mirom. Njegova duša, koja 
je težila za svijetlim poljanama istine i smirenja, na¬ 
jednom se počela buditi. On je počeo da teži za nečim 
velikim. Osjećao je, da mora postojati nešto, što bi 
ga moglo usrećiti i zadovoljiti, a toga nije nalazio. 
Duša mu je težila za Beskonačnim, a nije vjerovao u 
njegovu opstojnost. 

Zaludu se trude prijatelji, da razvedre i razvesele 
onu poljuljanu dušu. Zaludu nastoji majka, da njež¬ 
nošću svoga srca uspostavi mir u zatalasanoj mla¬ 
dosti. Zaludu ga otac hoće da zabavi uposlivši ga u 
trgovini. Zaludu se trsi njegova sestra, da mu pribavi 

veselja i razonode. Zaludu on sam guta na hrpe 
knjiga, mučeći se, da nađe odgovor na ono, što ga 
zanima. Samo veliko, neograničeno i vječno može 
ispuniti dušu, koju je bura sumnje iz temelja polju¬ 
ljala. U srcu zato više nema mira, a u tunu nema od¬ 
govora, u ponašanju nema smirenosti, a u općenju 
s drugima nema strpljivosti. Nastao je neki preokret, 
koji je počeo da muči i roditelje i sestre. 

— Zvonko, bilo bi dobro za tebe da pođeš na 
sv. Sakramente, — svjelovala ga mlađa sestra, očito 
zabrinuta s njegova nutarnjeg stanja. 

— A zašto? 

— Bože moj, zato, jer je to zapovijed Božja. 

— A ko ti kaže, da Bog postoji... 

Sva usplahirena, potrčala je sestra k majci i oči¬ 
tovala joj strašnu tajnu: 

— Mama, Zvonku nije dobro. On kaže da nema 
Boga. 

Ali čemu govoriti onoj, koja je i sama svojim 
srcem, koje vidi dalje od ikakvoga pronicavog oka, 
opažala neku naglu promjenu na djetetu? 

Teške su je slutnje obuzele, kad je vidjela neobič¬ 
no nagli razvoj sina, koji kao da gubi od one svoje 
prvotne djetinje bezazlenosli i jednostavnosti. Opa¬ 
zila je, kako njezino dijete ne nalazi mira pa nije ni¬ 
kada zadovoljno, i uvijek bi nešto novo htjelo. A uza- 
to je neprestano salijeće pitanjima, na koja ona niti 
je htjela, a niti je bila kadra odgovoriti. Čemu to ne¬ 
prestano filozofiranje djeteta, koje i braća radi ne¬ 
prestanog mudrovanja nazivlju »umišljenim filozo¬ 
fom«? Kad mu rečeš neka nešto učini, on te pita, 

a zašto? Kad ga opomeneš, da nešto ne valja, on od¬ 
govara, a koji je tome razlog. Kad raspravlja, pa vidi, 
da je cijela kuća protiv njegova mišljenja, on uporno 
stoji na svome i neće da popusti već pita: dajte mi 
razlog. 

To je taj mali Zvonko koji kao da je postavio ži¬ 
votnom zadaćom, da dođe do konačnih uzroka svih 
stvari. I u kasnijem je životu nesamo zadržao nego i 
pojačao taj svoj način mišljenja. Kad je na pr. slušao 
duhovne vježbe u Ljubljani, tada je zapisao u svoju 
bilježnicu i ovu rečenicu: duhovnika treba slijepo 
slušati, ali ju je potertao, i stavio iza nje u zagra¬ 
dama znak upitnika. Kad je nekom prigodom ras¬ 
pravljao o jednom pitanju u blagovaoni senjske bogo¬ 
slovije i vidio, da nema baš mnogo pristaša uza se, 
ustao je i glasno kazao: tražim razloge, i tada po¬ 
puštam. 

Kao dijete traži neprestano uzrok, a kao dječak 
muči se pitanjem uzroka nad svim uzrocima pa pita 
zašto bi baš morao postojati Bog? 

Gledao je molitvu svoje majke, koja živo vjeruje. 
Sjećao se i sam onih dana, kad je pobožno dizao svoju 
molitvu prema Bogu i prosio njegovu pomoć i za¬ 
štitu. Bili su mu živo u pameti ti vedri dani djetinj¬ 
stva, kada je bio tako sretan, jer je imao Boga i jer 
se s njime u bezazlenoj nutrinji svoje duše razgova¬ 
rao. Bilo bi lijepo i sada, kad je narastao, razvio se 
i počeo ulaziti u mladenačko doba, kad bi se mogao 
moliti Bogu i ponizno ga zazivati. Ali ko će mu ka¬ 
zati da Bog postoji i ko će ga uvjeriti, da je on naše 
dobro i naša sreća? 

— Majko, sve bih dao onome, ko bi mi dokazao 
da Bog postoji. 

Majka je sve učinila, da ga umiri. Povjerila ga 
mjesnom kapelanu, koji je s njim o tim stvarima na 
dugim i čestim šetnjama po Nehaju raspravljao. Kad 
ni to nije koristilo, dala mu je savjet, da se obrati 
prečasnom gosp. dru Ivanu Starčeviću, kasnijemu 
biskupu. Zvonko je uistinu pošao do njega. S njim 
se često sastajao i na dugo s njim raspravljao. Na 
žalost nema više na životu ni jednoga ni drugoga, pa 
ne možemo znati, kako se razvijao taj svakako za¬ 
nimljivi razgovor između učenog i zrelog teologa i 
dječaka od 15 godina o najznatnijem i najtežem pro¬ 
blemu ljudskoga života. Majka nam je zapamtila 
jednu sitnu, ali zato veoma značajnu zgodicu. 

»Došao je k meni veseo i radostan. Iz očiju izbi¬ 
jalo mu svijetlo, a na licu mu se odražavala smirenost 
i zadovoljstvo. Došao je razdragan i veseo, bacio se 
u naručje i povikao: 

»Majko, oživjelo je svijetlo, koje si 
davno u mom srcu zapalila ...« 

JA HOĆU-.. 

Kad je mladić riješio religiozni problem tada je 
polovicu puta već učinjeno. On je tada na čistu, što 
mora poduzeti: poći za Bogom vršenjem njegovih 
zapovjedi. Temelj duhovnoga života je postavljen. 

Ali to je tek temelj, na koji treba dograđivati. Nije 
dovoljno upoznati cilj i poznavati putove do njega, 
nego treba imati ozbiljne volje, da i pođemo za tim 
ciljem. 

Kaže se, da je mladić, sretno rješivši krizu pitanja 
opstojnosti Boga, stekao svoj mir. To može biti i 
istina; prema tome kako se uzme. Stvarno stoji, da 
je baš to čas, kad njegova duša zalazi u borbu. 

Dar vjere je kao zapretana luč u duši, koja imade 
da se razvije u vatru. Ona će se doista i razviti u 
veliku snagu, koju mistici zovu »ignis devorans«, ali 
samo tada, kad se uklone zapreke strasti i pokvare- 
nosti tijela. A to znači, da je baš taj dar vjere, koja 
dolazi kao oganj što hoće sve upaliti, uzbuna na rat. 

To vrijedi za svakoga. Zato i postoje u nama dva 
zakona: zakon tijela i zakon duha, među kojima 
vlada neprestana borba i prepirka. To je borba, koja 
može svršiti pobjedom i jedne i druge strane, već 
prema tome kako u pojedincu prevladava ili volja ili 
strast. 

Kad bismo i vjerovali, da su se neki rodili pod 
sretnom zvijezdom, pa nisu osjećali poteškoća u 
svom životu, to se ne bi smjelo shvatiti tako, da bi 
neko mogao kreposno živjeti bez borbi i neprestanog 
napora. Radilo bi se samo o nekom stanovitom olak¬ 
šanju, što proizlazi iz konstrukcije naravi nekih po¬ 
jedinaca, među koje ne možemo ubrojiti Zvonka. 

Međutim, mi znamo i to, da je u mladosti doživio 
religioznu krizu, koja nije bila bez stanovitih uzroka. 
A poznato je, kako redovito to nastaje, iako može 
mnogo varirati. Svakako, nije bez razloga da je nje¬ 
gova vjera bila u stanovitom momentu uzdrmana, a 
bistrina uma zamaglena. Kad jezero izgubi svoju bi¬ 
strinu, pa se u njemu ne može više odražavati lje¬ 
pota neba, to je zato, što je kaljužina prešla svoje 
granice, da pomuti površinu. To je on sam uvidio, 
kad je, dne 1. II. 1931., pisao: »Odlučio sam svom 
snagom čuvati čistoću, jer, ako se ogriješim o čisto¬ 
ću, tad srce odjednom izgubi razumijevanje za volju 
Gospodnju: preuzme ga svjetska misao.« 

Odmah moramo naglasiti, da je Zvonko i prije 
svoga duhovnoga preokreta, u pogledu odnosa prama 
drugim osobama bio uvijek korektan i pošten. U to 
vrijeme nije, doduše, bio neki naročiti mladić, koji 
bi iz kuće ravno u crkvu. Vršio je redovito svoje 
kršćanske obične dužnosti, ali je bio kao i svi drugi. 
Malo doduše ozbiljniji, ali ne manje veseliji. Učio je 
kako treba, ali se zato i zabavljao, skakao i igrao 
sa svojim drugovima. Nije dakle bio ništa naročita u 
pogledu duhovnoga života. 


33 


Ali su ipak mogli svi opaziti njegovu nadasve de¬ 
likatnu korektnost u pogledu općenja s osobama dru- 
goga spola. Nesamo da je izbjegavao pose na P n J a 
teljstva i poznanstva, nego je naročito pazio na saću 
vanje potrebne distance pri svakom slučajnom i mo- 
mentanom susretu, izbjegavajući u tim časovima pre 
veliku i ekspansivnu intimnost. U tome je dakle 10 

Međutim, time nije rečeno, da se čovjek oslobodio 
navale toga neprijatelja, koji traži baš skrovita i taj¬ 
na mjesta. Možeš izbjegavati sve prigode, mozes se 
ograditi od svakog vanjskog utjecaja, mozes se po¬ 
kazati u ponašanju sasma korektan, ipak nisi siguran, 
da te u času, kad si se najmanje nadao, pohodi nepo¬ 
ćudan gost. 

Znamo kako to biva: u času kad si najmanje 
pripravan, nadođe misao, preleti preko fantazije, 
obuzme te cijeloga, pa ako se odmah ne snađes, 
može nastati katastrofa. Ili, čovjek mirno sjedi za 
stolom, čita nešto i pripravlja se za ispit, kad najed¬ 
nom u času, kad to nikako nisi niti izazvao niti si to 
očekivao, doleti nenadana misao, koja te uzbuni i uz¬ 
nemiri. 

Čovjek, koji nije uvijek spreman na borbu, koji 
popušta sklonostima, koji nije kadar, da se odvažno 
i srčano bori, može lako stradati. 

On je bio stekao neku naročitu stalnost u ovoj 
stvari, da je, prema njegovim riječima, mogao pro¬ 
laziti ulicama grada Rima a nije osjećao nikakvo uz¬ 
buđenje. Osim toga imao je u tome nadasve istančan 
osjećaj, pa se čuvao svega, što bi moglo i sumnju 

baciti na njegovu nevinost. Tako na pr. priča nje¬ 
gova mlađa sestra, da je nekoga dana kao svećenik 
izrazio želju malo s njom dulje razgovarati. Da to 
bude lakše, odrediše, da zajedno pođu na dulju šet¬ 
nju. Kad se sestra pripremila i pozvala ga, da napo¬ 
kon izađu, on joj odgovori, da se predomislio i da 
odustaje od te zajedničke šetnje, jer nije sigurno, da 
1* sy i u Senju znaju, da je ona njegova sestra pa bi 
se mogao neko sablazniti vidjevši svećenika šetati 
s djevojčicom. Posjedovao je dakle neku stalnost i 
nadasve profinjenu delikatnost u ovoj stvari. 

Ali to ne znači, da je tu krepost stekao bez ve¬ 
likih napora i žrtava. On sam nam je u pismu od 15. 
veljače 1933., upravljenom iz Ljubljane svome prija¬ 
telju, očitovao svu težinu i zamašitost te borbe s ovim 
riječima; 

»Mnogo mi je pomogao naš dragi velečasni go¬ 
spodin K. Znam, kako sam se često njemu tužio, da 
je sve mrko preda mnom, da me katkada ništa ne 
veseli. Priznavao sam mu svoje padove. Velečasni me 
je bodrio i pozivao neka se pričešćujem. Poslušao 
sam, te sam se svaki tjedan hranio presvetim Tije¬ 
lom. Znadeš, koliko me je to krijepilo. Ta, često smo 
skupa u nedjelju ujutro bili u crkvi.« 

Svu težinu i teškoću tih napasti mi ne znamo. Je¬ 
dino možemo kazati, da je on vjerovao u svoju volju, 
da je htio i da je odrešito nastojao. Bilo mu je jasno, 
da niko ne može dirnuti u njegovu volju, a ona da 
može ostati mirna uza svu uzrujanost i nemir tijela. 
Da je on pokazao zaista takvu željeznu volju, može 
se vidjeti iz pisma, što ga je dne 26. II. 1934. upravio 

iz Senja svom prijatelju, a u kojem se veli i ovo: 
»Znam, da sam do sada dvaput u svom životu poka¬ 
zao jaku snagu u izvršivanju svojih odluka. Bilo je to 
prviput, kad sam zašao u borbu za čistoću i kad sam 
gonio sve nečiste misli, koje se nisu mogle legitimi 
rati pred savješću; (načelo je bilo: legitimiraj se!) I u 
ono teško doba junački sam realizirao svoju 
odluku. Drugi je put bilo u Ljubljani kod učenja. Sa 
velikom sam dosljednošću upotrebljavao vrijeme za 
učenje. I obadva puta su odluke bile duboko moti¬ 
virane, prožele su svu moju dušu i nisam ih žabo- 
ravljao.« 

■Međutim, to je tek jedan dio njegove borbe. Mogli 
bismo kazati, kako uostalom i sam priznaje, da je to 
bila u početku najteža, ali ne jedina njegova poteš- 
koća. 

Već ga poznamo kao nemirno i živahno dijete, 
a podražljivog i odvažnog dječaka. To su sve svoj- 
koja mogu biti i dobra. .Ali su to također klice, 
koje se mogu izroditi, ako im se ne stane odmah u 
početku na put. Koje čudo, da ona živa narav ne 
plane kojiput u srdžbu i neki nerazboriti gnjev? Koje 
čudo opet, da ona odvažna i odrešita ćud ne poklizne 
putem preuzetnosti i oholosti u nastojanju za veli¬ 
kim? 

Te su se borbe morale oteščati i zato, što je on 
već u početku svoga duhovnoga preokreta bio po¬ 
stavio neobično veliki i plemeniti cilj svome životu. 
Ne gledajući na poteškoće ni na slabosti, zagledajući 
se u privlačivost kršćanskoga savršenstva, bio se je 

dao svom dušom za najboljim, ne štedeći ni truda ni 
napora. Zato i odlučuje ovako: 

»Odlučujem svom snagom tebi se, Gospodine, 
vratiti i u svemu tebe najprije tražiti.« Pa opet: 
»Prikazujem sebe i svoja nastojanja, ma u kojem 
obliku bilo, tebi, o Gospodine, i živo te molim, 
utisni u moje srce volju, da sve radim na slavu 
tvoju.« 

On vidi, da svaki rad, svako djelo, svaku kretnju 
mora prikazati u potpunoj čistoći Bogu pa opet odre- 
šito odlučuje: »Svaki rad ću raditi u znacima tvojim, 
o Bože, prikazavši se tebi, ljubavlju i poniznošću. U 
svim sitnim dnevnim radovima svojim, u učenju, u 
vježbanju, u radu, i izvršivanju dužnosti mislit ću na 
zadaću svoju: da ih vršim, kako ti voliš, o Gospodi¬ 
ne. Uviđam, da je ovo mnogo i teško. Prikazujem se 
tebi i molim te, da ozbiljno shvatim ovu odluku.« 

-Da je to teško mogao je osjetiti na svakom času. 
Kad čovjek postavi veliki cilj, tada nije lako doći do 
njega. A čini se, čitajući njegov dnevnik u ovom raz¬ 
doblju, kao da je htio odmah za najboljim. Rekao bi 
čovjek, da se ono njegovo djetinje nadmetanje u vi¬ 
kanju i skakanju kao i onaj njegov dječački rivalitet 
u učenju i igranju sada potpuno odrazio u duhovnom 
životu, pa i nesvjesno hoće da teži za najboljim. On 
zato stvara ovu velikodušnu odluku: »Svoje pobož- 
nosti moram točno vršiti, samo da budem što više 
tvoj, dobri Bože, potpuno tvoj: u svim svojim djelo¬ 
vanjima, pa sve, što vršim, neka vršim na tvoju sla¬ 
vu, dobri Bože. Nastojat ću da - što je moguće bo¬ 
lje - nasljedujem tebe, božanski Spasitelju, ponizan 

biti kao ti, ljubiti kao ti. Gospodine, velike su ove 
misli, i ne smijem gubiti vremena. Moram odmah bez 
oklijevanja početi.« 

Shvatljivo, da je u takvim okolnostima morao osje¬ 
ćati teškoća na putu tako idealno zamišljenom. On je 
morao dnevno osjećati, da je tijelo i previše slabo, 
da bi moglo slijediti uzlet duše, koja je postavila sa- 
sma veliki cilj. Ona prirodna tromost, ona narav ne¬ 
kako sklona naglosti i srditosti; ona nježna put 
osjetljiva na svaku pojavu, takva narav morala je 
često doći u poteškoće iz kojih se činilo da nema 
izlaza. Njemu je kojiput tako teško, da mora pisati: 
»Slab sam! Vrlo sam slab! Kad razmišljam od kojega 
kraja da se počnem popravljati, onda vidim, da bih 
se morao u svemu obnavljati: u molitvi, u čvrstoći 
volje, u ljubavi prema bližnjemu, u poniznosti, jed¬ 
nom riječi u svemu. Već se unaprijed bojim, da svojih 
odluka ne ću moći izvršiti.« — Ali, odmah vidi da to 
nije dobro pa odrešito kaže: »Ja hoću . . . « On uviđa, 
da je gospodar svoje volje, pa može, ako hoće, izvoj- 
štiti pobjedu, i on samo stvara čvrstu odluku, te od¬ 
lučuje da će svladati svoju narav. 

Imade u njegovom dnevniku jedna velika ideja, 
doduše, izražena različnim načinom, ali koja uvijek 
označuje jedno te isto, a koja se kao neka zlatna nit 
provlači kroz sve njegove želje, sva njegova nasto¬ 
janja, sva njegova čuvstva; koja je također prvi po¬ 
kretač svega; središte oko kojega se okreće cijeli 
njegov život, ideja, koja također tumači njegovo na¬ 
stojanje; koja je ključ za razumijevanje njegovoga 

života, jedna jedincata ideja, koju bismo mogli izra¬ 
ziti riječima: »Ja hoću«. 

»Ja hoću početi sutra ujutro razmatrati o ljubavi 
prema bližnjemu.« 

»Ja hoću nastojati, da jutrom ponovim jutrošnje 
odluke.« 

»Ja hoću iščupati lijenost i postati temeljit po¬ 
put mog oca.« 

»Ja hoću oholost istrijebiti.« 

»Ja hoću voditi temeljitog računa o odnošaju pre¬ 
ma radnicima.« 

»Ja hoću nastojati, da ne izgubim ni jedan tren 
te ću paziti, da sve svoje odluke provodim.« 

»Ja hoću, Bože, da te ne uvrijedim i ponizno te 
molim, daj da moja volja bude po volji tvojoj!« 

»Ja hoću biti radikalan i temeljit.« — Takvim 
riječima izražava svoju volju. 

On kasnije i drugima daje isti savjet pa piše pri¬ 
jatelju: »Nemoj mi kazati, da ne možeš, jer mi ljudi, 
kad postavimo visok cilj, tada naša snaga kao da 
raste. Ali samo treba htjeti. »Ja hoću« ponavljaj 
svakog jutra i po sto puta preko dana pa nastavi 
uspon na brdo Gospodnje, makar i posrtao. Što zato, 
ako sustaneš, padaš? Glavno je, da odmah ustaneš. 
Što zato, ako ti život ide poput vala, sad gore sad 
dolje, samo da se životna crta ipak polagano uspi¬ 
nje?« 

Tako prijateljima otkriva tajnu svoga uspjeha. On 
ih upozorava, neka ne gledaju na pogreške. Padnu li, 
pa i teško? Ne smeta, treba ustati i sve je poprav¬ 
ljeno, samo treba imati dobru volju. »Stoga se ne boj 

ničega. Uvijek neka ti je pred očima onaj glavni cilj: 
Želim biti dijete Božje. I makar stoput pao, stoput 
ustani, jer je nesreća pasti, a stoput gora nesreća je 
ne nastojati ustati.,. « 

Kad sam zapitao nekoga svećenika, koji je po¬ 
znavao nutarnji život Zvonka, neka mi kaže nešto o 
njegovu karakteru, on mi je po prilici odgovorio ova¬ 
ko: »Što ćete, da Vam kažem? Mladić, koji od dana 
na dan stvara odluke i neprestano nešto novo traži. 
Danas odlučujem ovo, sutra ovo; danas hoću da pro¬ 
vedem ovo, sutra ono; danas ću se vježbati u ovoj 
kreposti, sutra u onoj i t. d. Uvijek borba, uvijek na¬ 
stojanje, uvijek trening volje.« I kad je to rekao, pre¬ 
šao je stidljivo ovaj stari svećenik rukom preko lica 
pazeći, da mu ko ne bi opazio suzu, koja mu se ispod 
oka pojavila. 

Zar nije do suza ganutljiva borba, koju mora ovaj 
mladić da izdrži? Borba, koja nikada ne jenjava, a 
koja iscrpljuje sve njegove tjelesne sile? U svom ži¬ 
votu on nije poznavao mira, nije nikada kazao, da 
mu je dosta, nije nikada imao vremena, da se odmori 
i da malo odahne. On je smatrao, da bi to za njegovu 
dušu bila propast, a također, da bi to bio gubitak 
dragocjenog vremena, kojega više nikad ne ćemo 
imati. On posvećuje Bogu svaki čas, upravo svaki 
tren pa kaže: »Svaka moja kretnja neka je posve¬ 
ćena tebi, Bože.« 

Kojiput, pogledavši na daleki put koji mu je pre¬ 
valiti, osjeti u svom srcu neku malodušnost i sporost, 
pa veli: »Malodušan sam, zatupljen sam, spor sam, 
gladan sam.« Ali odmah uvidi, da dobro raspoloženje 

ne ovisi uvijek o njemu i da je za njega dovoljno, ako 
imade dobru volju pa da neprestano i svaki čas ope¬ 
tuje »ja hoću«, te opet dobiva snage, diže se i raz¬ 
boritije nastavlja svoj put. Razboritije, jer i sam uvi¬ 
đa, da treba malo pomalo ispravljati svoj ži¬ 
vot, pa kaže: »Sad sam svježiji! Nadam se da ću moći 
raditi. Opominjem se, da sam nejaki čovjek! M o r a- 
mo se trenirati. I to obzirno! Tako reći 
držati dijetu! Ne valja htjeti mnogo, kad 
nam je samo jedno potrebno! Potrebno nam je samo 
ljubiti dragog Boga. Ako je potrebno dobit ćemo od 
Njega preobilje snage. Ištite kraljevstvo Božje, a 
ostalo će Vam se pridati.« 

Nije mogao shvatiti ono olakšanje, koje u jednom 
sretnom času, poslije dugog nastojanja osjete neke 
kršćanske duše. Mornar, dok ne izađe iz luke, treba 
da zagali rukave, uzme vesla i hrabro vozi, ako hoće 
ići dalje. Ali, kad je izašao van, razapne jedra i pusti 
da ga vjetar nosi. 

Toga nije mogao shvatiti. Njegov život sliči mor¬ 
naru, koji se bori protiv oluje na uzburkanom moru. 
Jeste li kada promatrali borbu toga mornara protiv 
divljeg zavijanja bure ispred naše senjske luke? Ko¬ 
liko čežnje imade u tom mornaru! Čežnje za lukom 
spasa, kao i za oslobođenjem. Ali zato, koliko snage 
u tom čovjeku. Sakupio je sve svoje sile, nogama se 
upro o dno svoje krhke i trošne lađe, zgrabio je ener¬ 
gično šakama sitna vesla i ogledao se o divlju jakost 
prirodne sile. Jaka je ta sila odviše, a da bi joj mogao 
odoljeti. Ne može ni koraka naprijed. Jedva posti¬ 
zava, da ne bude bačen. Međutim u mornaru tada 

iskrsne još jača snaga, on sakupi još više sile i uspi¬ 
jeva bar toliko, da se vrati gdje je prije bio. Hoće li 
ikada ta lađica doći do svoje luke? Hoće li se ikada 
riješiti borbe i nastojanja? Hoće li ikada doći vrije¬ 
me, kad ne će trebati svaki čas obnavljati »ja hoću«, 
jer će se život razvijati slobodno i mirno? 

— Hoće, hoće, kad se lađica života riješi tijela 
smrti i postane čisti duh, o koji se ne će moći spo¬ 
taknuti vjetar tjelesnih strasti. .. 



RADNIK MEĐU RADNICIMA 


Mogao bi neko misliti, da će se ova neobična sna¬ 
ga volje, koja se krila u tom mladiću ispoljiti u veli¬ 
kim djelima i odvažnim pothvatima, kojima će se svi¬ 
jet diviti. Na prvi mah se činilo, da će i biti tako, jer 
je cijeli razvoj dotadanjega života išao za tim. Kao 
dijete pokazuje u sebi znakove nametljivosti i ne¬ 
obične živahnosti, kao dječak ispoljuje se u njemu 
odvažnost i smjelost, a kao mladić, koji već poka¬ 
zuje veliku volju, imao bi da učini i velika djela. 

Nekog dana mu je i došla takva jedna misao, kad 
je razmatrao o herojskim žrtvama svetaca. Upore- 
divši sebe s tim snažnim dušama vidio je svu svoju 
bijedu, pa je kazao: »ja sam mislio na smrt, na prava 
djela žrtve, pa sam uporedio sebe s njima i osjetio 
sam se malen.« Ali, ako su ta njegova djela malena 
umovao je dalje — ona su zato i laka, pa je ve¬ 
seo, da ih može nekom lakoćom vršiti. »Što je sve to 
prema žrtvi, kojom veliki sveci daju svoj život? Ja 
mogu sve te poteškoće života jednom kretnjom odba¬ 
citi zauvijek ... « 

U času kad je stupio u gimnaziju, mislio je, da će 
pozobati svu mudrost svijeta. Pričinilo mu se, kao da 
se pred njim otvara slavna budućnost pa je osjećao 

neku težnju za takvim uspjesima. Imao je i volje i 
nadarenosti za to, pa se dao svom dušom na studij. 

A ipak je Bog sasma drukčije odredio. Mjesto u 
školu, koju je imao dnevno pohađati, stavio ga je u 
radionu. Mjesto knjige dao mu je u ruke račune, mje¬ 
sto učitelju, povjerio ga radnicima. Ali da prije kaže¬ 
mo, o čemu se radi. 

Otac je u Senju imao trgovinu vinom i drvom. 
Stariju je djecu školovao, ali je bilo potrebno, da ga 
netko zamijeni i naslijedi u poslu. I ostala dva brata 
bi bila za to, ali je Zvonko najspretniji i najinteli¬ 
gentniji te pokazuje najveću garanciju, da će posao 
dobro nastaviti. Otac ga zato, poslije trećega razre¬ 
da digne iz gimnazije i uzme u kancelariju, gdje ga 
je morao zamjenjivati, a kasnije i naslijediti. Dakako, 
da je tu bio potpuno zabavljen, pa više nije mogao 
pohađati škole. Po namisli oca, on je morao postati 
trgovac, a o naukama nije više bilo govora. 

Ljudsko predviđanje bilo je, moramo priznati, iz¬ 
vrsno, i otac, kojemu je na brizi sudbina cijele obi¬ 
telji, nije mogao bolje uraditi. Trgovina je išla dobro, 
o njoj je zavisila cijela obitelj. Treba dobro promi¬ 
sliti, komu će se to povjeriti, jer ni ostala braća ni 
sestre ne će moći nastaviti nauke, ako bi slučajno to 
propalo. Zvonko se pokazao zrelim za to. Doduše, 
nije imao nego 14 godina, ali mudrost ne visi o dugoj 
bradi. I ljudi se samo dive, kako ovaj mali trgovac 
spretno i promišljeno obavlja svoje poslove, kako 
vodi kancelariju i upravlja radnicima. Kad dođe koji 
brod, on leti van da dočeka kapetana i s njim se spo¬ 
razumi o poslu; kad dođe koji kupac, on mu ide usu- 

sret, i pogađa se s njime; kad treba nadgledati rad¬ 
nike i dati im koji nalog, eto njega: on svojim brzim 
pokretima dospijeva na sve. 

Nesamo to, nego mali trgovac pokazuje takvu zre¬ 
lost, da mu otac može povjeriti i važne pothvate. 
Trebalo je jednom poći u Pirovac kod Šibenika, i ku¬ 
piti nekoliko stotina hektolitara vina, a otac je za¬ 
poslen, pa je nastalo pitanje, ko će ga zamijeniti. 
Zvonku je samo 16 godina, a nikada još nije niti vi¬ 
dio željeznice. Ali što to smeta? Svaki čovjek mora 
u svom životu po prvi put obavljati neki posao, do¬ 
duše ne svaki u djetinjstvu, ali kod Zvonka može biti 
izuzetak. S par hiljada u džepu, ozbiljno poduzme 
svoj pothvat i uputi se autom do Vrhovina, vlakom 
do Šibenika, a lađom do Pirovca, da zaključi trgo¬ 
vački posao. Tamo nađe više svojih »velikih« kolega 
iz Sušaka, koji mu priopćiše, da posao neće ići tako 
lako. Nastalo je neko natezanje između kupaca i 
prodavalaca, koji su tražili povišenu cijenu. Ali naš 
mali trgovac prouči ubrzo situaciju, brzojavno dobije 
punomoć od oca i na čudo, a i neki protest svojih 
drugova, dade nalog: 

Neka se toči. Ja otvaram cijenu ,.. 

Otac je dakle dobro stvar smislio. Ljudsko suđe¬ 
nje bilo je potpuno ispravno. A Božje? — To mi da¬ 
kako ne možemo znati, ali gledajući ljudskim očima, 
možemo kazati, da je za Zvonka ova škola poniznosti 
bila nadasve providencijalna. Za narav, koja je po¬ 
čela da se razdražuje i vrijeđa pa pokazuje neke po¬ 
tajne znakove preuzetnosti i nezdrave odvažnosti, 
ova škola poniznoga i skromnoga rada, među neote- 

sanim i nezgrapnim radnicima, bila je naročito ko¬ 
risna i plodonosna. 

Nije bilo lako zatvoriti se u magazin, i tu među 
radnicima biti po cijeli dan zabavljen poslom, koji ga 
nikako nije mogao zanimati. On, koji je s tako veli¬ 
kim oduševljenjem prionuo uz nauk, tražeći tako po¬ 
hlepno istinu, da se svojim uspjehom izdizao nad su- 
učenicima, morao se u tome osjetiti poniženim. Dnev- 
no je gledao, kako njegovi drugovi s knjigama ispod 
pazuha idu u školu, da se izobraze. Promatrao ih je, 
kad su poslije sata dolazili ispred njegova magazina, 
da se slobodno prošetaju i budu na slobodi. Vidio je 
kako se igraju, skaču i bezbrižno provode zasluženi 
odmor. A on je morao ostati preko cijeloga dana u 
magazinu radeći oko vina i drva, pogađajući se s kup¬ 
cima i natežući se s radnicima. Teško je to bilo za 
njega. 

Teško, ali i potrebno. Prirodi koja je naginjala na- 
glosti i preuzetnosti, ova škola trpljenja i samoza¬ 
taje bila je mnogo potrebnija nego škola nauke i 
obrazovanosti. Pogotovu sada, kad se ta snaga živaca 
počela ispoljavati na način, koji je zabrinjavao. 

Kad je na privatnim ispitima za šesti razred iz 
nekog predmeta dobio ocjenu, s kojom nije bio zado¬ 
voljan, okomio se na nastavnika i spotaknuo mu, da 
je nepravedan, jer mu nije dao onoliko, koliko on 
zaslužuje. 

Kad gosp. inspektor nije bio zadovoljan time, što 
Zvonko kod privatnog polaganja ispita sedmog raz¬ 
reda prevodi francusku riječ »sati n« sa »tkanina« 

pa je uporno tražio bolji izraz, naš mali »naglić« mu 
obruši superiornim smješkom: 

— Nisam ja šnajderica, da bih trebao i to znati. 

Kad je na istom ispitu profesor pokazivao nego¬ 
dovanje zato, što je francusku riječ »necessaire« 
prevodio »n u ž n o« f misleći time ne na pogođeni 
smisao, nego na ispravnost hrvatskoga jezika i tražio, 
da se to izrazi dobrom hrvatskom riječi, naš je Zvon¬ 
ko nervozno povikao: 

Nitko mi ne može dokazati, da »necessaire« 
ne znači »nužno«. 

Šta je ovo, pitao je inspektor u nekom uzbu¬ 
đenju. 

Zvonko, sa svojom starom ćudi, koju do da¬ 
nas nije uspio da svlada, odvrati profesor. 

Ali on je svladava, upane kateheta, koji ga je 
htio spasiti od težih posljedica; on svladava svoju 
narav dolje na obali, u onom starom magazinu, medu 
radnicima, pretačući vino i mjereći daske. Treba vre¬ 
mena, dosta vremena, dok se mladić oslobodi svoje 
prirode, ali on će uspjeti i postati čovjek. 

Da bi u magazinu mogao postati nešto, to je ono 
što nisu mogli nikako shvatiti oni, kojima je bila ne¬ 
poznata nutarnja borba mladićeva. Upoznali su ga 
na ulici i u kancelariji među radnicima, kao okretna 
trgovca, koji obavlja svoj posao, više manje, kao 
svaki drugi. Savjestan mladić, i ništa više. 

On sam također osjeća svu odgovornost dužnosti, 
koja mu je povjerena. Nije, doduše, svojevoljno, a niti 
prerado, prigrlio ovo zvanje, ali, kad je bila zapovijed 
njegova oca, on je rado slušao. Zato je pregnuo i 

svom se dušom povjerio poslu, koji mu je dodijelila 
Božja providnost. Morao se baviti s vinom, a nije niti 
volio, niti poznavao vina. Ali ovaj mladić, koji kasnije 
u teologiji nije nikada, ili sasma rijetko i malo pio 
vina, moli Gospodina: »Dragi Bože, želim da se na¬ 
učim poznavati vino pa ti prikazujem ovu odluku i 
ponizno te molim, da mi pomogneš.« Nije osjećao 
sklonosti za trgovačko zvanje, ali on također stvara 
odluku: »Ja moram da pregnem i da postanem dobar 
trgovac.« Osjeća, da mu manjka mnogo do toga, ali 
on ipak nastoji, pa veli: »Ta zamisli, da mi svi, i rad¬ 
nici i tatini zamjenici, moramo valjano obavljati po¬ 
sao, a ja danas popodne neozbiljno podražujem jed¬ 
noga radnika . .. Pitam se, zar je ovo dobro? Zar ovo 
znači težiti prema izvršivanju volje dragoga Boga? 
Zar ovo znači spremati se za ozbiljan rad?« Teži 
dakle i nastoji, da postane dobar trgovac te se trsi, 
da obavlja svoj posao, kako treba. To su mogli vi¬ 
djeti svi, jer se to vidno na njemu opažalo. I to je 
za ljude bilo sve. 

Ali se zato u nutrinji mladićeve duše odigravao 
teški lom opore naravi još uvijek nepodložne potpu¬ 
no volji Božjoj. On bi htio da bude blag i ljubezan, da 
bude s radnicima ponizan, da bude marljiv i radin, a 
uz to osjeća, da mu je narav nepokorna i slaba, pa 
treba popravka. Svako jutro on upravlja k nebu 
uzdah: »Isuse, moj Spasitelju, evo tvrdo odlučujem, 
da ću danas savjesno svoje dužnosti ispunjati, saču¬ 
vati svoju svetu čistoću i ljubav prema tebi i bližnje¬ 
mu. Osobito odlučujem, da ću se čuvati naglosti i 
vježbati se u poniznosti.« On nesamo da to svako ju- 

tro odlučuje, on obnavlja odluku svaki čas. On tu 
odluku nastoji staviti u djelo. On se napreže, da živi 
po toj odluci. A navečer, kad se duboko zamisli u 
provedeni dan, ne ostaje mu drugo nego da se kori, 
jer vidi, da je pun nedostataka. 

Ne može ga nitko uvjeriti, da su te pogreške ma¬ 
lene, da bi bilo dopušteno prijeći lagano preko njih. 
Na čistom platnu se zapaža i najmanja mrlja, a on 
hoće, da duša bude savršeno izgrađena i potpuno 
čista. Zato se svom dušom ponizuje i kaje pa i za 
najmanje pogreške svoje naglosti i srditosti. Žao mu 
je, da je u času srditosti rekao radniku: »Tako se 
ne stoji u kancelariji, zar mislite, da smo u gostioni?« 
Tuži se na to, što je u nekoj drugoj zgodi svoje na¬ 
glosti kazao radniku: »Ja vas ništa ne pitam.« Boli 
ga, što se drugi put zaboravio i poslije nego je učinio 
čin poniženja i obavio posao, koji je spadao radnike, 
ovome srdito kazao: » Zar je trebalo, da ja ovo do¬ 
nesem; gdje ste vi bili?« 

Tim sitnim borbama ispunjeno je ovo razdoblje 
njegova života. Njemu se čini, kao da se nalazi izme¬ 
đu dva lako upaljiva eksploziva: neotesanosti, neod¬ 
govornosti i lakoumnosti radnika, te nagle i odrešite 
svoje naravi. Čovjeku, koji ne pazi na to, da izmiri 
ove dvije oprečnosti, to ne zadaje velikih poteškoća, 
on prelazi lako preko njih. 

Ali on je odlučio: »Ja želim raditi, misliti, govo¬ 
riti, trpjeti sve, i pojedino na slavu Božju.« On 
hoće, da sve bude podložno volji Božjoj i da samoga 
sebe predade Bogu, kome moramo pokloniti savršena 
djela, čista od svakog grijeha, naglosti i neobuzda- 

nosti. A zato treba lomiti s pokvarenom naravi i pot¬ 
puno je pokoriti Bogu. 

S nekom nevjerojatnom napetošću hoće zato da 
izvojšti pobjedu nad svim pobjedama, pobjedu nad 
samim sobom: da svlada svoju oholost i svoju naglost, 
da postane janje među vukovima, i najniži među slu¬ 
gama. On mora doći do toga, da uživa u zapostav¬ 
ljanju. 

U neko je vrijeme mislio, da mora s radnicima 
nastupiti kao neki gospodar. To mu se činilo potreb¬ 
nim zato, da kao dječak može sačuvati ugled gospo¬ 
dara, kojemu je zapovijedati. Ali Bog mu dade ras- 
vijetljenje, i on u nekom sretnom času uvidi pravu 
istinu te postavi pitanje: »Što spada amo, da ja odr¬ 
žim ugled gospodara? Glavno je, da se uistinu vrši 
ono, što je potrebno za posao.« 

On prihvaća sve posljedice ove spoznaje i vlada 
se prema svijetlu, koje je od Gospodina primio. On 
pristupa radnicima s najvećim obzirom i finim tak¬ 
tom. Ne zapovijeda, nego moli za svaku stvar, ali 
moli radije djelom, nego riječima. Ako je potreba, 
da se nešto donese, on ne čeka, da to radnik učini, 
nego trči prvi sam; treba li potrčati do kola, zausta¬ 
viti konje, pobrojiti daske, natočiti vino, on ne zapo¬ 
vijeda, kako bi mogao, nego sam to čini. »Radnik je 
zapitao nož, drugi je bezbrižno naslonjen na pumpi, 
stao mirno i nije se micao. Ja sam brzo skočio i u 
drugom magazinu našao nož i veselo ga donio. Evo, 
drago mi je sada ovo. Bogu hvala.« 

Ovo je samo jedan od tolikih slučajeva, koji su se 
opetovali svaki dan i svaki čas. Da, svaki čas, jer je 

ponizni Zvonko postavši sličan radnicima bio spre¬ 
man, da svaki čas skoči i pomogne onima, koji su 
od sad postali »njegovi mili radnici«. Gospodar je 
postao jednak slugama. Nesamo jednak njima nego i 
niži od njih. »Kad sam počeo razmišljavati o svojim 
radnicima, odmah sam u sebi kazao: ti moraš biti 
svijestan, da su radnici tvoja braća. Potreb¬ 
no je, da se toga sjetiš, jer se ja ponašam često, kao 
dasuoni niži od mene. Ovo se na žalost oči¬ 
tuje u ljutini.« 

Za njega radnik nije više »šjor Jure«, kako ga je 
do sada zvao, nego njegov »brat«. On gleda u njemu 
sliku Božju, brata Kristova, koji je nas sve, iz svih 
slojeva sakupio u jednu zajednicu. Zar i oni nisu 
otkupljeni krvlju Spasitelja? — pita se on u svom 
dnevniku. Zar i oni nemaju istu neumrlu dušu, možda 
čak i bolju, te Bogu dražu, neviniju dušu nego što je 
njegova? Zar i njihova duša nije vrijedna neizmjerno 
velike pažnje, kakvu je sam Spasitelj na križu poka¬ 
zao? 

Evo, zašto on postaje njihov sluga, pa se pred 
njima tako ponizuje. Njima je dopuštena i gruba i 
opora riječ; oni mogu da zlorabe njegovu dobrotu, 
ali on mora da se ponizi pred njima, mora da postane 
najmanji među njima. 

»Nikad nas nije uvrijedio, nikada nam nije rekao 
koju ružnu riječ«, još i danas priča jedan radnik o 
svom mrtvom gospodaru. »Uvijek dobar, uvijek drag 
i prijazan, dolazio je k nama licem nasmijanim i 
umiljatim pa smo mogli da općimo i da razgovaramo 
s njime, kao sa svojim bratom: prijateljski i povjer- 

ljivo. Ako mu se dogodilo, da je u časovitoj naglosti 
kazao koju oštriju riječ, nisi mogao ni rukom uda¬ 
riti, a on se već smirio, postao blag i nasmijan te ti je 
upravio koju tihu riječ, po kojoj se vidjelo, da je smi¬ 
renost za čas nastala u njegovoj duši«. 

Siromašni ovi radnici imali su i razloga, da se 
dive ovom mladiću i da ga poštuju. Lako su mogli 
zapaziti, da se u njegovu vladanju odrazuje neki ne¬ 
obični sklad, koji nije bilo lako zapaziti kod običnih 
ljudi. Njihov je Zvonko bio nešto naročito, možda su 
kazivali, da se rodio pod sretnom zvijezdom ni ne 
sluteći, koliko ga je stajalo borbe ova na oko priro¬ 
đena smirenost i usklađenost. 

Ali ti radnici nisu ni slutili, što se sve krije u nu- 
trinji. Vidjeli su, da im njihov gospodar posvećuje 
neku neobičnu pažnju. Uvjerili su se, da on nije kao 
drugi gospodari, da on radi s njima zajedno, da obav¬ 
lja sve poslove s njima, da se vlada kao jedan od 
njih. Vidjeli su sve to pa su ga poštivali. Ali nisu mo¬ 
gli ni izdaleka zaviriti u njegovu nutrinju i uvidjeti 
sve one ciljeve, koje je Zvonko imao s njima. 

Treba otvoriti dnevnik i vidjeti, kako ih je njihov 
gospodar ljubio jednom višom ljubavi. Svako veče 
poslije svršenog posla u magazinu on se pred licem 
Božjim sabirao i ispitivao o svom ponašanju prema 
ovim Božjim stvorovima te strogo sebe pitao, koliko 
je i što je učinio za njihove duše. »Jesam li im što 
danas koristio?« »Jesam li im koju dobru riječ re¬ 
kao?« »Jesam li nastojao, da pobudim u njima smisao 
za Boga?« Duhom vjere on se izdizao iznad sve nji¬ 
hove grubosti i nezgrapnosti, duboko se zamislio u 

tajne promisli Božje i u tajni presv. Trojstva vidio 
je duše svojih radnika i nastojao je, da ih k Bogu 
privrede. On vidi svu cijenu, kojom su te duše otkup¬ 
ljene i stara se ozbiljno, da ih pouči u istini, naputi 
na dobro i osokoli u nastojanju. Nikada se ne umara, 
nikad ne sustaje, da ih bilo na koji način opominje 
i bodri, upućuje i sokoli. 

Čuo je od njih čestoput po koju i gorku; uvrijedili 
su ga na način, koji se teško doimao tako nježne 
duše. On prelazi preko svega, prodornim pogledom 
se zagledava u neizmjernu vrijednost njihovih duša 
i traga za njima kao dobri pastir za ovcom, koja bi 
se mogla lako izgubiti. Koliko će svetih molitava pri¬ 
kazati Bogu za njih, koliko uzdaha i ličnih žrtava! 

Prije nego je pošao u magazin, on je pošao u 
crkvu, nahranio se svetim Tijelom Kristovim, koje je 
hrana jakih i molio Boga, da mu dade duh svetog 
apostolata. On tako ohrabren zalazi među radnike, 
da unese vedrinu i svijetlo Kristovo u njihove duše. 
On im govori, on im pripovijeda, ali samo lijepu riječ 
utjehe i okrepe. Pa kad to ne uspijeva, on im poka¬ 
zuje svojim lijepim primjerom, da bi bilo dobro upra¬ 
viti pogled gore. Kad ni to ne pomaže, on se povlači 
pod okrilje tabernakula, da tu traži i okrepe i utjehe 
za svoje mile radnike, kojima hoće duhovno pomoći. 
U jednu riječ, on im se daje, ali im se daje potpuno, 
on nastoji oko njih i hoće da bude njihov apostol, 
da im bude svećenik, koji će ih pomiriti s Bogom i 
njihov um podignuti k nebu. 

Takav je bio taj radnik među radnicima. Ko ga je 
površno promatrao nije vidio na njemu ništa naro- 


53 


p 


čita. Radio je sitna i ponizna djela. U vanjskom vla¬ 
danju bio je jednak svima drugima. Ah se je zato 
svojom nutrinjom odvajao od njih i svojim srcem izdi¬ 
zao nad običnu prosječnost. Djela poniznosti i strp¬ 
ljivosti, ljubavi i snošljivosti, kojim je ispunjeno ovo 
vrijeme, jesu djela zaista dostojna ove odvažne i 
odrešite volje, koja je već u početku težila za velikim. 
Ako ona u očima ljudi nisu izgledala ništa naročita, 
i zato su u očima Božjim bila velika. Zato će ga ze¬ 

maljski poslodavac napustiti, da ga prepusti nebes¬ 
kom vinogradaru, koji će ga u svojoj njivi postaviti 
kao radnika dostojna velike Božje misije. 


ft 

OD OCA DO OCA 


Tako ga je Krist polako izgrađivao za svoje ci¬ 
ljeve i ulijevao mu milosti, kojima će postati dostoj¬ 
nim velikog zadatka. Ta povijest Kristova uticaja 
neće biti nikada ispisana ovdje na zemlji. Dok se ona 
odigravala, nitko za nju nije ni znao, pa ni sam 
Zvonko. On je doduše vršio savjesno svoje dužnosti, 
pregarao i potpuno se predavao u volju Božju, ali 
kako će se nad njim izvršiti volja Božja, njemu nije u 
početku bilo jasno. 

Na Božić godine 1930 prima od Gospodina, kako 
mu se čini, veliku milost, pa naslućuje, da bi mogao 
biti svećenik, ali vidi, da je to nemoguće. »Ja sam 
osjetio«, veli, »da mi je Gospodin dao velike milosti. 
Zadaću mi je također postavio veliku. Ja sam osjetio 
potrebu da jačam samoga sebe i da odlučno nasto¬ 
jim oko svoje dužnosti. Kad sam promislio na svoje 
zvanje, ja sam uvidio ovo: misao, da bih bio sveće¬ 
nik nije mi strana. Ja bih gotovo sutra išao u sveće¬ 
nike, kad bih znao, da je to volja Božja. No uviđam, 
da mi je to nemoguće, kad moramo kod kuće imati 
nekoga, koji će pomoći tati. Jer da se, ne dao Bog, 
ocu što dogodi, pa umre, tada bih opet ja morao 
nastaviti posao i pomoći braći, da dovrše svoje 

nauke. Tako bar ja moram biti trgovac, dok moja 
braća dovrše.« 

Malo mjeseci kasnije, to jest 3. veljače 1931., 
prikazuje Bogu zavjet svete čistoće, ali do ženidbe. 

»Pisac me u »Proljetnim olujama « poziva: zaklopi 
knjigu i promisli o vječno vrijednim riječima Svetoga 
Pisma: Ako ko ošteti hram Božji, njega će upropa¬ 
stiti Bog. Jer hram je Božji svet, a to ste vi. Poslušao 
sam: pošao i kleknuo, osjetio sam, da moram dragom 
Bogu obećati i žrtvovati. Zar da zavjetujem čistoću 
do ženidbe ? Ako je prekršim? Zastao sam, jer sam se 
prepao pri pomisli, da bih se mogao iznevjeriti obe¬ 
ćanju Bogu. Ali zar nije veliki grijeh, ako uvrijediš 
Boga bludom? Veoma velik. Stoga hoću, obećat ću 
Gospodinu čistoću«. Nije dakle ni sam znao, da li će 
prigrliti svećenički stalež. 

Kako smo kazali, otac ga je otrgnuo poslije tre¬ 
ćega razreda od škole i uzeo ga k sebi u magazin. 
Međutim samo dva mjeseca prije svršetka škole, za¬ 
moli on oca, neka ga oslobodi od rada, jer bi želio, da 
se pripravi za ispit iz građe četvrtoga razreda. Otac 
tome nije pravio teškoće, a marljivi se učenik pro¬ 
pita kod svojih prijatelja za gradivo pa sam, bez ika¬ 
kvog učitelja, u dva mjeseca, pripravi i položi odlično 
ispit. To je činio i u daljnim razredima. Preko godine 
bi za slobodna vremena povirivao u knjigu, a po¬ 
sljednja dva mjeseca pustio svaki drugi rad i to mu 
je bilo dovoljno, da s najboljim uspjehom svršava 
svoje ispite. Položio je i ispit zrelosti, pa bi sada bio 
red, da se konačno odluči za svoje buduće zvanje. 

Oklijevanju više nije bilo mjesta, čas je bio odlučan. 
Radilo se o cijeloj budućnosti. 

»Mnogo je važno, što će sada biti«, piše iza ma¬ 
ture, »Okolini sam svojoj kazao, da treba mnogo mo¬ 
liti i mnogo misliti. Pa zaista ću nastojati, da se mo¬ 
lim i da promišljam, što i kako valja. Ponizno, po¬ 
nizno te molim, o dobri Bože, da sav život bude na 
sve veću slavu Božju«. 

Već se otprije Bogu posvetio i odlučio, da će slu¬ 
žiti Gospodinu, pa mu je bilo jasno, da mora u sve¬ 
mu ispuniti svetu volju Božju. Ali mu nije bilo jasno, 
na koji bi se način to izvršilo. I zato treba mnogo mi¬ 
sliti i moliti. 

Međutim, Gospodin je plaštem svoje ljubavi sve 
više zakriljivao ovu dragu dušu, privijajući je na 
svoje Srce i otkrivajući joj svoje tajne. Već davno je 
Gospodin u ovu dušu ulio slatkost svoje miline, i dao 
joj da osjeti, kako je ugodan i sladak Gospodin. A 
ona, očarana dobrotom Božjom pazila je skrupulozno, 
da ne svrati svoga pogleda od njegova lica u koji je, 
preko svojih molitava, nastojala da neprestano gleda. 
Te molitve, ta dnevna razmatranja, te svete Pričesti 
bile su sve češće i sve pobožnije. Dnevna sveta Pri¬ 
čest postala je velika potreba duše, pa je tako hrana 
jakih krijepila i ofsvijetljiivala ovu odabranu dušu. 
Česti pohodi su donijeli toliko rasvijetljenja i toliko 
lijepih dragocjenih milosti, da je ona mogla prigrliti 
zvanje već davno od Gospodina pripravljeno. 

Neobično velikog duhovnog rasvijetljenja donosili 
su mu dnevni pohodi u crkvi sv. Franje. Draga mu 
je bila ta mala nekada franjevačka, a sada sjemenišna 







57 


crkva sv. Franje, grobnica hrabrih senjskih Uskoka. 
Na dnu crkve nalazi se staro raspelo, pred kojim još 
i danas đaci mole za vrijeme odmora. Ovdje dakle, 
u sjeni grobova hrabrih pređa, u mističkoj tišini sim¬ 
patične sjemenišne crkve, na podnožju značajnoga 
lika propetoga Spasitelja, koji ti je svojom pojavom 
toliko toga govorio i šaptao, u ovoj lijepoj i sugestiv¬ 
noj atmosferi, klečao bi ovaj mladić upravivši pogled 
prema licu raspetoga Boga, zagledao se u njegovu 
trajem okrunjenu glavu, pa prodornim očima nazreo 
milinu i dražest ljubavi, koja je izlazila iz njegova 
lica, i pitao ga: »Gospodine, što hoćeš da činim?« 

Nije bilo teško odgonetnuti glas Gospodina, koji 
mu je i tako dosada često govorio, a sada je trebalo, 
da se cijela stvar privede svome kraju. 

Nekim je čudnim slučajem njegova kuća u Senju 
bila smještena tik do sjemeništa. Kad je prvi put, 
iza kako je došao iz Starigrada ušao u tu kuću, koja 
je na njega učinila lijepi dojam, nije ni razbijao glave, 
čemu bi služila ta velika zgrada, smještena tik do 
njegove kuće. Još prije nego bi ga sunce okupalo svo¬ 
jim zrakama, njegove su oči padale na tu kuću, koja 
je samo dva metra bila udaljena od njegova prozora. 
On ju je kao dječak često promatrao, igrao se oko 
nje s ostalom djecom ni ne sluteći, što se zapravo 
zbiva među zidinama ove čudne kuće, koja se svojim 
oblikom potpuno odvaja od ostalih običnih zgrada. 

A sada je ponarastao; proglašen je službeno zre¬ 
lim, pa dobro znade što se odigrava među tim zidi¬ 
nama. I on se nađe pred pitanjem, da li bi pošao u tu 

kuću, Bogu se žrtvovao i potpuno se posvetio spa¬ 
senju svoje duše i duše svojih bližnjih? 

To se ne čin jaše odviše teško. Trebalo je samo 
ostaviti prag roditelja, učinili dva koraka i odmah si 
u kući koja će te toplim svojim zidinama zakriliti i 
zaštititi od pokvarenosti svijeta. 

Ali je trebalo ostaviti kuću roditelja! A to je bilo 
teško! Tu je zapravo jedina teškoća, s kojom se ova 
mlada duša bori. On je znao, koliko roditelji raču¬ 
naju na njega. Izabrali su ga među ostalom braćom 
kao najboljega i najvrednijega, da naslijedi posao, o 
kojem je ovisila njihova sretna budućnost. On se 
uistinu pokazao sposobnim za to. I eto, baš sada, 
kada se pokazalo da je izbor bio sretan, pa su rodi¬ 
telji mogli vedro gledati u budućnost zadovoljni, da 
posao ide dobro, sada dakle, kad su oči svih bile 
uprte u njega, on da svima okrene leđa i prigrli 
zvanje, kojem se niko nije nadao. 

Taj je korak mogao za nekoga biti i lak, ali za 
njega, koji je roditelje tako reći obožavao, bila je to 
najveća kušnja. Ne može se dovoljno iskazati, ko¬ 
liko je Zvonko ljubio i častio roditelje i koliko se 
žrtvovao za njih. Brižno je pazio da ih ni u čemu ne 
ražalosti ni uvrijedi, a nastojao je, da ih što više raz¬ 
veseli i razvedri. Sve je učinio da bude veselje i ra¬ 
dost roditelja. Bio je sretan, kad im je mogao iska¬ 
zati neku ljubav, a kad bi to slučajno propustio, tada 
bi se ovako kajao: »Kad je jednom trebalo tatu za¬ 
mijeniti u magazinu samo za dva sata, kako mi je to 
teško bilo. A drugi put, kad sam vidio, da bih mogao 
umornom ocu ponuditi svoje sile, ja toga nijesam uči¬ 

nio. O, zar je to onaj Kristov Zvonko, o, zar je to onaj 
isti, koji je Isusu obećao sebe cijeloga, svu ljubav i 
nastojanje, koje bude mogao smoći za ugodnost bliž¬ 
njega? Zar je to onaj Zvonko, koji je odabrao Isusov 
križni put? Zar sam to ja, koji nisam mislio ni časa se 
ustavljati u gorućem radu za Boga?« 

Ta je ljubav na dragim osobama vidjela samo do¬ 
bro i kreposno. Bože sačuvaj, da bi išta osuđivao. 
Smatrao je, da su to roditelji, kojima se ne može ni¬ 
šta prigovoriti. A klanjao se njihovim žrtvama, koje 
su oni činili za svoju djecu, pa kaže: »No, a tata! 
Jasno mi je, da moram veoma poštivati svoga oca... 
Ja se spominjem borbe i žrtava svoga oca, koje traju 
već davno, davno vrijeme, čitav život i klanjam se 
njegovoj žrtvi. Bože dobri, ovog ću se spominjati i 
spram oca biti veoma, veoma skroman«. Ljubio je 
dakle mnogo svoje roditelje. 

I sada bi morao učiniti djelo, koje će ih i ražalo¬ 
stiti i uvrijediti. Znao je, da njegova majka nije htjela 
za to ni čuti, da se njegova braća i njegove sestre 
tome protive, da je njegov otac planuo od gnjeva na 
samu pomisao, da bi mogao u sjemenište. Čuo je, da 
je bio u biskupiji i tamo potražio onoga za koga je 
mislio, da zavodi njegova sina i muževno naglasio 
svakome svoje pravo na dijete, o kojemu zavisi nje¬ 
gova budućnost. Znao je, dakle, Zvonko za sve to, 
pa se našao u mučnom položaju, iz kojeg, na ljudsku 
govoreći, nije bilo izlaza. 

Osjećao je, da ga nebeski Otac vuče k sebi u sve¬ 
ćenički stalež, a zemaljski da ga zaustavlja i odvraća 
od toga, pa nije znao što će. Ako pođe nebeskom 

Ocu, zamjerit će se i rastužiti zemaljskoga. Ako udo¬ 
volji zemaljskome ocu, iznevjerit će se nebeskome. 
I jednoga i drugoga je ljubio. Predavao se i potpuno 
žrtvovao i jednome i drugome ocu pa nije htio da ni 
jednoga ražalosti. Hoće li imati snage da pođe za 
nebeskim Ocem i da ostavi ljubav zemaljskoga oca? 

Ali on se mnogo molio i okolini je svojoj kazao: 
»Sada valja mnogo moliti i mnogo misliti«. 

Molitva ga uzdizala Bogu, davala mu snage i ra¬ 
svjetljavala vidike. On je spoznao, da će »svaki onaj, 
koji ostavi kuću, ili braću, ili sestre, ili djecu, ili 
polja, poradi imena Gospodnjega, primiti stoput ono¬ 
liko i baštinit život vječni«. Ostavit će, doduše, rodi¬ 
telje, sestre i braću, ali će stoput više naći, već na 
ovome svijetu. Štaviše, naći će i braću i sestre, i oca i 
majku, naći će ih u nekom višem svijetu, usredoto¬ 
čene u Bogu. 

Ohrabren tim idealom, koji ga potiče, da se pre- 
dade potpuno za svoga bližnjega i za Boga, okrijepljen 
snagom svete molitve, koja ga je nekako tijesno pri¬ 
bližila Bogu, on stvara svoju životnu odluku i hoće 
da priopći svojim roditeljima namisao o svećeničkom 
zvanju. Ništa više ne može da zaustavi njegov korak. 

Kad mu je majka, zabrinuta za njegovo i onako 
krhko zdravlje, predočila težinu svećeničkog života, 
pa mu kazala, da su svećenici, naročito danas, po 
cijelom svijetu progonjeni i zlostavljeni, ni zbog čega 
drugoga, nego zato što su svećenici; kad mu je zatim 
stavila pred oči i prezir i samozataju i poniženje i 
žrtve, koje prate ovo, doduše uzvišeno, ali i teško 
zvanje, kad mu je dakle njegova majka sve to^redo- 

čila, on je samo kazao, da je to i tražio, da se ne boji 
poteškoća, jer je Bog velik, koji će dati snage, da 
svladamo dnevne svećeničke križeve. 

Kad mu je otac predočio, u kakvu bi nepriliku 
njegova odluka dovela obitelj, pa mu potanko opisao 
stanje stvari, izložio mu ekonomske poteškoće u koje 
bi zapala obitelj njegovim korakom, te, apelirajući 
na njegovu sinovsku ljubav, svečano mu postavio 
pitanje: »imaš li kuraže, sinko, da ostaviš i roditelje 
i braću i sestre« — on je nekim svetim oduševlje¬ 
njem kazao: 

— Pogledaj, oče, na ove moje radnike, s kojima 
sam toliko godina bio, pogledaj također ove moje 
susjede, na ovu zapuštenu djecu i ovu bijednu siročad, 
baci zatim pogled preko Velebita na cijelu našu do¬ 
movinu, da, na cijeli svijet, pa ćeš vidjeti moju veliku 
obitelj, veliku moju duhovnu djecu. Ja ću, doduše, 
ostaviti prag svojih roditelja, ali samo zato, da na¬ 
đem jednu veću i brojniju obitelj; ti trebaš moje po¬ 
moći, ali ih imade mnogo, koji trebaju moje ljubavi 
i moje žrtve; i kao svećenik, koji se lišava tijesnog 
kruga krvnoga srodstva, moći ću da steknem veliku 
duhovnu obitelj, za koju ću moći raditi i moliti. 

— Bog te blagoslovio, sinko, kad si takav, rekao 
je otac i pristao na njegovu odluku. 

U tom času, dne 23 kolovoza 1931, kada je ovaj 
otac žrtvovao velikodušno svoga sina i prikazao ga 
Bogu, znao je, što gubi u njemu. Više ne će imati 
sreće, da se veseli njegovoj prisutnosti. Ne će gledati 
kako mu pomaže u obiteljskom poslu. Zato je osje¬ 
ćao, da čini za volju Božju i za volju svoga sina ve- 

liku žrtvu i da gubi ono, što mu je bilo najdraže. Bio 

je dakle svijestan, što žrtvuje. 

Ali nije niti slutio, kako mu je baš u tom času 
njegov sin, koji ga je ostavljao, bio blizu i kako ga je 
baš sada našao, kad ga je izgubio. Ne će, doduše, više 
vidjeti, kako za obiteljskim stolom, odmjerenom svo¬ 
jom pojavom pribavlja veselje cijeloj kući, a spret- 
nošću kako obavlja posao u magazinu. Njegov Zvon¬ 
ko će otputovati pa ga više ne će gledati kako hitro 
prolazi ulicama grada Senja. S njegova pogleda će 
iščeznuti smirena pojava dobroga sina. Ali ovaj otac 
nije ni slutio, kako mu se približio onaj nutarnji 
Zvonko, onaj Zvonko duše, to srce, koje prelazi preko 
vremena i prostora, ne ohlađuje se nikada, nego je 
uvijek žarko, uvijek blizu, uvijek je u predmetu, koji 
ljubi. 

Konačno, što je taj mladić kriv, ako čini korak, 
koji će barem za čas izvabiti žalosnu suzu? Tu, u toj 
istoj kući, koju sada ostavlja, čuo je u ranijoj mla¬ 
dosti, kako mu se tada činilo, da treba sve 
gore tražiti, da se sve gore nalazi; 
da ovdje na zemlji nema ništa nego je sve prolazno 
i varavo, a da je gore i otac i majka i braća i sestre, 
gore u krilu velikog i zajedničkog oca, koji je otac 
svih. Ovaj je njegov korak samo zaključak velike 
priprave u djetinjstvu. 

»Imam, hvala Bogu«, piše kasnije, »divnoga ze¬ 
maljskoga oca. On je vrlo mnogo za mene učinio. 
Kad sam bio kod njega u radnji, nastojao sam mu 
biti dobar sin. Slušao sam ga u svemu. Išao sam na 
snijeg i na buru, kad je posao zahtijevao. A on je 

rano ustajao, mnogo radio i kasno lijegao. Kad sam 
sada otišao u bogosloviju, ostao je on da unaprijed 
radi i da se muči. Prosuzio sam, kad sam čuo nje¬ 
govu muku o porezu, a čudim se njegovoj divnoj lju¬ 
bavi prema sinu. Ja mu ne mogu pomoći kao prije 
svojim radom. Ali, eto, ovu ljubav ću preni¬ 
jeti na nebeskoga Oca, da tako s veseljem 
služim i velikom Ocu preporučim zemaljskoga oca!« 

Ima li što ljepše, nego kad dijete svoju ljubav pre¬ 
ma roditeljima prenese na nebeskoga Oca, a od Njega 
opet na roditelje? Tada ta ljubav produhovljena lju¬ 
bavlju Boga sjedinjuje nebeskoga i zemaljskoga oca 
u jednoj ljubavi. Ona tada postane jaka, kao što je 
jaka ljubav Boga prema nama, a dijete je kadro da 
učini herojska djela prema roditeljima. Kao što je 
spremno, da se u velikoj ljubavi dade potpuno nebe¬ 
skome Ocu, tako je spremno, da se dade i zemalj¬ 
skom ocu. Tada više nema dvije ljubavi, ostaje samo 
jedna ljubav, ona velika ljubav, koju imade prema 
Bogu, u kojoj uključujemo sve, što je Božje. Evo, 
zašto kasnije piše: »Stvorio sam jednu tešku odluku, 
da naime želja mojih roditelja meni bude zapovijed. 
Znam, da će me to možda stajati golemog samopri¬ 
jegora, ali moram tako. Ja sam za sebe odabrao križ. 
Nisam se zato odazvao divnom svećeničkom zvanju, 
da uživam, nego zato, da uz vlastitu žrtvu usrećujem 
druge. Bez sumnje nisam dorastao za tako divnu 
zadaću, ali je Isus vrtlar u mojoj duši. On će zasaditi 
i njegovati sve divne kreposti, pa i tu. Isuse, daj mi 
snage, da danas od Tebe isprosim svete praznike, i 
srce koje se rado žrtvuje«. 

Kako je tajanstven taj poziv Krista. Čini ti se na 
prvi mah, da treba sve ostaviti i kidati, upravo pre¬ 
gaziti preko tjelesa pa i onih, koji su ti najdraži i 
najmiliji. To uistinu i jest tako, pa kad ne bi u tom 
pozivu bilo toliko miline, koliko uistinu jest, teško 
bi ljudsko srce moglo toliku žrtvu podnijeti. 

Ali, kad si malo dublje proniknuo u tu ljubav, 
tada tek vidiš, da si sve našao. I što te je Krist više 
privinuo na svoje srce, pa te više otcijepio od ze¬ 
maljskih i vremenitih stvari, to osjećaš, da si baš te 
stvari i te predmete još više našao u onome, u kome 
se sve nalazi — dakako savršenijim duhovnim na¬ 
činom. 

Tada te snaga Božja kao nekako potpuno obuzme 
i užeže, da ljubiš s nekom nadasve jakom ljubavi sve 
ono, što je Božje. 


BISTRO OGLEDALO 

Ima časova u ljudskom životu, kad poslije dugog 
tumaranja i traženja najednom osjetimo, da smo li¬ 
šeni neizvjesnosti, a neko nas nadasve veliko smi¬ 
renje obuzme pa smo spremni da poduzmemo najteže 
žrtve. Lišeni svakog teškog tereta koračamo odvažno 
dalje pogledom upravljenim ravno prema konačnome 
cilju. 

Tako i Zvonko kaže: »Golemim i velikodušnim 
zanosom prihvatio sam se svog svetog svećeničkog 
zvanja«, pa dnevno moli: »Dobri Bože, ponizno te 
molim snage za sveto svoje svećeničko zvanje i po¬ 
novno, ponovno obećajem, da ću radije umrijeti nego 
svojevoljno sagriješiti.« 

Svoje prijatelje i roditelje ljubio je i dalje, ali se 
izdigao iznad svakoga ljudskoga obzira, iznad svake 
ljudske sentimentalnosti te ih našao u Bogu. Njegovo 
srce, čisto od svakih veza, moglo se potpuno dati 
Kristu: »Ja sam zato došao u sjemenište, da se sav 
posvetim Bogu. To je bila moja živa želja, kad 
sam se s Božjom pomoći odlučio za sveti svećenički 
stalež.« 

Sav se posvetiti Bogu: sa svom moći, sa svim bi¬ 
ćem svojim prionuti uz uzvišeni cilj, koji je sad obu¬ 
zeo cijelu njegovu nutrinju. Taj je cilj tako velik, da 

ga moramo velikodušno zavoljeti, a to znači »uprijeti 
pogled u cilj, za njim odlučno težiti: za velikim ci¬ 
ljem velikodušno težiti.« On vidi, da je i sam Go¬ 
spodin velikodušan, jer mu je dao toliko toga: dobre 
roditelje, mnogo svetih milosti, sveto Otkupljenje i 
toliko drugih darova, u kojima se pokazuje obilna 
ljubav i naklonost Gospodina. On je slab, pa ne može 
mnogo odvratiti, ali on odlučuje: »Ja se želim trgnuti, 
ustati i nastaviti odlučno putove, koje Isus hoće.« U 
njemu se sad još jače probudila volja, i on kaže Go¬ 
spodinu: »Ja hoću da budem dobar svećenik Božji. 
Zato ću upotrijebiti sva sredstva ... ja hoću, et suf- 
ficit.« 

»Mali moj brate«, govori on samome sebi iza ma¬ 
ture, »ti sada znadeš, što ti je raditi: svom svojom 
dušom moraš prionuti k svom cilju. Gospodin Bog je 
posijao predragocjeno sjeme u tvoju dušu. Glavna ti 
je skrb, da ga njeguješ i to svom mogućom njegom. 
Ti si naučio od dobrih učitelja, da je ta njega duhov¬ 
ni život i učenje kraljice znanosti. Dalje je tvoja sveta 
dužnost, da se neizmjerno ufaš u Gospo¬ 
dina. Ufaj se u milosrđe i ni u jednom času neka 
se ne uskoleba pouzdanje. Ti sam, Gospodine, znaš, 
kolika neka ti je hvala.« Ovako je pisao u času kad 
je imao stupiti u sjemenište. 

Pošao je oduševljen u ljubljansko sjemenište, pa 
se čini, da mu je duša već u prvim danima osjetila 
ljepotu svećeničkog života, te dne 23. XI. 1931. piše 
prijatelju: »Bogu prikazujem cijelo svoje žiće. I ne¬ 
prestano se zahvaljujem. Želim, da mi život bude ne¬ 

prestana zahvala dobrom Bogu. O dobri moj Mate, 
promisli, da je dragi Bog mene pozvao, da ga slije¬ 
dim. Pozvao je, da ja budem posrednik među Bogom 
i ljudima, koji traže sreću, a ne znadu, da je ona u 
Bogu. Dobri Bog me je pozvao, da primim vlast njega 
pozivati iz nebesa na oltar. Ja se klanjam Bogu i go¬ 
vorim, da nisam dostojan toga dara. Ali vjerujem, 
vjerujem, da je to njegova volja te se preponizno i 
prezahvalno molim Bogu, da me on učini dostojnim 
za tu službu. I dalje, dragi Mate, promisli, da sam 
predobri Isus dnevno dolazi u moju dušu. Prevelika 
je dobrota Božja, i ja ispovijedam, da sam presretan. 
O, Bogu hvala. Cio život, sav rad, sve je to s namje¬ 
rom, da Bogu služim. S pouzdanjem se ujutro usta¬ 
jem, učim, molim, odmaram i uvijek želim, da je sve 
na slavu Božju. Tako sam neprestano miran i svije- 
stan, da sam pod sigurnim okriljem. Bogu hvala.« 

U sjeni zidova kuće Božje sio je i kao umoran 
putnik bacio pogled na prošle dane. Sjetio se borba 
koje je morao pretrpjeti prije nego se sklonio u sje¬ 
menište. Sada, kad je došao k cilju i sve to svladao 
bio je nagrađen veseljem. Shvatio je zašto je bilo po¬ 
trebno toliko dokazivati uzvišenost svećeničkog zva¬ 
nja; zašto je morao poći u Rajhenburg, da u tišini još 
bolje promisli o svom koraku; zašto se morao toliko 
boriti protiv uvjerenja svoga strica, koji nije mogao 
shvatiti njegove odluke pa ga odvraćao od toga; zašto 
se morao toliko moliti. Shvatio je sve to, ali je i osje¬ 
tio da ga je Bog dovoljno nagradio s veseljem, koje bi 
se moglo izraziti jednom jednostavnom rečenicom: 
»Tu, u sjemeništu, Bog je blizu.« 

Vidio ga je tako reži na 

rano, kad se ustaiao i ka l,P ak{llu da se 

ništa, upravo svo, pogled P rema sebe onu 

pokloni Isusu; kad se sam prizna . 

svetu halpuu koiu le uviie * obcća „e 

vao — poljubio, a koja ž a i e J . • 

od Gospodina; kad se kretao onim tihim sjemen . 
zidovima medu kojima stanuje živi Bog; kad se raz¬ 
govarao sa drugovima u kojima |e gledao Krista, 
jek je gledao Boga na svakom mjestu. ^ 

Gledao i slušao. Naročito je pomnjivo s ušao Go¬ 
spodina, koji mu je govorio preko duhovnika za a- 
vanja večernjih točaka razmatranja. Ka je o ^ pre 
tjerane umornosti i napetosti bio počeo uvece za 
vrijeme govora spavati, počeo je bilježiti glavne misli 
govora, koje bi sutradan donio u kapelu da mu bude 
lakše o njima razmatrati. Činilo mu se da mu sam 
Bog govori pa je napisao: »Gospodin nam je jednako 
blizu kao i apostolima pa možemo poput Magdalene 
njegove noge ogrliti. I oni su svi morali vjerovati u 
njegovo božanstvo, kao što vjerujemo i mi.« Tada 
mu se činilo kao da ta riječ, jača od svakoga dvorez- 
noga mača, prodire do njegove savjesti, rasvjetljuje 
njegovu dušu i daje svijetlo svakom njegovom činu. 

A on je sabrao svoje sile, napeo svu svoju pozor¬ 
nost, da prozre i provjeri svaki svoj čin. Znao je, da 
Bog, koji stanuje u njemu, pozna i najtajnije kutove 
njegove duše pa mu spočitava svaku i najmanju ne¬ 
zahvalnost. S toga je nastojao, da se ništa ne ušulja, 
što bi ga moglo uvrijediti. Ispitivao je zato najsavjes- 
nije svoju savjest pa već na početku bogoslovskog 

života odlučuje: »Naveče se pitam: nije li me što 
očito otrgnulo od Boga, zatim se pitam, jesam li do¬ 
bro obavio molitve, a zatim, jesam li u nauku pobu¬ 
dio čistu nakanu, jesam li izveo jutarnju odluku. U 
podne se pitam, kako sam držao posebnu tjednu 
odluku.« 

Bio je svijestan da svako veče mora dati Bogu 
račun o upravljanju kroz dan te je nastojao, da ga 
njegova savjest ne prikori ni o čemu, pa se još kao 
gimnazijalac dnevno ispitivao o svom djelovanju. 
Da taj važni posao bude što temeljitije obavljen, po¬ 
čeo je voditi dnevnik, u koji je bilježio sve pogreške 
i sve pobjede. To ispitivanje bilo mu je kojiput teško, 
pogotovu jer je bio od posla umoran. Da ga ipak što 
bolje može obaviti, odlučio je, da ga vrši prije večere, 
dok je još svježiji. Ali nije smio proći dan, u kojem 
ne bi pomnjivo davao računa o svom djelovanju. 

Bio je u tom vrlo strog prema sebi. Naročito je 
nastojao, da se u njegovo srce ne ušulja kakva oho¬ 
lost ili sebeljublje. A znajući za pritajenost tih mana 
podvostručio bi svoje ispitivanje pa bi nožem svoga 
nemilosrdnoga suda ispitivao najskrovitije kutove 
svoga srca. 

Svojoj sestri svjetuje: »Neobično je važno, da ti 
savjest bude budna, u zdravom smislu, pozorna, te 
da je slijediš. Inače s vremenom može čovjek ostati 
bez tog prekrasnog dobra, koje se zove nježna sa¬ 
vjest .., Sjeti se, što je mama govorila, da joj je sa¬ 
vjest nutarnji oltar, na koji je sve stavljala i koji je 
pod svaku cijenu valjao ostati netaknut.« 

Teško je u tančine opisati intenzitet pa J 
jom je ispitivao savjest. Ko bi htio bo | e up * 
stranu njegove duše, morao bi čitat. njegov dnevnik 
stranicu po stranicu i pomnjivo bilježiti sva ona sa 
vjesna ispitivanja, ono duboko kajanje, ono nep 
stano bodrenje, ono točno bilježenje svih **]““ u ' 
tova njegove duše. Da navedemo iz godine 1934. samo 

jedan primjer: 

»Kad smo mi bogoslovi početkom ovoga mjeseca 
bili u Crikvenici na izletu, našli smo se u vonštu 
zavoda presv. Srca u krugu poredani razgovara 
jući s msgr Rigonijem. On me ugleda. Veselo i 
glasno me pozdravi pa upita druge: »Kako ga zo 
vete? Svetac?« — »Ne, nego mali brat«, odgovo- 
riše. Čudno je nekojima po svoj prilici bilo, što taj 
svećenik sudi o meni. Možda komu nije bilo drago. 
Jutros došao u sjemenište veleč. Andrija Loušin. »O 
slavni moj Benzija«, pozdravi me. 

Kako to, da ova dva gospodina o meni tako dobro 
misle, a dandanas moji drugovi čudno gledaju — bar 
ja tako mislim; otkle sam zaslužio takovu hvalu? 
Ova su me gospoda upoznala na koncu prve bogo¬ 
slovne godine. Ja sam se isticao svojom radikalno- 
šću, kojom sam nastojao biti dobar mladi bogoslov, a 
oni to opaziše. No moji drugovi me sada još bolje 
poznavaju pa me ni izdaleka tako ne cijene. Dakle 
sam se ja kroz ove dvije godine pokvario, mjesto da 
napredujem u kreposti. 

Je li tomu tako? Treba promotriti. Da sam pred 
dvije godine imao svjetlije i plemenitije ideale, više 
poleta, to je istina. Da me je iskustvo poučilo, kako 

nije sve tako idealno, kako sam ja to shvaćao, i to 
je istina. Da se mojih krila ponešto uhvatila plijesan 
ovoga spoznanja, pa da ni sam nisam onako radika¬ 
lan kao prije, i to je istina. Da sam poradi novog na¬ 
čina života došao u doticaj s drugima i da me te pri¬ 
like ponešto baciše iz kolotečine, i to je istina. Da 
u novim prilikama, gdje se trebalo u doticaju s dru¬ 
gima sam održati, u napredovanju, u kreposti te dru¬ 
gim prednjačiti u kreposti, da se u tim prilikama ni¬ 
sam snašao, kako sam očekivao, i to je istina. Dakle, 
da je ponešto mojih ideala satrto u prah i da je sjajni 
grad, kojega sam imao u misli na početku bogoslo¬ 
vije, nekako zadobio okljaštrene dimenzije i izgubio 
mnogo od svoje privlačivosti, i to je istina. 

Ali što je još istina? 

Da je dobro, što su se mnoga idealizovanja i pre¬ 
tjerivanja svela na pravu mjeru. Istina je, da još uvi¬ 
jek cijenim nenadmašivo svijetli svećenički uzor i da 
žudim za njim. Dakle smatram, da ono bitno nipošto 
nisam izgubio, već se, kako sudim, u mnogočem utvr¬ 
dilo. A istovremeno priznajem, da je možda ipak tre¬ 
balo više napredovati u kreposti, da se trebalo više 
krotiti. Naglost, jezik, taština, egoizam, više gojiti 
posebnu vježbu. Više svladavanja.« 

To je onaj Zvonko, koji je u mladim godinama 
s nekim nevjerojatnim optimizmom htio obrazložiti 
svaku i najmanju stvar, provjeriti je i razumom iz¬ 
mjeriti, koji je mislio, da svakom problemu može i 
mora doći na kraj, pa je htio da se njegovo mišljenje 
najviše čuje i uvažuje. I sada, kad se taj Zvonko pot- 

puno dao Bo S u. ni najmanje ne gub, od tog svog m.- 
šljenja, već kaže; »Svaki rad vagn, razumom . pita, 
se; kakvo mjesto u svim stvarima zauz.ml,e mtsao 

na dragoga Boga.« , , , . , 

Već kao trgovac pokazao je vrlo budnu ! deh- 

katnu savjest. Čovjek, koji je odlučio, da živi prema 
načelima, od kojih nije htio ni za dlaku otstupiti, 
koji uz to vrlo pomno mjeri i pomnjivo ispituje vri¬ 
jednost svakoga svoga djela, morao je mnogo teš 
koća osjećati obavljajući trgovačke poslove. Ko ne 
će da se izmiri s naprednim poslovanjem moderne 
trgovine taj — dakako — ne može shvatiti, kako se 
može jedna te ista stvar dati nekome za nižu cijenu 
nego drugome; kako se može nastojati, da se neka 
stvar, koja mora imati u sebi apsolutnu vrijednost, 
ipak što skuplje proda; kako neka stvar danas ima- 
de veću vrijednost nego sutra; kako se može zami¬ 
sliti mogućnost cjenkanja kod predmeta, koji mora 
imati određenu vrijednost. Dobro je govoriti o zaslu¬ 
ženom suvišku, ali zašto ovaj ne bi bio uvijek isti za 
sve osobe? Kad bi se dogodilo na pr. da bi poslo¬ 
vođa upotrijebio zaokružen broj pa lagano prešao 
preko sitnice, koja je još falila do određene svote, on 
je smatrao potrebnim kazati: zapiši, koliko hoćeš, 
ali još fali ova mala stvar. Kad bi poreznik došao i, 
znajući kako to biva, napisao koliko treba opore- 
zovati prodanog vina, on bi ga upozorio, da treba 
staviti malo više. Kad mu je nekoga dana isti porez¬ 
nik, poslije izvršene dužnosti, postavio pitanje: ima- 
de li još vina, što bi se moralo oporezovati, on je po¬ 
novno pretražio magazin i upozorio činovnika 

par litara, koji su bili određeni za kućnu potrebu 
toga dana. 

Taj sveti strah, da se ne bi ušuljalo u dušu nešto, 
što bi je okaljalo, sada će se u bogosloviji još poja¬ 
čati. On osjeća, da je čovjek slab i zaboravljiv, pa 
da se i preko njegove volje može nešto prilijepiti uz 
krila naše duše, što je priječi, da ne leti slobodno 
k nebu, pa sa svom mogućom savjesti ispituje i istra¬ 
žuje najtanje misli svoga srca. 

U tom je pošao i predaleko pa se je za sv. Ispo¬ 
vijed pripravljao gotovo jedan sat. Bio bi prvi pošao 
u kapelu i klečeći pred Gospodinom kopao po duši, 
da zatim posljednji pođe ispovjedniku i primi od 
njega blagoslov i odrešenje, a iza toga zapisao u 
dnevniku; »Duhovnik mi je kazao, da me dragi Bog 
ima vrlo rado i da mi daje veliku milost! . . . « »Du¬ 
hovnik mi je kazao, da nemam nikakve izrazite po¬ 
greške.« 

Ne ćemo se čuditi, da ga to njegovo nastojanje, 
da sve proračunano i promišljeno radi, dovodi do 
teškoća, u koje se zapleće njegova savjest u prvim 
počecima sjemenišnog života. 

Zato kaže: »Ispovijedam dobrom Bogu, da me pri 
jelu muče svakojake misli. Dok jedem, mislim, ako 
malo više uzmem, da je to previše i da time grije¬ 
šim prema samozataji. Ako pak uzmem malo manje, 
onda neprestano mislim, kako sam učinio žrtvu i 
kako sutra moram uzeti više, da ne oslabim ... Ako 
sam ostavio kruh za siromahe onda mislim, da moram 
uzeti mnogo druge hrane, da mi ne bude premalo. 
Ako uzmem dosta hrane i moram se žuriti, onda mi 

se po objedu čini opterećena savjest, da sam preop¬ 
teretio želudac i da je to krivo, što mi je probava 
tako pokvarena. Ako pak nisam kruh ostavio širo 
masima, tada mi se to pričinja velik grije prema 
siromasima, odnosno prema Isusu. I ta. o tu nas anc 
kaos.« On »smatra za vrhunac kreposti takvo mirno 
stanje duše, u kojem mu savjest govori, da je dobro 
ono, što radi.« To je lako kazati, ali je pitanje, sto 
treba raditi, da bi ta savjest bila mirna i da nikakve 
ljage ne bi bilo na njoj? Zato se »uvijek navraća na 
pitanje: da li je ono što radim dovoljno racionalno.« 
Njemu se čini, da bi se sve moglo drukčije i mnogo mu¬ 
drije učiniti. Kad moli, tada mu se čini, da bi bilo 
možda bolje, da nešto studira, a kad studira, čini 
mu se, da bi bilo bolje moliti. Preko molitve »pro¬ 
goni me misao, da li dobro molim, da li sam sav u 
pobožnom raspoloženju. Tako da, pravo govoreći, 
ja u svemu ovome radu najviše gledam na to: Mogu 
li ja, prema prosuđivanju biti zadovoljan s onim, što 
radim.« 

Te se tegobe njegove duše još više zaoštravaju 
kad vidi, — a to je mogao lako svagdano vidjeti, — 
da njegovo nastojanje ne odgovara njegovim željama. 
Njegovo srce »prepuno dobrih i plemenitih želja«, 
htjelo je, da u jednom vremenu učini sve i da u jed¬ 
nom času jakim zamahom osvoji svetost i postane 
savršeno. Nažalost, on je svagdano osjećao poteš¬ 
koću ovoga jadnoga tijela koje, sporo i tromo, nije 
moglo da slijedi uzlet duše pa je katkad mislio, da 
su njegove želje u prah smrvljene i da od njih nije 
ostalo ništa. Osjetio se ponižen pa mu se činilo da ne 

može učiniti koraka naprijed. Molio je, nastojao je, 
mučio se, zatajivao se, nada sve je odlučivao, a na 
kraju svega toga, često doživio poraz i razočaranje. 

Drugomu sve to ne bi zadavalo baš velike brige. 
Kad bi neko imao onu zaista golemu želju, da se 
cijelom dušom posveti Bogu, bio bi joj se predao, 
umrtvio svoje tijelo, uskraćivao se od hrane i tako 
malo pomalo uništavao svoj život. To je mogao drugi 
učiniti, ali on nikako. On je htio da živi. Htio je da 
bude zdrav. On je osim toga osjećao dužnošću da 
sačuva zdravlje; prije svega zato, jer je znao da to 
traže njegovi poglavari, koji su mnogo očekivali od 
budućega njegova apostolata, a onda i zato, jer je 
znao, da je to volja njegovih roditelja, a ova je po¬ 
stala njegova sveta i stroga zapovijed. Treba dakle 
poslušati i poglavare i roditelje. Treba biti zdrav i 
jak. Treba dati Gospodinu zdravu dušu i zdravo 
tijelo. 

On je uistinu to i radio. Zato je na svaki način 
gledao da ojača. Ispisao je točno u dnevniku Miil- 
lerovu metodu i obećao Bogu, da će je vršiti. Dnev¬ 
no se ispitivao o tome, da li je izveo jutarnje i večer¬ 
nje gombanje, pranje u mrzloj vodi, dnevne šetnje i 
odmor. Kad je doznao, da je korisno za zdravlje spa¬ 
vanje pri otvorenom prozoru, on je to odmah i pro¬ 
veo i tada, kad bi jutrom našao u sobi zaleđenu 
vodu. Tada je bio veseo s dva razloga: zato, što će 
pranje u mrzloj vodi koristiti zdravlju tijela, a i zdrav¬ 
lju duše, jer će se volja očeličiti praksom, koja nije 
prijatna sjetilima poslije toplog kreveta. Osim toga 
mnogo se brinuo za svoj odmor. I tu je bio sav 

Zvonko. Odmarao se isto tako savjesnokao sto ,e 
i molio savjesno. Nikada ja nisi vidio da pod od¬ 
morom nešto uži. Nikada, bar n kanmlim jodinama, 
nije ja skratio. Odmor je smatrao svojom dužnošću. 
Čuvao je zatim čistoču tijela. Činio je dakle sve 
da se očuva čistim i zdravim u dusi i u tijelu. Nasto- 
jao je da spoji razumnost grčkorimske atletike sa 
mrtvljenjem Golgote. Zato je i osjećao teškoću, kako 

da to dovede u sklad. ... 

U tom mučnom stanju tražeći utjehe i sigurnosti, 

otvorio je u knjižici »Put k unutrašnjem miru« baš 
onu stranicu, koja raspravlja o sticanju mira uzne¬ 
mirene duše. Tu je vidio, kako Bog od nas traži samo 
jedno, a to je dobra volja. Upoznao je, da Bogu 
nije toliko stalo do vrijednosti naših čina, koje ra¬ 
dimo, nego o dobroj nakani, kojom to obavljamo. On 
pazi na ljubav, a ovu možemo pokazati kojiput bolje 
u manjim i neznatnim djelima, nego u većim stva¬ 
rima. Ako sve činimo iz ljubavi prema Bogu, on će 
s nama biti potpuno zadovoljan. 

Zvonku se najednom pričini, kao da je teški 
kamen zbacio sa svojih grudi. On se osjetio slobod¬ 
nim, pa ga je oduševljenje opet obuzelo. Ne smeta, 
što je slab i pun pogrešaka. Sa svim tim nedostacima 
on može služiti Bogu. 

Kad je promislio kako su mu djela manjkava, 
on je bio radostan, da može kazati Gospodinu: »Evo, 
Bože, prikazujem ti se onakav kakav sam, sa svim 
svojim nedostacima«. Kad preko molitve osjeća 
teškoće radi rastresenosti, on kaže: »Glavno je, da 
hoćemo moliti i hoćemo dati hvalu dragom Bogu«. 

Kad vidi, da mu fali odvažnosti, on kaže: »Što zato, 
ako nemamo srčanosti, glavno je, da radimo kao da 
je imamo«. Kad osjeti, da nema duhovnog poleta koji 
je prije znao osjetiti, on veli: »Što zato, ako nismo 
zasad onako zaneseni i svijesni, kako bi trebalo, 
glavno je, da nastojimo oko svojih odluka i da ih 
izvršujemo«. Kad nije sa sobom zadovoljan, on je 
sretan, da može reći: »Glavno je da je dragi Bog sa 
mnom zadovoljan, a on će biti sa mnom zadovoljan, 
ako mu prikažem molitvicom svoju dobru volju. A 
dok imam dobru volju tebi, Bože, služiti, ne treba 
se ničega bojati«. 

On uviđa, da je pretjeran nemir kod jela i ostalih 
djela pa je shvatio, da je Gospodin i hranu i piće 
dao čovjeku, da se tim služi prema potrebi, pa od¬ 
bacuje sve poteškoće i predaje se vodstvu svoga 
duhovnika te kaže: »Za vrijeme jela ću odagnati 
svaki i najmanji strah. Ako bude potrebno, kazat ću 
sam sebi, da je volja Božja da jedem. Zahtjevat ću 
od sebe, da više vjerujem Isusu i gospodinu spiri- 
tualu nego svojim predrasudama. U molitvi po jelu 
nastojat ću poći u kapelu i ponovno sve prikazati 
Bogu. Pače i teškoće, koje ću za svu onu odluku 
imati. Posvećeno budi Tvoje ime«. 

Kako se vidi, on osjeća u prvim danima sjeme¬ 
ništa teškoću, da u ovim stvarima potpuno podloži 
svoj sud volji poglavara. Još uvijek ostaje ona stara 
sklonost da potanko i pomno ispituje vrijednost 
svake stvari i svakog svog čina, pa bi htio, da sve 
promjeri svojim razumom. 

. tnđa nestati. Ovo »racio- 

Mal „ pomalo P»;- te s f4: ^bodat, pretio- 
nalističko« dijete sve c ... _u vn titi da ie 
ranosU svoga razumskog suđen,a i shvatiti, da ,e 

nll razumnost u tome. da se mtrno pov,e„mo 
“" koji Boga na ovoj zemlji zastupaju. Zato ce 
rZiJ poslušati u svim stvarima svoga zdravlja. 
Nekamo da će ih poslušati nego ce se i veseliti, da 
može u tome zatajiti svoju volju osjećajući se sret¬ 
nim, da može tako vršiti volju Božju. Čun mu se, i 

sasma ispravno, da je tako došao do sretnog rješe¬ 
nja svih svojih teškoća, onih najdubljih svojih teš¬ 
koća, koje su svoj korijen imale u pretjeranom tra¬ 
ženju razumnosti i opravdanosti pa odrešito kaže: 
»Što spada na mene da razbijam glavu o tome kako 
ću služiti Gospodinu? Čemu da se uvijek pitam, što 
je volja Božja, kad mi se ova očituje u volji pogla¬ 


vara?« 

U tome možemo naći razlog njegova neograni¬ 
čena poštovanja zamjenika Božjih na zemlji. Nikad 
ih nije kritizirao, nikada nije htio, da na njima vidi 
nešto, što ne valja, a uvijek je o njima najbolje go¬ 
vorio. Bože sačuvaj, da se ko u njegovu društvu 
usudio nešto reći, što bi bilo na štetu poglavareva 
ugleda. Odmah ga je ukorio. 

»Jednom zgodom«, priča njegov rektor u Rimu, 
»bio sam mu rekao, da želim, da neku malu stvar u 
svome vladanju popravi. Počeo je da opravdava 
svoje stajalište, ali kad rekoh, da ne želim u toj 
stvari nikakve prepirke, već hoću, da se drži onoga, 
što sam mu rekao, on je mimo bez ikakvog uzbu¬ 
đenja prestao i ničim nije pokazao, da mu je bila 

teška moja opomena. Razboritim ispravljanjem po¬ 
kazao je, da mu je bila sveta riječ njegovog po¬ 
glavara«. 

»Na Badnjak 1936 godine imao je pjevati poslije 
blagoslova s Presvetim u kapelici Martirologij. Kod 
pokusnog pjevanja upozorio sam ga na neki nedo¬ 
statak u moduliranju glasa. Bio je uvjeren, da pjeva 
najbolje i bilo mu je teško poslušati, ali je ipak po¬ 
slušao. Kad su mu drugovi kod večere izrazili svoje 
zadovoljstvo na lijepo izvedenom pjevanju, on od¬ 
vrati sa smiješkom na licu: »To vam je zato tako 
lijepo ispalo, jer sam poslušao. Uvijek je dobro, da 
čovjek sluša«. 

Bio je svijestan, da je svaki poglavar zamje¬ 
nik Krista pa je već na početku sjemenišnog života, 
dne 31. X. 1931, stvorio ovu odluku: »Dragi Bog nam 
je dao pretstojnika. Opažam kod sebe sklonost da 
oštro promatram sve ono, što se meni čini, da bi 
moglo bolje biti. Ali s pomoću Božjom ću takvo su¬ 
đenje odbaciti. Gledat ću u svakom od njih zamje¬ 
nika Božjeg i sa velikim se poštovanjem vladati pra- 
ma njima i lijepo misliti o njima«. Nekoliko mjeseci 
kasnije, to jest 1. V. 1932, piše također u dnevniku: 
»O, ja odlučujem, da ću ljubiti i štovati svoje pogla¬ 
vare. Osobito naše poglavare u sjemeništu i u školi. 
Moram im biti poslušan. Dobri Bože, ti nas učiš po 
njima«. 

Je li trebalo poduzeti neku stvar ili odrediti 
predmet posebnog ispitivanja savjesti ili je htio da 
se bavi nekim posebnim studijem, u svakoj je stvari 
pitao za savjet i odobrenje poglavara. Znao je, da 

je tada posao blagoslovljen. Došao je često svome 
duhovniku s ceduljom u ruci, pokazao mu svo,e na¬ 
crte, rastumačio mu, kako će se ove sedmice v,ez- 
bati u ovoj ili onoj kreposti, izlozio mu potanko kako 
to u tančine zamišlja, kako će posebno b.l;ez,t, 
uspjehe i razočaranja, onda otišao u svo,u sobu, 
sjetio se, da je bio pred onim kop zam,en,uie Boga, 
pa je na cedulji napisao: »Censenda a Patre Spin- 
tuali possibilis, et illi oboediendum est absolute«. 

Dolazio je, zadnjih dana sjemeništa, poglavarima 
tako tiho, da je čovjek na prvi mah mogao dobiti 
dojam, kao da se ne može odluči« u nekoj stvari, 
pa više nema svoga suda, te pita, čedno i ponizno, 
mišljenje poglavara za svaku i najmanju stvar. 
»Uvijek spreman da se dade voditi u stvarima stu¬ 
dija«, kako kaže rektor »Angelicuma«, o, Browne, 
čedno bi izložio svoje razloge, da se konačno pokloni 
volji starijih i najpripravnije izvede ono, što mu je 
naloženo. Stajao je pred tobom kao čovjek, koji se 
boji da sam nešto odredi: tako se u posljednjim go¬ 
dinama sjemeništa povjeravao poglavarima ovaj 
mladić, koji se na ulasku u sjemenište čudio duhov¬ 
niku, kad je od njega tražio potpuni posluh. 

Zato je nekom zgodom ovako govorio: »Ja ne 
vidim razboritost ove naredbe moga poglavara; 
meni se čini, da to nije ispravno; štaviše, ja smatram, 
da to nije opravdano. Ali to je naredba onoga, koji 
zamjenjuje Boga i meni je to dovoljno, da najpri¬ 
pravnije izvršim ono, što mi se naređuje«. 

Gdje je onaj prkosni Zvonko, koji je mislio, da 
se njegova mora uvijek čuti pa nikada nije htio da 

otstupi od svoga mišljenja; koji je smatrao, da je 
njegovo mišljenje prvo, koji je s nekim nevjerojatnim 
optimizmom htio da svakoj stvari dođe do kraja, da 
sve promjeri, sve odgonetne, sve sam riješi i sve 
obrazloži; gdje je taj odvažni Zvonko? 

Izgubljen je u volji Božjoj... 


6 




JAKOST BOŽJA 


Čudna je sudbina ove duše. Mnogo je htio i radio, 
a činilo mu se, da nije postigao ništa. Sav je bio 
obuzet velikim željama, a činilo mu se, da doživljuje 
samo razočaranja. Davao se potpuno Gospodinu, 
prikazivao mu cijelo svoje biće, nije htio ništa za 
sebe, a činilo mu se, kao da ga Gospodin odbija. 

Čitao je nekoć u mladosti kako je Posljednji 
Nenadić izrazio želju da se na njegovu spomeniku 
stavi natpis: »Mnogo htio, ništa ne izveo«, pa je za¬ 
bilježio u svom dnevniku god. 1928 da ta izreka 
označuje čitav njegov karakter, A pod kraj života, 
u pismu od 22. III. 1937, tuži se sestri ovako: »No ne 
dugo iza duhovnih vježbi osjećao sam se opet kao 
i prije pun pogrešaka: i to čovjeka žalosti, kad samog 
sebe vidim onakvog, kakav ne bih želio biti. I tako, 
Blanka, idem iz dana u dan: Zdrav sam, ne manjka 
mi ništa, nisam ni slabog vladanja, a ipak osjećam 
neku teškoću. Žalosti me, kad vidim da je svijet 
prepun zla. Ja sam nekoć mislio, da ću obratiti svijet, 
da se ničija zloća ne će oprijeti mojem nastojanju. 
Sad vidim, da ni sam nisam onakav, kakav bih morao 
biti«. 

Još 14 dana prije smrti piše jednom od najvjer¬ 
nijih prijatelja: »Brate moj, moli za me, preporuči 

me i tvojima u molitve. Mladenačka je moja želja 
bila da postanem svet (ne onaj kanoniziram), a sada 
vidim, da mi to izmiče iz ruku; a drugo ništa ne 
može da me zaokupi svega pa ni sve nauke na svi¬ 
jetu zajedno. To je ono, što me boli, ali Providnost 
će valjda i to okrenuti meni na dobro«. 

Kao da je htio zaustaviti dane, koji su bježali, a 
da nije ništa učinio, piše također u istom pismu: 
»Meni samom dani hrle, a ne znam ni sam kako. 
Ništa veliko ne učinim, a dan je izmakao. Molitveni 
i duhovni život ne cvate: tako da nisam nipošto sam 
sa sobom zadovoljan. Želio bih, da mogu sav uroniti 
u posao, u pređanje, u trpljenje za dragoga Boga, ali 
nemam, snage, da to učinim, i to me boli. No strplji¬ 
vost sa samim sobom. Gospodin je otac, a Marija 
majka pa će ipak sve dobro biti«. 

Kolikogod je jaka bila ona njegova prvotna želja, 
da se potpuno preda Bogu, toliko je žalosti i razo¬ 
čaranja osjećao, da to ne može ostvariti. Ali on je 
još pred maturu napisao: »Ne, ne smijem biti malo- 
dušan. Moram se moliti dragome Bogu i biti ponizan. 
Slava Gospodinu za ovu spoznaju«. 

Zato se konačno predade Providnosti, »koja sve 
to može okrenuti na dobro«. Kad je vidio, da nje¬ 
govi uspjesi ne odgovaraju ni iz daleka njegovim 
željama, nije mu ostalo drugo nego, da se učini ma¬ 
len, da prizna svoju slaboću. On je vidio, da je veliki 
siromah, pa kaže u prvom tečaju teologije: 

»Jutros sam osobito dobro razumio, kako ja u 
svom životu, naročito u duhovnom životu, trebam 
biti pred Bogom kao siromah pred bogatašem. Jučer 



84 


smo nosili malo kruha siromasima. Oni, koji su 
bili skromni i zahvalni, oni koji su se tako držali 
kao da mnogo primaju, ti su mi tako osvojili srce, 
da bih vrlo rado uvijek k njima išao. — Dakle, takav 
osjećaj, gdje smo ljudi jedni i drugi. Kako to mora 
biti Bogu drago, kad mu se ja djetinjski izručim i 
zadovoljno, skromno i zahvalno primim sve iz nje¬ 
gove svete ruke. Dobri i svemogući Bože, ponizno 
Te molim, da bih se uvijek mogao u toj poniznosti 
držati. Bogu hvala«. 

Slabo ostvarivanje želja nije ga tjeralo u očaja¬ 
nje koje je, kako kaže sam, »besmisleno, besplodno 
i grešno«, nego se radije sklonio Gospodinu i posta¬ 
vio u njega nadu. Postao je malen, sasvim malen, da 
ga Gospodin može lakše nositi, kao što otac može 
mirno nositi dijete, koje se ni ne može oteti očevu 
naručju. Već ga je davno Gospodin riješio njegove 
prirodne sklonosti pretjeranoga prosuđivanja poka¬ 
zavši mu, kako je besplodno cjepidlačenje o tome, 
što treba raditi, a glavno je imati dobru volju. A 
sada je trebalo da postane potpuni siromah, da se 
riješi i oslona na sebe i tako lišen svega, da slijedi 
siromašnog Krista na križu. 

»Onaj ko nema povjerenja u samoga sebe, ne 
stvara ništa, a iz vjere u sebe lagan je prijelaz u 
neku pretjeranu samosvijest svojih vlastitih zasluga 
i vlastitih kreposti«. Tom izrekom Papini hoće ka¬ 
zati, da je za odvažne ljude oholost najveća pogibao. 
A oholost znači graditi na labavom pijesku svoje 
slabosti mjesto na čvrstom temelju u Bogu. 




Medu bogoslovima u Ljubljani 

Zvonko je shvaćao tu svoju pogibao, kad je pisao: 
»Kojiput, kad sam sam, počnem razmišljati o sebi. 

I razmišljajući vidim, da je mnogo toga, što na 
meni treba pohvaliti. I neko široko zadovoljstvo 
uđe u me. Ali tada sam svijestan, da je to uistinu 
sebeljublje i oholost. I tad bih htio da to odagnam, 
no ipak se kao kradomice vraćam samoljubivom 
razmišljanju o samom sebi. Čini mi se, da tako tašte 
žene samodopadnošću ogledavaju svoju ljepotu u 
ogledalu«. 

Zato se čuvao i molio: »Gospodine, ako se imam 
uzoholiti, opet me osuši i ponizi, ali dakako drži ti 
svoju ruku nada mnom«. 

Da bi mogao u poniznosti služiti Gospodinu on 
se radije sprijateljio sa svojim pogreškama nego da 
zapadne u ohole misli, pa kaže: »Ali ja sa svim tim 
pogreškama želim služiti dragome Bogu i svome 
narodu, i to do posljednje kapi, pa, uz pomoć Božju 
i do mučeničke krvi«. 

Te dnevne pogreške i razočaranja poticala su ga, 
da se ponizi i da se potpuno povjeri Gospodinu tra¬ 
žeći od njega pomoći. On osjeća, da je siromah i da 
mora poći na izvor svake milosti i tu se zaodjenuti 
i nahraniti svetim nebeskim darovima, s kojima 
može sve. Drugim riječima on osjeća potrebu Boga 
pa moli. 

Nekoga je dana, u ranijoj mladosti, opazio, kako 
nije na molitvi ništa prosio Gospodina i da je to bilo 
zato, što nije imao potrebe da ga što pita. Ali je 
odmah vidio pogibao takvog stanja, zahvaljujući 
Bogu, da ga je ostavio teškoćama i križevima, koji 

su ga sklonuli, da se svim srcem preko svete mo¬ 
litve obraća Bogu. Zato je i bio čovjek molitve. 

Još prije nego je stupio u bogosloviju mogli su 
ga građani Senja vidjeti, kako polazi u crkvu na sv. 
Misu najprije nedjeljno, zatim sve češće, konačno 
dnevno. Nije pazio, što će ljudi na to već je otvoreno 
i ponosno došao do oltara, kleknuo na svoje mjesto, 
da tu nepomično prati čin svete žrtve i obavlja 
dnevno razmatranje. 

Ali duh molitve razvio se u njemu naročito, kad 
je stupio u bogosloviju. U prvom redu dnevno raz¬ 
matranje. Odmah u početku kaže, da je počeo »raz¬ 
matranje velikoga stila«. Pod utjecajem riječi Božje, 
koja mu se svagda davala u večernjem govoru, nje¬ 
gova je duša bila kao natopljena rosom Božjih na¬ 
dahnuća i smatrao je, da su najljepši časovi oni, koje 
može posvetiti Bogu u meditaciji. To je pravo du¬ 
hovno jelo. »Kad zazvoni za meditaciju, tada ću se 
prekrižiti. Svijestan ću biti, da je to zvono sreće, 
koje zove na duhovno jelo. 0 Bože, učini svojom 
dobrotom, da spoznam, kako je velika milost da 
mogu razmatrati«. 

Znajući da nas molitva prbiližuje Bogu, s naro¬ 
čitim je strahopočitanjem i veseljem polazio na tu 
duhovnu hranu, koju mu je Gospodin svagdano pri¬ 
pravljao. Još prije nego bi ga glas zvona pozvao na 
molitvu, ustajao je da se pripravi za veliki čin kad 
će se nasamo razgovarati s Gospodinom. Ušavši u 
kapelu, dohrlio je sa sklopljenim rukama do svoga 
mjesta. Naklonuo je malo napred glavu, držeći ruke 
nešto udaljeno od tijela, polako i duboko, ponizno i 

s poštovanjem se poklonio Bogu, za kojega je znao, 
da ga gleda i da promatra svaki njegov mig pa oče¬ 
kuje od njega službu dostojnu tako velikom Kralju. 
Došavši na svoje mjesto, redovito bi klečao, vršeći s 
najpripravnijom žrtvom ovaj čin klenčkog dana. 
Prema oltaru bi upravio pogled, na kojem se izra¬ 
žavalo toliko čeznuća i toliko svetih želja te bi počeo 
sklopljenim rukama da govori Gospodinu. Za čas je 
zatvorio oči, naslonio ruke na klupu i mogao si vi¬ 
djeti, kako mu usnice šapuću neku tihu i tajnu mo¬ 
litvu, koju je Gospodin sam mogao čuti i razumjeti. 
Najednom bi se sa cijelim tijelom trgnuo, protresao 
bi ramenima, ponovno sklopio oči, a napetost, koja 
se odražavala na cijelom tijelu, kazivala ti, kako se 
bori, kao da hoće otresti neke misli, koje ne spadaju 
na sveto mjesto. Kad bi razmatranje svršilo, zabi¬ 
lježio bi: »Gotovo bih mogao kazati, da sam vrlo 
malo bio sabran. No jedno je ipak stalno: nastojao 
sam. Hvala dragom Bogu. Glavno, kad sam nastojao. 
A to, što sam suh i leden, to mi oprosti ti, dobri 
Bože«. 

»Promatrao sam ga«, priča njegov drug, »kako 
meditira preko praznika u crkvi sv. Franje. Us¬ 
pravno je klečao u klupi. Po pokretima njegova 
tijela moglo se opaziti, kako se neobično mnogo 
napreže, kao da nešto traži ili za nečim teži, što 
neprestano izmiče njegovu dohvatu. Za čas bi po¬ 
gledao u knjižicu ispred sebe, da se opet zadubi u 
svoje misli, dok se najednom ne bi trgnuo cijelim 
tijelom, sakupio sve sile i nastojao opet da traga za 
ciljem, koji je na svaki način htio postići. Kad sam 

ga zapitao, što se toliko mučio, odgovorio mi je, da 
ga je mučila nesabranost, ali da je svakako htio 
ostati do kraja«. 

Često se drugovima i poglavarima tužio na ne¬ 
prestanu suhoću, koju osjeća u razmatranju. I makar 
da je sve sile upotrijebio, da bude u prisutnosti 
Božjoj i da s Njim što intimnije opći, ipak mu je 
teško dolazila misao; a njegova bi duša, pričao je, 
bila tako prazna, da ne bi ništa u sebi osjećao. 

Ipak nije nikada popuštao, već, shvaćajući važ¬ 
nost razmatranja za duhovni život, stvara već u Lju¬ 
bljani, dne 31. VIII. 1932, ove odluke: 

»Kod svojih pobožnosti moram ispraviti slijedeće 
manjke: 

1. Kod razmatranja: već naveče moram odre¬ 
diti odluku i duhovnu kiticu za kroz dan. Naveče 
se strogo ispitati, jesam li odluku izveo, i jesam li 
se navraćao na duhovnu kiticu. 

2. Pokloni Isusu: moram pomisliti na zahvalnost, 
kojom sam obvezan Isusu radi svete pričesti i prisut¬ 
nosti presvetog Trojstva. Zatim lako pomišljam na 
duhovnu kiticu. 

3. Prije molitve valja da pomislim, da sad na¬ 
mjeravam moliti. To je ono, što gospodin spiritual 
misli pod »dobro početom molitvom«. 

4. Posebno i općenito ispitivanje savjesti moram 
sada svom snagom dobro izvršivati, kadseitako 
pripravljam za smrt svakim danom«. 

Kako je shvaćao potrebu razmatranja i kako ju 
je najstrože vršio može se vidjeti iz ovih njegovih 
riječi: »0 dobri Bože! Strašim se grijeha. Preponizno 

Te molim sačuvaj me od takvog pada. Odlučujem da 
ću se ograditi odmah sada oružjem, koje mi ti daješ. 
To je meditacija. Ne ću je nijedan dan svoje¬ 
voljno propustiti. Ne daoBog, da mi se dogo¬ 
di kao ovih ferija o Božiću, kad sam 
nemarno propustio pripravu za raz¬ 
matranje i bio unaprijed svijestan, da 
ću razmatranje propustiti; a ipak ni¬ 
sam odlučno segnuo da to popravim«. 

A ipak mu se činilo, da mu razmatranje ne us- 
pjeva. Radi toga je osjetio žalost, dok ga nije du¬ 
hovnik uvjerio, da valja »razlikovati dobru volju od 
čuvstava. Volji smo mi gospodari, ali čuvstvima 
nismo. Zato neka se ne mučim time što nemam čuv¬ 
stava, kako bih ja htio. Glavno je, da imademo do¬ 
bru volju, jer je to dragocjeno pred Bogom. Ja bih 
bio zadovoljan, kad bih mogao biti kao nekako sav 
prožet pobožnošću. Ali, kad sam ja zadovoljan, još 
je pitanje, da li je dragi Bog zadovoljan«. 

Nastojeći, da tu čvrstu volju očuva, on svečano 
odlučuje: »Živo moram paziti, da ne upadnem u svoju 
pogrešku, a ta je, ako sam počeo rastreseno moliti 
ili ako sam se u molitvi rastresao, da tada cijela 
molitva nema vrijednosti i da je prekasno, ako sada 
počnem sabrano moliti, kad to opazim«. 

Nadasve je pazio na sabranost u usmenoj molitvi. 
Tu se pokazivao sav Zvonko, onaj radikalni Zvonko, 
koji je već davno postavio načelo: age, quod agis. Pa 
ako se vladao po tom načelu u svakom djelu, to je 
u prvom redu moralo vrijediti za onaj čin, kojim se 
približavao Bogu. Svaka riječ, svaka misao mora 

biti izrečena s najvećim strahopočitanjem i pažnjom, 
kad se razgovara s Bogom. Zato je razgovijetno i 
polagano izgovarao usmene molitve. Njegovo mo- 
lenje krunice znalo je potrajati pola sata i samo na 
savjet ispovjednika to je kasnije skratio. Za reciti- 
ranje brevijara upotrebljavao je u početku preko 
dva sata. A uvijek pobožno i sabrano. Najprije je 
kleknuo, poljubio zatim pobožno svoj brevijar, da sa 
skrušenim srcem izgovara svete nadahnute psalme, 
sjećajući se, da će ova molitva biti Bogu ugodna, 
zato, jer je to zajednička molitva Crkve, 

Uživivši se u svečani momenat, kada mu Crkva 
pred licem cijeloga mističkoga tijela Kristova povje¬ 
rava zadaću, da slavi svoga Boga, radosno bi svoi 
glas pridružio velebnoj pjesmi, što se kroz vjekove 
odigrava u krilu presv. Trojstva s tako velikom 
pažnjom, da je svakoga zadivio. On je i tako bio 
svijestan, da je cijeli njegov život jedno »laudate« 
Gospodinu. 

Pa i druge je pobožnosti obavljao savjesno. »Za¬ 
palo ga bilo i prve i druge godine kroz cijeli mjesec 
svibanj, da u zavodskoj kapelici u Rimu služi večer - 
njice sa blagoslovom. Njegovo nikad promjenjeno, 
polagano izgovaranje pojedinih naziva Majke Božje 
u lauretanskim litanijama bilo je takovo, da je sva¬ 
koga uvjeravalo, da on izgovarajući pojedine časne 
nazive, pred sobom u duhu vidi, u svoj punini njihov 
sadržaj. Njegovo pjevanje molitvice pred presv. 
Otajstvom odavalo je dušu punu žive vjere, jakog 
ufanja i žarke ljubavi. Njegov način blagoslivljanja 
s Presvetim i moljenje pohvala presvetom Imenu 

Božjem bile su nadasve kadre, da pobude na što 
veću sabranost i pobožnost«, Tako opaža dr Ma- 
đerec, rektor zavoda sv. Jeronima u Rimu. 

Nekoga je dana kao klerik u Gorskom Kotaru 
ministrirao kod sv. Mise. Poslije sv. Mise zapita 
svećenika: »Što mislite, velečasni, kako se može 
čovjek sabrati, moleći preko »Communicantes« svu 
masu onih imena svetaca, koji se tu nabrajaju?« I 
odmah je dodao: »Ja držim, da treba misliti, da su 
to bili veliki sveci, pa su oni zaista uzvišena slava 
Božja«. 

Svako slovo, svaka riječ, svaka misao, uprav¬ 
ljena Bogu mora biti dostojna Boga pa zato mora 
proizlaziti iz punine duše, ispunjene živom vjerom 
u prisutnost i blizinu Gospodina. 

Ali je naročito veselje osjećao u pobožnosti pre¬ 
ma tajni sv. Euharistije, u kojoj je Bog izlio svu pu¬ 
ninu ljubavi prema svojim sinovima. Još je kao klerik 
shvatio, da mu Euharistija mora postati središte 
života pa zato i kaže: »Sveta Pričest mora biti sre¬ 
dište moga života«. Sam je na sebi osjetio neobično 
jaku snagu, koja se krije u ovoj anđeoskoj hrani, pa 
je i drugima savjetovao, da se krijepe i napajaju na 
ovim nepresušivim vrelima blagodati. Tako je pisao 
iz Ljubljane prijatelju: »U Senju si višeput išao k 
sv. Pričesti. O, dragi Bog je izvanredno veseo, da se 
pričešćuješ. Što su teškoće veće to nam treba više 
snage. A zar ima igdje bogatiji izvor snage nego je 
to presveta Euharistija? Kad se osvrnem na svoj 
prošli život, tada se pitam, odakle je ta sreća, da 
sam sretno dovojevao svoje bojeve? Pa znam od- 

govor: sveta Pričest. Kad sam bio slab, ja sam us¬ 
trajao i ustrajno polazio k tom svetom vrelu, i Go- 
spodin Bog nu je obilno pomogao«. 

On je smatrao, da je sv. Pričest za njegovog 
kleričkog života »najveća vrijednost, koju primi i 
doživi svaki dan«. Zato je tako rasporedio svoje 
vrijeme, da je polovicu dana posvetio pripravi, a 
drugu hvali za taj zaista najvažniji dogođaj u svakom 
danu. 

Kao hvalu za tu Spasiteljevu ljubav u Euharistiji 
prikazivao je sva svoja djela, cijeli svoj život. Osje¬ 
ćao je, da je malo, što daje Gospodinu, kad se uspo¬ 
redi s velikim stvarima, koje mu je svagdano on 
davao ali je nastojao, da mu bar te sitnice dade iz 
punine svoga srca. »Nije istina«, uvjeravao je sa¬ 
moga sebe, »da ne bi uza sve svoje teškoće i svoje 
slabosti mogao kazati Isusu poslije Pričesti: Isuse, 
želim biti tvoj, potpuno tvoj. Svaki moj posao mora 
biti toliko dostojan da poslije njega mogu otvoreno 
mirne savjesti pogledati u lice svoga Spasitelja. Nije 
istina zato, da ne bih mogao prije i poslije Pričesti 
kazati otvoreno Isusu, da ga štujem, da vjerujem u 
njega, da mu se preporučam.« 

Bio je previše realan, da ne bi opazio i svoje i 
ljudske pogreške pa doživio u sjemenišnom životu i 
po koje razočaranje. Ali je usto imao dovoljno vjere, 
pa se mogao uživjeti u ljepotu kuće, u kojoj prebiva 
sam Bog... Misao, da prebiva pod istim krovom 
svoga Boga, da ga nekako svaki čas okružuje, da se 
oko njega kreće, pohađa ga i pozdravlja, ispunjala 
ga je veseljem, koje je i svojim prijateljima izraža- 

vao. On dne 24. VI. 1934. piše iz Senja svome prija¬ 
telju ovako: »Ne znam, da li sam Ti spomenuo jednu 
lijepu okolnost našeg života, naime, da smo čitav dan 
neposredno pod okom Isusovim. Naša se kapelica 
nalazi usred kuće, a jer ne izlazimo iz nje za preda¬ 
vanja, posjećujemo Isusa za vrijeme svakog odmora. 
Ne velim, da to čine svi, ali veliki broj drugova do¬ 
lazi Gospodinu...« 

Zato je računao na stvarno prisutnog Boga, na¬ 
stojeći, da cijeli njegov dnevni život bude prožet 
misli na Isusa. Pogotovo je to stavio u djelo nakon 
što mu je Gospodin, dne 5. II. 1933 u Ljubljani dao 
nadahnuće, koje je ovako zapisao u dnevnik: 

»Ti si mi, Gospodine, dao divnu misao. Naime 
da bih zapravo mogao sav dan biti nekako s tobom 
tijesno združen. Jer: Emanuel, Bog s nama! Isus je 
u meni svaki trenutak. Ja bih mogao sve prosuđivati 
i raditi s tog stanovišta: Isus je u meni. To ne znači, 
da bih ja morao intenzivno misliti na Isusa. To znači 
samo to, da kad se sjetim na tu činjenicu, da tad 
nekako budem spreman sav se dati Bogu. 
Kad se sjetim na to, tad moram svim bićem kazati: 
Gospodine, evo me, fiat mihi secundum 
verbum tuu m«. Ne znači to, Gospodine, da bih 
ja morao uvijek promišljeno i izabrano govoriti; da 
bih morao biti nekako ukočen; da bih smio doživlja¬ 
vati samo ono, što je uzvišeno, estetično itd. Ne, 
toga ne! Nego da ja događaje primim kakovi jesu. 
I njih kakovi jesu, da jesu sa zadovoljstvom iz tvoje 
ruke primim. Tako n. pr., ako ne znam s N. N. lijepo 
razgovarati, ništa zato, glavno da imam dobru volju 

učiniti što mogu; ako mi je hladno, da to primim 
kuražno i da bol prikažem Bogu, ako ne mogu raz¬ 
matrati, i opet hvala Bogu; ako sam jako umoran, i 
to sa zadovoljstvom primiti iz Božje ruke. 

Predobri moj Bože, ovo sve je jako teško! Ja ću 
na sve ove svoje misli zaboraviti, i za par sati^ biti 
stari Zvonko: ohol, umišljen, nestrpljiv, koji rado 
gleda tuđe pogreške, a sam se ne zna pravo moliti. 

Zato sam, Gospodine, danas pred tobom sklopio 
ruke i molio te: »Gospodine, pomozi!« Moguće, da 
s tvojom milošću potpomognut ipak štogod učinim. 
Gospodine, upiši mi u cijelo biće devizu: Emanuel 
Bog s nama. 

Govorim Ti, Gospodine, da sam spreman i život 
dati za te«. 

Ništa nije radio bez Boga. Prije studija mu se 
poklonio, da poslije opet pođe k njemu. Nije pošao 
na šetnju, a da ga nije vidio, niti se počeo odmarati, 
prije nego mu se poklonio. Pošao je često, ali samo 
za čas, da mu rekne, da je tu, pred njim, da mu se 
pokloni, zamoli ga za milost ustrajnosti, a i zato, 
da mu se potuži za one malene nevjere, koiih se 
ipak uza svu dobru volju nije mogao potpuno rije¬ 
šiti. Kad bi došlo što teže, opet bi mu pošao. Kad ie 
dobio pismo, da mu je umro stric, pročitao je i pošao 
k Njemu da tamo nađe utjehe. 

A htio je, da i kod drugih oživi ovu djetinju po- 
božnost prema prisutnom Bogu u Euharistiji. U času 
kad su drugovi bili u veselom raspoloženju, nekako 
bi spretno i nenamješteno kazao koju zgodnu riječ 
i pozvao drugove na pohod. Pokušaj je redovito 

uvijek uspijevao, i širitelj ove nadasve svećeničke 
pobožnosti bio bi povukao za sobom nekada sve, 
nekada dva ili tri, nekada više klerika, da se svi 
zajedno nađu u društvu svoga Isusa. Tako je sve 
radio s Isusom. Kad je bio na praznicima nije prošao 
mimo Svetotajstva, a da se nije svratio. Nekako 
nečujno bi se provukao između drugih, zaletio se do 
oltara, mirno i dostojanstveno se poklonio, glavu 
zavukao među dlanove i tiho, tiho nešto šaputao . . 
A što? 

Mi to ne možemo znati, ali smo vidjeli da je po¬ 
slije izlazio veseo i radostan, upravo ushićen od 
ljubavi, A njegovi drugovi iz Rima pričaju da bi tada 
izašao na verandu, koja se prostirala iznad zavod¬ 
ske kuće. Njegova duša kao da je tražila velike da¬ 
ljine, a srce ne bi više moglo pritajiti nutarnji ushit 
ljubavi pa bi provalio u veselo pjevanje Marijinih 
pjesama i psalama. Bacivši pogled na Michelange- 
lovu kupolu sv. Petra, što se visoko izdigla nad os¬ 
talim zgradama, kao da hoće okupiti oko sebe na¬ 
rode cijeloga svijeta, on bi se zanio i glasno pjevao: 
Hvalite Gospodina svi narodi, hvalite njega svi puci. 




LJUBITELJ MUDROSTI 


Ko je jednom u životu osjetio svježinu lijepih 
visokih krajeva, gdje nema magle ni tame, već vlada 
vječno svijetlo, gdje se slobodno i lagano diše, taj se 
ne će vraćati u nizine. A duh se Zvonka u molitvi 
dizao prema visinama. Na sveto brdo Gospodnje 
uzlazi onaj, koji je čista srca, a Zvonko je o sebi za¬ 
pisao da »je u pitanjima čistoće dobio neku dosta 
veliku slobodu i smirenost«. Samo se u čistoj duši 
može odraziti mudrost Božja kao u čistom jezeru 
ljepota neba, a Zvonko je o sebi kazao, da je mogao 
prolaziti ulicama Rima i mirno bez ikakvog uzbu¬ 
đenja promatrati zamamljive stvari, pa je zato bio 
prikladna posuda, u koju će se smjestiti blago ne¬ 
besko. Vjernik se preko molitve čuvstvima i misli¬ 
ma približuje Bogu i s njime se sjedinjuje, a Zvonku 
je život postao molitva i molitva život. 

Već je u prvim godinama bogoslovije odlučio 
»truditi se, da pomoću Božjom njegovo razmatranje 
bude njegov život«. A na školskim bilježnicama 
običavaše napisati: »Daj, o dobri Bože, da moj nauk 
bude neprestana molitva.« Veliko je njegovo nasto¬ 
janje bilo oko toga, da spoji, što je moguće više dne¬ 
vni život s razmatranjem pa se trudio da moli kad 
radi i da radi kad moli. Njegove odluke stvorene u 

razmatranju; njegovo nastojanje da često obnovi 
nakanu uvijek služiti Bogu; njegovi česti pohodi 
Svetotajstvu koje je tako rado obavljao, sve je to 
išlo samo za tim, da cijeli njegov život, a naročito 
njegov studij, bude jedna neprestana molitva. Samo 
gore, prema nebu, sve samo za Gospodina, bijaše 
ideal njegova života. 

Razumio je kako je to znatno i tada, kad je stva¬ 
rao odluku, da će raditi samo na slavu Božju kao i 
tada, kad se upravo djetinjski povjeravao i slušao 
6voje poglavare, kao i tada, kad je odlučio sav svoj 
život žrtvovati za svoj narod. 

Provodio je praktički tu sintezu života i molitve 
naročito tada, kad je uvidio da je njegov nauk velika 
i stroga dužnost pa da mu se valja posvetiti svim 
silama. Tada se savjesno trsio da upotrijebi svaki 
čas za svoj studij. 

U školu je redovito polazio s knjižicom »Naslie- 
duj Krista«, koju je često čitao i iz nje razmatrao. 
Za vrijeme odmora između satova povukao se u 
koji kut sobe, zavirio malo u knjižicu, onako neod¬ 
ređeno, gdje ga sreća namjeri, zatvorio oči i mimo 
u sebi prebirao misli. Drugi put je stavio ruku ispod 
reverende prebirajući i moleći krunicu. Sve je bilo 
kratko, onako za čas, jer je trebalo doskora na pre¬ 
davanje. A ova kratka molitva je bila kao neki 
»refrigerium«, da bolje može nastaviti. Tada je i 
studij, recimo ono slušanje profesora, nešto veliko, 
jer je to molitva, koja nas uzdiže k Bogu i na što treba 
uperiti svu pažnju, upravo napeti sve sile, da se to 
što bolje obavi. Eto tako treba zatvoriti oči, pri- 

7 


/ 



98 


gnuti uho prema katedri, da možemo bolje slušati, 
u duhu poniznosti smatrati, da možemo mnogo toga 
ovog sata naučiti, sjetiti se kojiput, da će nas ova 
sveta znanost, koju slušamo još više približiti Bogu 
pa pomnjivo i čedno slušati sve što profesor govori. 

Došavši u sobu i sjetivši se, »da je Gospodin 
njegov Spasitelj uvijek uza nj, da ga ljubi neizmjerno, 
da tako reći s njime radi«, stavio se svom dušom 
na to, da dobro prouči i produbi ono, što je u školi 
čuo. Zahvaljujući živom pamćenju dosta je toga za¬ 
pamtio, savjesno o tome razmišljao, nastojeći da 
nauka postane njegov život. Htio je istinu provesti 
u život, ovaj mladić, koji je već davno nastojao, da 
svakoj stvari dođe do konačnog uzroka. 

Još je kao gimnazijalac shvaćao najozbiljnije 
svoje nauke, kako se to vidi iz pisma, koje je upra¬ 
vio svom bratu, u kojemu među ostalim veli i ovo: 
»Ja sam počeo za maturu učiti. Prihvaćam se ovog 
posla u ime Gospodnje. Nastojim da radim mirno i 
bez uzrujavanja. Dao Bog, da ovo pravilo održim 
do kraja. Uviđam, da moram biti marljiv. Ne smijem 
propustiti ništa, što je unutar mojih sposobnosti. Jer 
kad sam počeo učiti, postavio sam geslo, da ni pod 
koju cijenu ne smijem odstupiti od dužnosti. Znam. 
da bi to bilo poput kamena, koji se ruši niz strminu 
i kojeg je od časa do časa teže zaustaviti. Razumio 
sam dobro, da bi to bila prijevara spram truda na¬ 
šega oca. Ponizno te molim, Gospodine, da ne do¬ 
pustiš toga nikada. Bogu hvala«. To je nastojanje 
ponaraslo, kad se mogao baviti onom znanosti, koja 
nu je govorila samo o Bogu. Njegov spekulativni duh 

se naslađivao u filozofskim problemima, koji su mu 
otkrivali tajne prirode i dovodili ga do konačnog 
uzroka svega. Kad je upoznao, da taj konačni uzrok, 
koji ispituje filozofija nije niko drugi nego onaj isti, 
koji je odavna postao predmet njegovih nastojanja, 
onda je otkrio, da je on u biti svojoj odavno filozof- 
Vidio je, da je uvijek bio onaj neumorni ljubitelj 
mudrosti, onaj vječni trubadur, koji je svoj život 
žrtvovao istini, pa hoće da dođe do konačnog uzro¬ 
ka u Bogu. Tako njegov život ne trpi ni najmanje 
razdvojenosti. 

On sa svim svojim osjećajima, i sa svim pokretima 
duše, može da teži samo za jednim, za onim, što se 
kao najveće dobro izdiže iznad svega pa vlada nad 
svim. Sve je drugo presitno za srce, koje teži za 
beskrajnim, a pretijesno za dušu, koja čezne za ne¬ 
ograničenim. U želji da sačuva harmoniju svoga ži¬ 
vota hoće da misli samo o Bogu, da proučava samo 
Boga, da filozofira samo o Bogu. 

Njegovo je veselje bilo na vrhuncu, kad se mo¬ 
gao baviti s onom znanosti, koja se zato, što pro¬ 
matra sve sa gledišta Boga, zove teologija ili kra¬ 
ljica svih znanosti. Tu više nije istraživao drugo do 
Boga. 

Mnogo je gajio također pozitivne znanosti. Že¬ 
lio je da pođe na biblijski zavod u Rimu, da bi tako 
sa svake strane upotpunio teološko obrazovanje. 
Uopće ga nisi mogao nikada vidjeti, da se bavi knji¬ 
gama za koje nije bio siguran, da će mu koristiti. 
Zato je vrlo žalio ono vrijeme, koje je u mladosti iz- 

gubio čitanjem svakakvih romana. Volio je napose 
svete oce pa ih je čitao, kad je to samo mogao. 

Ali je nadasve veliki užitak imao proučavajući 
Zajedničkog Naučitelja sv. Tomu Akvinskoga. Sma¬ 
trao je za veliku milosti da se mogao tako obilno 
upoznati s njegovim djelima. U jednoj je bilješci svo¬ 
ga dnevnika napisao, da je nabavio 75% njegovih 
djela. Ali nesamo da ih je nabavio nego ih je marlji¬ 
vo i proučavao. Još je na bogosloviji u Senju doživio 
ugodno iznenađenje, kad je vidio, da »teološka Su¬ 
ma« sv. Tome ne smije da bude zatvoreni svijet za 
neke posebne duhove, nego da je to knjiga za sva¬ 
kog bogoslova i svećenika. Zato iz Rima piše svom 
drugu: »Sve se više uvjeravam, da je to velika stvar 
poznavati sv. Tomu tako, da čitanje Sume nije sa¬ 
mo za rijetke pojedince, već za svakoga bogoslova i 
svećenika. Istina je, iz početka je tvrd orah, no 
strpljivošću i zagovorom sv. Tome sve će polako 
ići«. Pa i svojim roditeljima, koji dabome mogu ma¬ 
lo shvatiti što su to članci Teološke Sume, izrazuje 
on svoje veselje i piše im: »Potanko učim nauku sv. 
Tome Akvinskoga. Mislim, da je to najveći mislilac, 
što ga je vidjelo sunce. Obilje radosti nalazim u 
tome, jer mi često zasvijetli koja duboka spoznaja.« 

Njegova je duša mogla lako naći neke sličnosti 
značaja u Anđelu škola. Bio je bezazlen kao on. Či¬ 
stoću, koja je bistro ogledalo mudrosti, ljubio je na¬ 
dasve kao i on. Mučio se u mladim godinama, iako 
na nešto drukčiji način, temeljnim pitanjem Boga kao 
i on. Iskren i otvoren do skrajnosti kao on. Ali mu 
je nadasve bio sličan u onom iskrenom traženju 

objektivne istine, nenatrunjene nikakvim subjektiv¬ 
nim predrasudama i ličnim pogledima. Odličnog je 
zato učitelja našao u sv. Tomi. 

U prvi mah nije bio zadovoljan, kad su ga pogla¬ 
vari poslali na »Angelicum«, jer mu se činilo, da će tu 
naići na tjesnogrudnost koja će previše isticati samo 
jednog Učitelja. Ali je kasnije uvidio, da nije tako 
pa je došao do spoznaje da je najbolje izabrati naj¬ 
boljega Učitelja, kad već čovjek mora u naucima da 
zavisi od nekog vođe. Samo se božanski Učitelj mo¬ 
že poistovjetiti sa čistom istinom, a svaki drugi iz¬ 
razuje neokaljanu istinu na sebi vlastiti način, raz¬ 
dvajajući njezinu jedinstvenost na komadiće i skuču- 
jući njezinu nesastavljenost na pojmovne djelove. A 
kad postavimo pitanje: ko se najviše oslobodio su- 
bjektivizma pa se približio čistoj i neokaljanoj istini, 
ne može biti dvojbe, da je to sv. Toma. To mu je 
bilo očito najprije zato, jer je poznavao svečane iz¬ 
jave svetih otaca papa, iz kojih je razabrao, da se 
sv. Toma izdiže iznad svih Naučitelja do neisporedi- 
ve visine kao knez i učitelj njihov; kao i zato, jer je 
proučavajući njegova djela uvidio, da je nauka ovog 
Naučitelja poput mora, u koje se slijeva mudrost 
cijele starine i da na njegovim djelima čovjek više 
nauči u jednoj godini nego kod drugih za cijeli ži¬ 
vot. Zato piše svom drugu u Senj: »Na svom Ange- 
licumu sam prezadovoljan, a u početku sam bio sa¬ 
mo zadovoljan. Zaključi ti, koji si mnogo gutao To- 
mine artikule i silogizme.« Drugom zgodom piše: »Na 
bijeloj sam školi zadovoljan posvema. Proučavam 
»Sumu« intenzivno: to mi je sada izrazito glavna 

knjiga ... Duša je moja smirena i zadovoljna, jer sam 
u redovitom toku.« 

Bavio se mišlju, da bi se to djelo prevelo i na 
hrvatski, kako bi se i naša inteligencija mogla oko¬ 
ristiti velikim tim blagom. Bodrio je svoje prijatelje, 
da svladaju prve teškoće i da se stave na čitanje 
djela, koje će im donijeti veliko veselje pa im piše: 
»Smatram velikim darom Božje Providnosti, da me 
Bog tako upravio i namjerio na tako velikog Nauči- 
telja.« Kad se sastao s preuzvišenim zagrebačkim 
Nadbiskupom, tadanjim Koadjutorom drom Stepin- 
cem, nije se mogao suzdržati, a da mu ne izrazi 
želju, neka bi nekoga mladoga klerika poslao na An- 
gelicum, da se tamo na najčišćim izvorima uvježba 
u nauci, koja je toliko potrebna svim svećenicima. 

Možemo si zamisliti ovoga mladoga studenta u 
srcu vječnoga grada Rima, zatvorena i povučena u 
svojoj sobi, kako cijele sate pognute glave stoji nad 
djelima velikog Akvinca. Smjelo zalazi u njegovu 
misao, pomnjivo analizira njegove razloge, oštroumno 
prodire u snagu njegovih dokaza, ali se također ve¬ 
seli nad istinom koju mu je njegov učitelj otkrio. A 
njegovo bi se srce prenijelo za čas u dragu domovi¬ 
nu, letimice bi pregledao ono veliko mnoštvo duša, 
koje čekaju na njegovu riječ, i veselio se, da će skoro 
doći, da će im nešto veliko kazati, ono, što je našao, 
one uzvišene istine, koje su bile i njegovo veselje 
pa su i njegovu dušu činile blaženom i sretnom. Či¬ 
nilo mu se, da će snagom Tominih dokaza smrviti 
sav liberalizam, da se niko ne će moći oprijeti njego¬ 
voj željeznoj logici. Misleći na svoj budući apostolat 

on se kroz cio dan zatvara u sobu, da tu ozbiljno 
prouči svetu znanost. 

»Cella mihi coelum«, mogao je kazati, jer je u 
njoj kao mladi student provodio najljepši dio dana 
pa piše roditeljima iz Rima: »moja je soba moje za¬ 
dovoljstvo ... Ona daje dojam jednostavnosti, ali i 
prijatnosti. Za čitava života ne tražim što bolje. Tu 
provodim u radu najveći dio dana: i, hvala Bogu, to 
su lijepi i mirni časovi, koji sobom donose obilje za¬ 
dovoljstva. Ja nemam kakvih brojnih skrbi. Imam 
samo nauk i molitvu pa svom odanošću vršim taj 
zadatak, koji uostalom vrlo volim: to je predmet 
mojih želja i moga veselja. Tu imademo najjači raz¬ 
log, da mi je dobro, ma da ne ljenčarim. Na školu 
sam se sasma privikao. Nastojim pregledati u napri¬ 
jed ono, o čemu će se u školi predavati, i tada je 
pravo veselje slušati razlaganje i produbljivanje na¬ 
ših vrsnih profesora.« 

Još je na početku svoga kleričkog života napi¬ 
sao u svom dnevniku: »Za svećenika je bitno, da zna 
svoj predmet. Zato ću, ako Bog da, sa svom savjes¬ 
nošću učiti školske predmete«. Tu je savjesnost po¬ 
kazivao kroz cijelo vrijeme svojih nauka. Dekan na 
Angelicumu, O. Walz, imao je pravo, kad je o njemu 
izjavio: »pokazao je veoma veliku ljubav prema sve¬ 
tim naukama. Spojio je živi kršćanski duh s pobož- 
nošću. Nije se previše razgovarao, jer je trebalo da 
otkuplja vrijeme.« Profesor filozofije na istom insti¬ 
tutu, O. Rhoner, karakterizirao ga je ovako filozofij¬ 
ski: »Bio je u slušanju predavanja pažljiv, u traženju 
posljednjih razloga postojan, u pitanju čedan, a u 

odgovaranju revan«. A prof. Pollet, pod čijim je nad¬ 
zorom i ravnanjem na istom Institutu sastavljao se¬ 
minarsku radnju o Dioniziju Velikom, izjavio je, da 
»ga je upravo zadivila sloboda, kojom je vladao ma¬ 
terijalom i izlagao svoju tezu pred svojim slušate¬ 
ljima«. 

Za ispite se vrlo savjesno pripravljao, ali je zato 
i najbolje odgovarao. Ko može zaboraviti ono njegovo 
odmjereno i precizno odgovaranje? Trebalo je da u 
dogmatici odgovara na najteže pitanje. Mimo je 
sjeo, malo nagnuo glavu, gotovo zatvorio oči, saslu¬ 
šao pomnjivo pitanje, nešto se u nj zamislio i tada 
glasom sitnim, ali prodornim; latinskim jezikom, lije¬ 
pim i savršenim; riječima biranim i dobro složenim; 
argumentima logički i suvislo formuliranim, odgova¬ 
rao je točno i koncizno, duboko i shvatljivo na svako 
pitanje i na svaku objekciju, koju mu je profesor 
postavio. U njegovu držanju kao i u njegovim odgo¬ 
vorima pokazivala se neka naročita sigurnost, kojom 
vlada predmetom pa se nimalo nije dao zastrašiti od 
teškoća, koje mu je profesor na ispitima davao. A 
dolazio je na ispit nekim mirom i stalnošću kakvog 
rijetko zapažamo, uvjeren, da mora dobro odgovoriti, 
kad se dobro i pripravljao. Tako na pr. piše iz Rima 
roditeljima: »Ovdje sam imao dosad neki ispitić, ali 
tako neznatan, da ga možemo brcnuti nogom, a nije 
mi ni stao na kurje oko.« 

Evo na pr. kako rektor zavoda sv. Jeronima iz 
Rima dr. Magjerec opisuje njegovo mirno držanje dan 
prije licencijata na »Angelicumu«. On veli: 

"Dan prije ispita za licencijat bio je izašao oko 

19 sati iz svoje sobice i počeo da dosta glasno pjeva 
po hodniku. Slučajno sam se tu našao i rekao mu: 

— Zvonko, što smetate, vidite, da drugi još mirno 
uče? 

— Ne pjevam baš tako jako, da bi druge smetao, 
ali poslušat ću Vas pa ne ću. 

— Zar nemate »treme«, ta Vi sutra idete na 

ispit? 

— Kakvu »tremu«? Ja sam se za taj ispit spremao 
dvije godine. 

— Dobro, i drugi se spremaju pa se ipak boje, 
kad se približi vrijeme ispita. 

— Ne znam. Kako ko; ali ja se ne bojim. Ja sam 
učio i radio, ja sam se i Bogu molio pa što Bog dade. 

— Kad je tako, Zvonko, onda želim, da sutra 
donesete ocjenu najmanje: summa cum laude. 

— E, pa i hoću, odgovori on smiješeći se. Ja sam 
i učio za tu ocjenu. 

— Daj, Bože, sreće. 

Kod večere je bio neobično veseo i dobre volje. 
Sutradan kod ispita bio je prvi na redu i evo ga u 
9 i po k meni i smiješeći se pokaza mi ispitnu cedulju, 
na kojoj je pisalo, kako mi to dan prije reče: Sum¬ 
ma cum laude probatus. 

— Zvonko, čestitam Vam na tako sjajnom us¬ 
pjehu, a divim se Vašem miru, kojim ste išli na ispit, 
na kojem ste morali dati računa o cijeloj teologiji. 

— Nije to nikakvo čudo, ja sam pune dvije godine 
radio za tu ocjenu. Imao sam uvijek pred očima da 
će Vas ta ocjena veseliti, pa onda moju mamu i mog 
tatu. Joj, da znate, kako će se veseliti! 


— Bravo, Zvonko, veselite se sada i Vi. Ja se 
doista veselim s Vama, a mogu si predočiti, kako će 
se negdje obradovati i Vaši dragi roditelji s Vama«. 

A 0. Voste, član komisije na tom ispitu, ovako 
opisuje Zvonkovo držanje: 

»Veleč. g. Zvonko Benzija pokazao mi se u pu¬ 
nom svijetlu za vrijeme svog ispita za licencijat, što 
ga je polagao prošloga srpnja na »Angelicumu«. 

Još mi je i sad pred očima: uvijek uredan i ugla¬ 
đen, zgodnog srednjeg stasa, više mršav i slab nego 
čvrst, lica obično blijeda, živih i pronicavih očiju, 
ozbiljna i razborita karaktera, ali iskreno nasmijan 
pri svakom susretu. Student čedan, koji se ne pravi 
važan, nego kojemu je sva vrijednost unutra »omnis 
pulchritudo eius ab intus«. Student marljiv i šutljiv, 
koji ne gubi svoje vrijeme u praznim razgovorima i 
posjetima. Student, koji je radio za budućnost i težio 
jednom velikom idealu. 

On se pokazao, kako rekoh, bez ohola držanja, 
ali potpuno slobodan i siguran. Prije nego što reče, 
dobro promisli a uvijek veoma dobro govori i misli. 
Glasom upravo finim izgovarao je jasno, a njegov 
je latinski govor bio vanredno ispravan, formuliranje 
posve teološko i skolastičko, njegovo znanje točno i 
duboko tako, da mu je komisija jednodušno dosudila 
licencijat »summa cum laude«. 

Umro je u potpunom žaru svojih prvih svećenič¬ 
kih godina, te sad gleda u punom svijetlu onu božan¬ 
sku Istinu, koju je ovdje dolje s tolikom ljubavi istra¬ 
živao u sjenama vjere. On ne će gore zaboraviti 
svojih suučenika i svojih profesora iz »Angelicuma«. 


I ŠIRIO JE JASNOĆU . . . 

Takav je bio taj mladić suha, mršava tijela, i 
ispaćena lica, iz kojega su duboko u pukotini udub¬ 
ljena — virila dva velika, živahna oka. Ta dva lijepa 
oka, uvijek vesela i nasmijana,a smirena i spokojna, 
kao da su htjela poput dviju jasnih luči sve oko sebe 
razvedriti i razveseliti, ublažiti i uspokojiti, utješiti 
i ohrabriti. Toliko su ti pričala, toliko davala ta dva 
velika i živahna oka, na kojima se odražavala jasnoća 
duše i toplina srca. Ljudi koji su kroz njih znali 
prodrijeti i doprijeti do unutarnjeg svetišta duše, 
mogli su vidjeti da se unutra pod koprenom slabaš¬ 
noga tijela krilo nešto lijepo. Žene, koje su ga pro¬ 
matrale u molitvi, kazivale su, da je to čovjek za 
nebo. Mladići i starci, koji su gutali njegove riječi, 
govorili su, da je to čovjek Božji. Djeca, koja su se 
natiskivala oko njegovih koljena, vidjela su u njemu 
nešto sebi slična. Siromasi, koji su se okupljali oko 
njegova topla srca, prepoznali su u njemu milosrdnog 
prijatelja. Poglavari, koji se njime ponosili, davali su 
izjave, da će to biti nešto veliko. 

A on je korakom odmjerenim i donekle užurba¬ 
nim, ulicama grada Senja hitro prolazio među njima 
kao neka posebna pojava. Pogledom upravljenim 
naprijed, držanjem ravnim i uspravnim žurio se 


108 


obasipljući svakoga vedrim smiješkom i pozdravlja¬ 
jući iskrenim pozdravom. Svakome: mladome i sta¬ 
rome, siromahu i bogatašu, učenu i neuku, svakome 
se duboko naklonio, svakoga lijepo pozdravio, sva¬ 
kome se usrdno smiješio, svakome nazvao »hvaljen 
Isus i Marija«, A ljudi su se okretali, promatrali ga 
i divili se živahnosti kretnji toga tijela, kojim tako 
spretno, tako nadmoćno, ako hoćete i tako despotski 
vlada dobro izgrađen i prokušan duh. Divili su se 
i čudili Senjani tom posebnom mladiću. 

A klerici? ... Ovi su mu se nadasve divili i čudili, 
veoma su ga ljubili i poštivali, a bome ga se i bojali. 

Prije svega čudili. Njihovim se očima pokazivao 
kao neko više biće koje se izgrađenim značajem 
izdiže mnogo iznad njih, pa su ga teško shvaćali. A 
ko bi mogao shvatiti vladanje toga neobičnoga kle¬ 
rika, koji se u nekim stvarima pokazuje previše 
specialan? Kad je na pr. primio pismo, nije ga odmah 
pročitao nego ga radi samozataje zatvorena na stolu 
držao nekoliko sati a i po dva dana. Kad je primio 
vijest, da mu je netko umro, on je kazao: hvala Bogu 
i povukao se u kapelu, da tamo moli. Kad mu se 
cijela obitelj lomila od tuge radi teškog gubitka 
njegove sestre, on ni suze da prolije, već: Bog je 
tako htio, pa ide k roditeljima, da ih ohrabri i utješi. 
Ko bi mogao shvatiti toga čudnovatog klerika, koji, 
kad si ga uvrijedio, kaže: hvala Bogu, kad si ga 
pohvalio: hvala Bogu, kad mu se dogodila nesreća 
također: hvala Bogu, a kad je doživio sreću, opet: 
hvala Bogu. Kad se u svom dnevniku tuži da nije 
napredovao, koliko je trebalo, kaže: hvala Bogu, a 

kad može potvrditi, da je ipak nešto učinio, opet: 
hvala Bogu? Kakav je to klerik, pitali se u čudu 
njegovi drugovi, kojemu je sve ravnodušno, a samo 
jedno važno? Da je od krvi i mesa, to su vidjeli, a 
da je nagao i čuvstven, to su na svojoj koži opazili. 
Ali ono njegovo neprestano promatranje stvari 
s nekog višeg stajališta, njegov uvijek poseban neo¬ 
bičan nastup, njegovo često i pretjerano nastojanje, 
da sve uspali, sve produhovi, to neobično nastojanje 
odavalo im je čovjeka, koji je, tako im se činilo, 
premalo od ovoga svijeta pa kao da negdje u zraku 
visi, recimo na nebu, i hoće sve promatrati iz te 
visine. 

Čudili su mu se dakle njegovi drugovi. Ali su ga 
se i bojali. Nije podnosio nikakve polovičnosti u 
javnim nastupima pa je reagirao uvijek otvoreno, 
često temperamentno, a kojiput i oštro protiv onoga, 
što nije bilo dobro. Njegov radikalizam, koji nije 
podnosio ni polovičnosti ni kompromisa, nije se dao 
izmiriti ni kakvom okolinom pa je dolazio u sukob 
s vidnim propustima mlakih drugova. Kad se sjetimo, 
da je taj radikalizam postojao u nadasve upaljivoj i 
nagloj naravi, lako ćemo shvatiti, da je često ulazio 
u raspru, često žestoko nastupio, često ozbiljno 
opomenuo. 

Njegov nastup mogao je biti neprijatan i odbojan, 
ali mu se nije dalo prigovoriti. Njegovo opominjanje 
moglo je također biti kojiput i nesnosljivo, ali je bilo 
pravedno i na mjestu. Drugovi su, ako mu već nisu 
odobravali, malo promrmljali, možda i nezadovoljstvo 

pokazali, ali, kad su bolje promislili, vidjeli su, da 
je najbolje mučati. Da mu odvrate i pokažu »gredu 
u očima«, to uz najbolju volju nisu mogli. Vidjelo se, 
da zahtijeva od drugih ono, što sam čini, pa su se 
mogli lako uvjeriti, da govori i djelima jednako kao 
i riječima i nameće im se kao auktoritet, kojega se 
treba bojati. Ko se ne sjeća onoga vitkog gorštačkog 
bogoslova, koji sada radi u vinogradu Gospodnjem, 
a koji je običavao kazati: »Ne bojim se ja niti rek¬ 
tora niti duhovnika, nego se ja bojim Zvonka?« Kad 
nekoga dana »mačka« nije bilo kod kuće pa se sje- 
menišni »štakori« osjetili previše slobodni i dali pre¬ 
tjeranog oduška svojoj mladenačkoj ćudi, tada je 
ispravno jedan primijetio, da je to tako, jer je nekamo 
Zvonko pošao. Kad je društvo bogoslova u vrtu 
pretresalo nešto, što baš nije bilo sa svakog gledišta 
u redu, javi se u času najživlje rasprave jedan od 
njih i doviknu im: Šutite, eto dolazi Zvonko. Nisu se 
usudili pred njim kazati ono, što ne bi sa svake 
strane bilo valjano. 

A on, anđeo čuvar sjemeništa, dohrlio bi k njima 
hitro i okretno. Banuo bi nekako naglo pred njih 
nasmijana lica, sav radostan i blažen, kao da dolazi 
onima, koji su mu najdraži. Brižno bi njegovo oko u 
času prozrelo cijelo društvo i zapelo bi spontano 
tamo, gdje je zapazilo sjetu i tugu, na druga koga su 
mučile tužne i sjetne misli. Vidio je, da takav imade 
potrebe pa je blago i mirno pristupio k njemu pitajući 
ga za njegovo stanje, za napredak u nauku nastojeći, 
da ulije mir i smiješak u njegovu turobnu dušu. Zato 
su ga i ljubili. 

Kad su na početku godine dolazili »brucoši« i 
teško se snalazili u novom načinu života, on je bio 
prvi, koji bi skočio k njima, da ih uputi, da ih ohrabri, 
a nadasve da ih razveseli. Ovaj čovjek, koji je najviše 
plakao u nutrinji duše, a najviše veselja pokazivao 
na licu, htio je da svakoga raspoloži, svakoga utješi 
i svakome olakša tegobe života. Sam je osjećao, 
koliko je potrebno te utjehe duši, koja se mora ne¬ 
prestano boriti. 

Bio je sretan, kad je mogao drugoga usrećiti, a 
veseo kad je mogao drugoga razveseliti. Kad je u 
zavodu sv. Jeronima neke večeri bilo nadasve veselo 
i živo pa se propisno vikalo i smijalo, najednom neko 
opazi, da najmanje govori i najmanje upadica stavlja 
baš onaj, koji je najživlji i najvatreniji. »Šta si najed¬ 
nom ti, Zvone, zamukao«, upitao ga drug. »Meni je 
glavno, da se vi veselite; ja u tome osjećam veliko 
veselje, da ste vi veseli«, odgovorio je on. 

Svojom je ljubavlju i brigom dopirao do svega. 
Ozbiljno je shvaćao pitanje svoga studija i savjesno 
je iskorišćavao svaki i najmanji čas. Ali ako je bilo 
potrebno nekome nešto ili rastumačiti ili uslugu 
učiniti, bio je uvijek na to spreman. Kad je trebalo 
prirediti kakvu akademiju ili se pripraviti za javni 
nastup, on se prvi nesamo zato zagrijao nego je sve 
učinio, da stvar ispadne što bolje. Uzeo bi cijelu 
stvar u svoje ruke, pobrinuo se, kako će se sve pri¬ 
premiti i urediti, povjerio bi nekome jednu, nekome 
drugu dionicu za prepisivanje, a sam bi najveći dio 
toga obavio. Tada bi pozivao i do potrebe vukao 
drugove na pokusne probe. Uzevši u ruke note i 

gledajući jednim okom na dionicu, a drugim na diri¬ 
genta, sabrao bi sve energije pažljivosti i napetosti i 
pjevao bi radosno i veselo, vodeći svojim zvonkim 
tenorom cijeli pjevački zbor. 

Nastojao je, da sve stvari promatra s najvišeg 
vjerskog stajališta. Veselio se, da može govoriti 0 
svećeničkim idealima i moglo se vidjeti, da taj raz¬ 
govor proizlazi iz duše potpuno Bogom osvojene. 
Nenamješteno i spontano bi spretno skrenuo obični, 
a kojiput i neozbiljni razgovor drugova na ozbiljnu 
raspravu o duhovnim ili kulturnim stvarima. 

To je pokazao nadasve radom u »Zboru duhovne 
mladeži« u Senju. Kad se poslije duge stanke obnav¬ 
ljao ovaj zbor, on je mnogo nastojao, da se duhovni 
karakter zbora što snažnije istakne. To je promicao 
i svojim nastupima na zborovim sijelima. Sjećamo ga 
se tako živo: Sjeo bi negdje neprimjetivo u kut, za¬ 
tvorio oči, prignuo glavu i pomnjivo slušao preda¬ 
vanje svoga druga. U raspravu nije odmah ulazio 
nego je htio da ostane po mogućnosti uvijek po¬ 
sljednji. Tada, kad bi svi svršili ili kad nije imao 
niko da što primijeti, digao bi se ovaj bistri mladić, 
jasno na pojedine točke razdijelio svoje misli, uvjer¬ 
ljivo i logički ih razvio, potkrijepio kojim primjerom 
ili kojom živom slikom — u čemu je bio pravi maj¬ 
stor, a konačno sve to začinio s lijepom duhovnom 
pobudom povezavši tako individualno nastojanje 
bogoslova u zboru s nastojanjem duhovnika u kapeli. 
Pa kad mu je nekom prilikom neki vjetrenjasti drug 
primjetio, da to spada na večernje točke razma¬ 
tranja, on je osjetio, da ga je dirnuo u najživlju točku. 

U njemu se probudila stara sangvinična ćud, uspravio 
se i okomio, da u par jasnih i donekle oštrih poteza 
pobije stanovište kolege koji se usudio razdijeliti kle- 
rički nutarnji život od javnog nastupa. Dakako, cijela 
mu je skupština odobravala. Pa i njegov »pro 
tivnik« . .. 

Svi su toga dana bili zadovoljni sa zaključkom 
zborova sijela, samo nije bio zadovoljan on. Čim je 
sjeo, odmah se u isti tren stišala njegova naglost, 
promislio je na riječi Spasitelja: ako imaš nešto pro¬ 
tiv brata ... pa je pohrlio prema njemu i na uho mu 
prišapnuo: Znaš moju manu, nagao sam uvijek bio. 

I nastao je opet, ako je uopće bio i porušen, onaj mir 
i sklad, koji je ova ličnost unosila u zajednicu. 

Nadasve je veliko srce pokazao prema bolesnim 
drugovima. Je li ko bolovao, ili se ko žalostio, je li 
komu bilo teško, on je osjećao bol i tugu s njim i na¬ 
stojao, da mu bilo kako pomože. »Trebao sam«, priča 
njegov prijatelj, »po uputama liječnika radi slabosti 
dnevno uzimati neku posebnu hranu. Ili iz nemar¬ 
nosti ili iz zaboravljivosti nisam ispunio savjet liječ¬ 
nikov. Ali naša »sestra bolničarka« kako smo ga 
zvali, kupio je sve potrebno, lijepo to spremio i donio 
mi već gotovo.« 

»Kad sam s njim bio u Gorskom Kotaru na Vra¬ 
tima«, priča drugi njegov prijatelj, »pa je vidio, da 
mi je potrebna okrepa i pomoć, pomnjivo je pazio, 
da mi svaki dan u šumu donese sjedalicu, da mi u 
kuhinji naruči potrebnu hranu, a nadasve da sve to 
pošteno pojedem prema njegovim uputama.« 

Kad je u Rimu drugom kolegi bilo veoma zlo p a 
je nastala bojazan, da srce ne popusti, Zvonko dođe 
na pametnu misao: Bolesnika ne smijemo ostaviti 
sama. Zvonko će privezati za bolesnikovu ruku malo 
špaga, pa će taj špag provući sve do svoje sobe i 
s njim zavezati svoju ruku, a bolesnik će ga preko 
noći u svakom času potrebe zazvati i tako će se 
doskočiti i potrebi brata, a i tome, da on sam iskupi 
obećanje majci, da će čuvati zdravlje. 

Često je zalazio u bolesnikovu sobu, marljivo je 
pospremao i savjesno redio, obavljajući najniže po¬ 
trebne poslove. Sjeo bi zatim uz bolesnikov krevet, 
domišljato snovao, kako da bolesnika zabavi i utješi 
te što prije ozdravi. Trsio se da mu bude i »časna 
sestra milosrdnica« i duhovni otac tješitelj i veseli 
drug a i spretan liječnik. Tada se mirno digao i na 
uho mu prišapnuo, da ide svom velikom liječniku 
na savjet te se povukao u kapelu. 

Tu je ljubav širio i izvan sjemeništa. Nije se sra¬ 
mio družiti s najnižim slojevima društva; a moglo se 
vidjeti, kako ljubi i voli siromašne i zapuštene na¬ 
stojeći, da ih bilo na koji način utješi. Rado se raz¬ 
govarao s prosjacima i nezaposlenim radnicima no¬ 
seći im iskrenu riječ utjehe i djelotvorne ljubavi. 

»Jednom smo«, priča njegov drug, »na obali našli 
četiri nezaposlena putnika, koji su tražili milostinju. 
Novca nismo imali, ali Zvonko odmah dolazi na do¬ 
bru misao. U sjemeništu ćemo naći kruha, a kod 

uce će sakupiti nešto jabuka i prva je pomoć pru¬ 
žena.« 

Kad mu se u Rimu žurilo, da sa dvije lire uzme 
autobus i što prije dođe do Angelicuma, približi, mu 
se siromah i zatraži njegovu ljubav. On mu pruzi je¬ 
dinu imovinu, što je imao kod sebe i pješke se uputi 
do škole, koja je prilično daleko od zavoda. 

Tako je postupao onaj, koji je davno stvorio od¬ 
luku: »ja moram da imam uvijek nešto za siromahe.« 
A još je na početku teologije napisao: »Odlučujem 
s pomoću Božjom, da ću dnevno moliti za siromahe 
jedan očenaš, da ću jedamput tjedno za njih prika¬ 
zati sv. Pričest, da ću svaki petak svoj kolač njima 
pokloniti, da ću konačno koji dinar, ako ga uštedim, 
njima pokloniti.« On, koji je tako žarko molio, da bi 
mu Bog »dao smisao za siromahe« bio je zaista i ste¬ 
kao onu kršćansku ljubav kojoj je svojstvo, da se 
smiluje na bijedu nevoljne braće. »Za mene je svaki 
bližnji, a naročito siromah dragulj, kojega ja moram 
ljubiti i tražiti.« Zato i odlučuje da će »u svakom 
bližnjemu, a dakako najviše u siromahu, gledati bra¬ 
ta, i dušu, koju Krist hoće da spasi.« Pa kao što je 
Krista ljubio tako je ljubio i brata bližnjega. 

Pogriješio bi, ko bi mislio, da je s nekom lako¬ 
ćom došao do takvoga gledanja. Nije zaludu već da¬ 
vno bio stvorio odluku, da će se u času »kad prođe 
mimo onih, koji su mu manje dragi, naročito pomoliti 
za njih, a Bože sačuvaj, da bi u tom času promatrao 
njihove pogreške«. Davno se dakle vježbao u krš¬ 
ćanskoj ljubavi. 

Kad je u ljubljanskom sjemeništu osnovano dru¬ 
štvo »Caritas« za potpomaganje sirotinje, on mu je 
postao najbolji širitelj pa ga je kasnije prenio u Senj. 

Svaki klerik je mogao po volji ostaviti ili malo kruha 
ili radije malo kolača, jer je to slađe, da se to raz¬ 
dijeli siromasima. Tamo, na periferiji Ljubljane, po¬ 
stojalo je u takozvanoj »Gramoznoj jami« neko tužno 
naselje najsiromašnijih kućica, gdje je stanovala za¬ 
puštena sirotinja. Bogoslovi su se odricali i ostavljali 
za sirotinju nešto od hrane, koju su mogli uzeti, ali 
je bilo slađe ostaviti. Povjerenik društva bi iza obje¬ 
da sakupio ono, što je ljubav i požrtvovnost bogo¬ 
slova ostavila, a tada bi Zvonko bio sretan, da može 
poći tamo i u tim tijesnim, smrdljivim i zapuštenim 
stanovima utješiti jadnu čeljad, što je jedva doče¬ 
kivala svoga dobrotvora. 

Za boravka u Senju, išao bi i u one dane, kad je 
divlja senjska bura druge od toga odvraćala. Dok su 
drugovi krzmali i oklijevali, pošao bi on, najslabiji 
tijelom ali najjači duhom, da prkosi nevremenu i iz¬ 
vede djelo milosrđa. Došao je tamo, donio i razdijelio 
ono malo tjelesnog milosrđa, ali nije zaboravio ni 
djela duhovna. Rekao je koju utješnu riječ, dao koju 
pouku, obodrio ih i razveselio. Zanimao se za njihovo 
zdravlje i njihovo stanje. A djeca se okupila oko 
njega i pomnjivo ga slušala. 

Djeca su uvijek bila najdraže njegovo društvo. 
Sakupljao ih je, šalio se i zabavljao s njima postavši 
malen kao i oni. Je li ih vidio na putu, gdje se igraju 
lijepo ih je pozdravio, svakom posvetio pažnju, po¬ 
dijelio im koju sličicu i kazao koju riječ te ih po¬ 
budio na dobro. A vidjelo se, da u tom ne traži sa¬ 
moga sebe i da to ne čini radi neke razonode nego 
iz čistog poštivanja prema dragoj duši, koja imade 

sreću sačuvane krsne nevinosti. Upravo se klanjao 
dragocjenom biseru, što se skrivao u tim o rim 

bićima. .. 

Naročito je tu ljubav pokazao preko praznika u 

Gorskom Kotaru gdje je u Vratarskom selu upravo 
osvojio svu seosku djecu. Čim bi mališani opazi i 
svoga Zvonka, doletjeli bi brzo k njemu, okupili se 
oko njegovih skuta, vješali se o njegove ruke i po¬ 
vukli ga sa sobom u šumu. Putem je obavljao svoje 
molitve. Kad je došao do određena mjesta, ušao je 
u to tajanstveno carstvo djetinjeg života loptajući 
se i igrajući s njima skačući i pjevajući s njima. Kad 
je igre bilo dosta, poveo bi svoju malu četu u ka¬ 
pelu pred lik majke Božje Lurdske, kazao im neko¬ 
liko zornih i toplih riječi i doveo ih do zagrljaja nji¬ 
hovog velikog prijatelja u svetohraništu. Onda piše: 
»Znaš, da sam bio sretniji ovih dana, kad sam neko¬ 
liko djece, pošto sam ih dobro pripravio, poveo sv. 
Ispovijedi i sv. Pričesti, nego kod prve sv. Mise.« 
Ne zaboravlja ih ni izdaleka nego moli u pismu go¬ 
spodina učitelja, neka reče »njegovoj dragoj djeci, 
da budu dobra i neka se sjećaju bi. Imelde.« Imao je 
dakle apostolsku dušu. 

Prve je godine bogoslovije napisao: »Primio sam 
jedno nadahnuće, koje držim, da je od Duha Svetoga. 
Osjetio sam naime snažnu želju, da djelujem apostol¬ 
ski i u tom smislu, da prinosim svojoj okolini lijepe 
i plemenite misli.« Bogoslovi su često osjetili, da 
ostvaruje tu nakanu. Dobrom riječi, dobrim savjetom, 
dobrim primjerom on potpomaže, sokoli, pa čak i 
kori svoju braću na sve moguće načine. »Da nisam 

gledao otvoreno u činjenice«, izjavljuje jedan od naj¬ 
boljih njegovih prijatelja, »bio bih vjerovao, da je 
moj najveći protivnik: tako me prekoravao o svakoj 
pogrešci, koju bi na meni vidio.« 

A imao je i uspjeha. »Na svakoga, s kim je god 
u doticaj došao«, pišu pitomci zavoda sv. Jeronima 
u Rimu, »pogotovo na nas, koji smo s njime, ove dvije 
posljednje godine pod istim krovom proboravili, 
ostavljao je neki viši, neobični, utisak, koji samo oda- 
branije duše umiju i mogu proizvesti. On je to mogao, 
jer je njegova vjera i ljubav ka Gospodinu bila ve¬ 
lika i žarka, jer je — da se izrazimo njegovim rije¬ 
čima — »smisao života zagledavao u perspektivi tog 
istog života na smiraju.« 

Još je kao gimnazijalac napisao: »Bio sam ushi¬ 
ćen mišlju da bi kraljevstvo Božje došlo u grešnike. 
Zaklicalo mi je srce nad mišlju, da bi ti, Gospodine, 
zašao u srca grešnika i donio sa sobom kraljevstvo 
svoje Osobe i svoje milosti, kako si to meni učinio.« 

Malo kasnije: »Sad mi je Gospodin poslao misao: 
promislio sam, da sva svoja pisma stavim pod čisto 
geslo; dođi kraljevstvo tvoje, da ih naime pišem i 
popratim s tom molitvom. Ti znaš, Bože, da želim 
tebi služiti čistim srcem. Ono, što u meni ne valja, 
ti očisti, Bože.« Kao što je spontano u govoru po¬ 
kazao puninu Božju u svojoj duši, tako je to poka¬ 
zivao i na peru u pismima. Bilo da piše roditeljima, 
bilo prijateljima uvijek im govori o Bogu. Svojoj sestri 
anki na pr. ovako piše: »Mnogo ti o mnogočem 
ljudi, govore, a rijetko o jedino potrebnom. Zato to 
činim ja. Ne kao da ne bih mogao i o drugom, već 

zato, jer to drugi teže čine, a ipak je u hijerarhiji 
vrednota prva stvar.« Na taj način je nastojao da 

posvuda širi jasnoću Božje milosti. ^ 

Nadasve je to činio na Vratima. Dok je bio kle¬ 
rik, njegov žar se morao ograničiti na dobar primjer, 
na lijepu i utješnu riječ, koju je tu i tamo kazao. 
Skupljao je djecu u crkvu i propovijedao im riječ Bo¬ 
žju, vodio ih u šumu, zabavljao se s njima, a naročito 
im govorio o lijepome nebu. Siromasima i bijedni¬ 
cima je upravio riječ utjehe i okrepe, a konačno za 
svih njih molio. 

Ali kad je postao svećenik, njegov se apostolat 
proširuje. On može sv. Misu za njih prikazivati, on 
može propovijedati, ispovijedati, ići k bolesnicima, 
dijeliti sv. Pričest i posvuda širiti blagoslov svog sve¬ 
ćeničkog zvanja. A u tome je bio neumoran. Ako bi 
trebalo zamijeniti župnika u Fužinama i prikazati 
svečanu Misu sa propovijedi, Zvonko je bio uvijek pri 
ruci. Ako je bilo potrebno poći daleko k bolesniku 
i odnijeti mu posljednju utjehu, on je također pri¬ 
pravan. 

»Brate moj, to je naša prva dužnost,« piše prija¬ 
telju, »zato smo postali svećenici, a tek onda, da se 
bavimo posebnim naukama. Bog takav posao obilato 
nagrađuje, dok pisanje teze ili znanstvenih članaka 
ostaje naš lični posao, koji može da nam i škodi, ra¬ 
zumije se u duhovnom pogledu: odmah nam se od 
ponosa nadižu uši.« 

Nekoga dana eto dolaze kola iz Fužina, da uzmu 
Zvonka i da ga povedu k bolesniku, jer je mjesni 
župnik bio spriječen. »Ja nisam znao gdje je,« priča 

njegov kolega,« pa sam zapitao njegovu majku, kamo 
je otišao. »Pozvali su ga bolešniku«, odgovori maj¬ 
ka, »pošao je kolima, ali ja znam njega, on će tamo 
odbiti kola pa će se vratiti pješke, a to nije za nje¬ 
govo zdravlje. Takav je on. Malo pazi na sebe. Ako 
Bog da, ne će on do godine amo. On ovdje previše 
radi, a njemu treba počinka, dugog i dobrog po¬ 
činka.« 

Srce majčino, prodornije od ikakve logike, vidi 
daleko. Jest, Zvonko je i previše umoran ... Njemu 
treba počinka ... dugog i vječnog počinka ... J 0 | 
samo mjesec dana, i on će prijeći u vječni zasluženi 
počinak... 

Ali preko Golgote. 


GOLGOTA 

Kad su ga roditelji žrtvovali Bogu za svećenički 
stalež nisu ni mogli dokučiti sve posljedice toga čina. 
Znali su da ide u stalež, za koji se traži naročiti Božji 
poziv, jer je skopčan s teškim žrtvama. Majka mu je 
predočila poteškoće, na koje će naići tijekom života. 
Sestra je čestoput izražavala neku bojazan, da li će 
ustrajati do kraja. Otac ga je sjetio žrtve, koje tim 
zadaje obitelji. Svi su ga, dakle, upozoravali na te¬ 
žinu koraka, na koji se odlučio. Ali koliko će velika 
biti ta žrtva, to oni nisu mogli naslutiti. 

Da će ostaviti rodnu kuću, roditelje i braću pa se 
dati svetom apostolatu spašavanja duša i žrtvovati 
na neki način svoj život za bližnjega, to su donekle 
znali. On je napokon svećenik, a taj, »uzet iz ljudi, 
postavljen je za ljude, da se žrtvuje za njih i da ih 
tako pomiri s Bogom.« Ali kakva će biti ta žrtva, ko¬ 
liko će ga truda stajati, to nisu mogli potpuno naslu¬ 
titi roditelji, koji na svećenički stalež gledaju uglav¬ 
nom kao i ostali svjetovnjaci, pa nisu mogli u njemu 
nazrijeti tajnu patnje. 

Konačno mogli su misliti da će postati svećenik 
kao svi drugi: Svršit će teologiju, poći na koju župu, 
skromno živjeti u kojem selu, gdje će imati sve, što 
mu je potrebno za život pa će lijepo provoditi svoje 

dane, a možda biti od utjehe u starosti i svojim rodi¬ 
teljima. 

Kao abiturijent on je, doduše, govorio nešto o teš¬ 
koćama svećeničkog staleža i pokazivao se sprem¬ 
nim, da prigrli križ Kristov. Ocu je kazao da ljubi 
sirote i bijednike ovoga svijeta, da na sebe uzimlje 
njihove nevolje i njihove potrebe, da hoće postati 
posrednikom između grešnika i Boga, velikodušno se 
žrtvovati za spas ljudi. Majci je kazivao također, da 
se ne boji nikakvih žrtava, da ih rado prihvaća iz 
ljubavi prema Kristu. Ali ko je mogao misliti, da će 
ovaj neiskusni mladić provesti u djelo sva svoja mla¬ 
denačka nagađanja? Roditelji, dakle, nisu ni izdaleka 
slutili, kakve borbe čekaju njihova Zvonka. 

Oni nisu znali ali on je vrlo dobro znao. Mladić 
koji je dobro smišljao prije nego će poduzeti nešto, 
a svom se dušom dao na ono, što je poslije dugog 
razglabanja i ispitivanja upoznao kao dobro, mogao 
je svom dušom prigrliti teški križ svećeničkog 
zvanja. 

Čim je stupio u svećenički stalež vidio je, da je 
pošao stazom posutom trnjem i da mu treba dnevno 
nositi teško breme križa pa odmah na ulazu u po¬ 
četku toga puta kaže: »Odlučio sam ljubiti put križa, 
jer nas on vodi k Bogu. Odlučio sam, da ću svladati 
sve okolnosti zbilje.« Na sam Uskrs, kad se svaka 
kršćanska duša uživljuje u tajnu križa, on bilježi u 
svom dnevniku: »Ja odlučujem s pomoću Božjom 
ovoga časa ustati i poći neumorno za Isusom. M o j 
život je Kri ž n i Put. Ja sam tako odabrao. 
No taj put je sladak, jer pomaže dragi Isus. I nikada, 

nikada ne smijem prestati misliti na ovo načelo.^ Ni 
u radu, ni u praznicima. Ove misli su divno važne. 
Dobri Bože, zapiši ih i u moje srce i blagoslovi im 
rast. Bogu hvala.« 

Pošao je stazom križa zato, jer je znao, da se 
samo tim putem dolazi do mira i sreće. To mu je 
Gospodin višeput pokazao, a on je to nadahnuće sta¬ 
vio u djelo pa piše: »Sad sam se vratio iz kapele 
od Isusa. Razmišljao sam jedno poglavlje iz ,,Naslje- 
duj Krista". Tu su riječi za čovjeka, koji hoće biti 
duhovan. I odlučno kaže: Ko hoće da mu se tijelo 
pokorava duhu, a duh Bogu, taj se mora junački pri¬ 
miti posla i sjekiru postaviti na sam korijen. Taj 
korijen je tajna i neuredna sklonost prema samom 
sebi i svakom prolaznom dobru. 0 dobri Bože, kako 
je tvrda ta riječ. I kako ju je teško izvršiti. Meni se 
učinilo, kao da takav zahtjev trga nešto iz mene. A 
ipak, ako hoću biti duhovan, ako hoću živjeti za 
Boga, ako hoću raditi za spas duše, moram to uči¬ 
niti. Isuse, teško je, no rado bih. Dajem ti se pod 
okrilje.« 

Da je on doista bio dosljedan ovoj svojoj odluci, 
vidi se iz riječi, koje je kasnije kao bogoslov zabi¬ 
lježio. On odlučno kaže: »Taj mysterium cru- 
cis, već sam ti višeput, Bože, kazao da 
ga prihvaća m!« Prihvatio je tajnu Križa naro¬ 
čito zato, jer je bio svećenik. 

Ništa mu nije bilo jasnije nego, da je svećenik 
drugi Krist i kao takav mora poći istim putem križa, 
kojim je i sam Krist pošao. U prikazivanju je sv. Mise 
vidio, kako je tijesno sjedinjen s Kristom, u čije ime 

prikazuje žrtvu, odrešuje grešnike i podjeljuje du¬ 
šama blagoslov. Svoj je život svećenički shvaćao kao 
produženje Kristova otkupiteljskoga djela izvršenog 
za nas na križu. Zato je život svećenika život Gol¬ 
gote, na koju se dnevno penje, da zajedno s Kristom 
razapne svoje tijelo i zajedno s njime umre te tako 
Bogu prikaže žrtvu svog svećeničkog zvanja. 

Dne 13. rujna 1934, dakle godinu prije ređenja, 
piše prijatelju: »Mate moj, zadnja je godina tu. Sad 
sam svijestan, da je teška stvar, koja me čeka. No i 
spreman sam. Spreman sam do smrti služiti Bogu.« 

Nekoliko dana prije nego će se zarediti za sve¬ 
ćenika piše roditeljima: »Još ću se kod kuće dan 
dva sabrati, pa onda smiono k činu, na koji se 
evo petu godinu intenzivno spremam.« 

Koliko snage u tim riječima! U času, kad se imao 
da popne na sveto brdo svećeničkog ređenja, on 
baca pogled na razmak od pet godina bogoslovskog 
života ispunjen tolikim borbama i tolikim križevima. 
Kroz razdoblje od tih pet godina nikad se nije od¬ 
marao, nikad nije odahnuo. Približivši se Kristu, koji 
se uspinjao na brdo Golgote, rado mu je pružio svoju 
ruku i svoje rame podložio pod njegov teški križ i 
nije se ustručavao da ga svaki dan nosi na svojim 
leđima. Sjetio se one goleme borbe i vidio je, da je 
njegov put bio ispunjen samo križevima i patnjama. 
Krist kojega je neprestano pratio, mogao mu je ka¬ 
zati, da je kojiput i trom, da je jednako kao i on 
kojiput posrnuo, ali mu je mladi levita mogao otvo- 
leno pogledati u lice i kazati mu, da je on uvijek 
nastojao, da se dizao i da je imao volje, koja ga je sta- 

jala toliko napora i toliko truda. I sada, kad se imala 
čaša ispiti do dna, on nije mogao prikazati svome 
Gospodinu niti velikih djela, niti mističkih zanosa 
svetaca, ali mu je mogao dati svoju volju, onu Zvon- 
kovu volju, koja je uvijek bila spremna da radi i da 
trpi, a nije nikada jenjavala. Ugledavši tako iz blizine 
svu težinu Golgotske žrtve, koju je imao svome Bogu 
prikazati, on se nimalo ne boji već izvježban tolikim 
naporima jače i odrešitije nego ikada prije, ide na¬ 
prijed, da smiono slijedi Krista do kraja i ispije 
čašu muke do dna. 

Kada je za vrijeme senjske bogoslovije kroz ne¬ 
koliko dana slušao razlaganje o svećeničkom sta¬ 
ležu, kojim je razglabanjem duhovnik htio dokazati, 
da je bit svećeništva u žrtvi, on mu je došao u sobu, 
izrazio mu veselje nad istinom, koju je odavna spo¬ 
znao a koja mu se čini jasna kao sunce pa je u svom 
dnevniku zapisao: »Isus je bio svećenik i žrtva, pa 
mislim, da je veza Krista s drugim svećenicima u 
tome, što nam valja svoju volju podvrći Bogu, a to 
se podvrgavanje vrši najodlučnije u trpljenju. 
Mi, jer držimo Isusa u rukama, moramo biti čisti, a 
trpljenje čisti. Mi moramo biti snažni u lju¬ 
bavi, a ljubav se mjeri trpljenje m.« 

Ta ljubav križa došla je do vrhunca početkom 
godine 1937, par mjeseci prije smrti. To je razdoblje 
obilno ispunjeno Božjim milostima. Svakidašnje pri¬ 
kazivanje sv. Mise, slušanje zanimljivih predavanja 
iz asketike i mistike i pohađanje svetih mjesta u 
Rimu povoljno su djelovali na razvoj njegove duše. 

Pošao je često sa svojim prijateljem do »Sax a 
rubra«, da se ohrabri na mjestu kršćanske pobjede 
zalazio je često u tamne odaje rimskih katakomba 
da osjeti miris kršćanskih mučenika, pohađao je često 
grobove apostolskih prvaka, da usiše duh njihova 
apostolata i njihova žara. Tako se kretao neprestano 
u kraju, koji ga je poticao na borbu i odvažnost uli¬ 
jevajući mu nadu u palmu vječne nagrade na nebu. 
Ova sveta mjesta, orošena krvlju prvih kršćana kao 
da su ga pozivala na prezir zemaljskoga i na ljubav 
nebeskoga. On se osjeća jak pa piše roditeljima, da 
će služiti crkvi »do posljednje kapi krvi«. 

Tu želju za žrtvom raspaljivao je u njemu studij 
svete nauke. 

Ušavši u svoju sobu nagnuo se nad knjigama škol¬ 
skih predmeta, koji su mu otkrivali uzvišenost krš¬ 
ćanskoga života. Sva su predavanja bila lijepa, svi 
su profesori bili dobri, ali su nekako na njega naj¬ 
više djelovala predavanja iz asketike i mistike 0. 
Garrigou-Lagrange. 

Naročito su se u Zvonkovom srcu utisnule dvije 
istine o kojima je profesor ovih dana govorio. Vidio 
je prije svega, da je život svetaca zaista divan i lijep. 
One krasne milosti sjedinjenja s Bogom, mističke 
kontemplacije, nadahnuća Duha Svetoga, iskrsle su 
u njegovoj duši u cijeloj njihovoj ljepoti, i on se mo¬ 
gao samo zanijeti za njima. 

Ali je također čuo i to, da bi on mogao težiti za 
tim velikim Božjim darovima i dostignuti to brdo 
kršćanskog savršenstva. Čuo je, da Bog ne skriva 
nikome svojih tajni, da se potpuno daje i da je sretan 

kad se može potpuno izliti nad dušama dobre volje. 
Nije potrebno mnogo, dovoljna je samo dobra volja, 
kojom zaista hoćemo služiti Bogu. Sa svoje strane 
Bog nikome ne uskraćuje milost savršenstva, jer 
svakoga poziva na svetost. Poziv je dakle tu. I to za 
svakoga bez iznimke. Ko imade dobru volju taj se 
može opravdano nadati, da će ga Bog privinuti svome 
srcu kao što je učinio sa velikim svecima. 

Stari profesor ascetike i mistike nije ni mislio, 
da se u njegovoj školi nalazi neki neobični đak, koji 
će ozbiljno shvatiti njegovu riječ i najspremnije je 
staviti u djelo. Nedavno je vidio našega Zvonka i 
pronicavošću zašao u nutrinju te mu na rastanku pre¬ 
poručio: »Gardez toujours votre simplicite«. 

Ali nije ni izdaleka mogao slutiti onu radikalnost 
i odvažnost kojom ovaj njegov ponajbolji đak pro¬ 
vodi u djelo sve, što vidi, ne otstupajući od poznatih 
načela ni za dlaku. I sada je upoznao dvije uzvišene 
istine: vidio je, da kršćansko savršenstvo zavrijeđuje 
da mu žrtvujemo cijeli život. Vidio je također da ga 
uz pomoć Božju, samo ako hoćemo, možemo svi po¬ 
stići. Hoće li ovaj mladić, koji je cijeli svoj život is¬ 
punio jednim neprekidnim i neprestano opetovanim 
»hoću«, u ovom svečanom času, kad ga Gospodin 
zove tako visoko k sebi kazati mu također, ali od- 
važno i odrešito, bez oklijevanja i krzmanja, jedno 
odrešito Zvonkovo: »ja hoću«? 

Bilo je to za vrijeme duhovnih vježbi, koje je 
obavio početkom godine 1937 pod vodstvom O. Fe- 
renčića. Odmah je na početku vidio »da bi tre¬ 
balo uvesti temeljitu službu Bogu, a 

svaki čas da bude nF lat voluntas tu a", 
pa je odmah izvršiti«. Drugim riječima shva¬ 
ća, da bi trebalo posvetiti Bogu upravo sve. On j e 
spoznao, da još nema onoga stalnog i potpunog pod¬ 
vrgavanja volji Božjoj, kojom bi rado primio od Go¬ 
spodina najmanje i najveće križeve. Zato kaže: 
»Vidim, da nemam onog aktuelnog in¬ 
tenziteta kojim bi se u svakom težem 
času, kad osjetim teškoću, odmah pod¬ 
ložio Bogu.« 

Kako se vidi, ovdje se radi o glavnom problemu 
njegova života i njegova nastojanja. On hoće da se 
posveti u ovom času potpuno Bogu i u najmanjim 
stvarima. On prema tome teži za stanjem, koje je i 
najdivnije i najteže. 

Najdivnije zato, jer bi to značilo potpuno 
izjednačenje naše volje s voljom Božjom. To bi bio 
vrhunac našega ovozemnog putovanja, koje baš ide 
za tim, da se potpuno pa i u malim sitnicama potpuno 
podvrgnemo Bogu. To bi napokon značilo najveći 
stupanj savršenstva, kad se lišavamo svoje volje, a 
na njeno mjesto postavljamo volju Oca našega ne¬ 
beskoga i u svim stvarima tražimo njegovu svetu 
volju. 

Ali bi to bilo i najteže i to zato, jer bi to 
značilo u stvari odreći se potpuno sebe, veselja, 
užitka i slasti pa postati ravnodušan prema svemu 
onome, što nam Providnost Božja pošalje. Značilo 
bi ljubiti jednako zdravlje kao i bolest, smrt kao i 
život, poniženje kao i čast, žalost kao i veselje, osku¬ 
dicu kao i obilje. To bi značilo ljubiti križ Spasitelja 

i veseliti se patnjama i to zato, jer je to volja Božja 
i jer on tako hoće, a to je svakako teško. 

Pogotovu bi to bilo teško za Zvonka, koji vidi 
svu težinu ovoga problema pa piše: »Da se odlučim 
na što takvo, to mi se čini preteško; to znači odreći 
se sebe sasma. Znači: zbogom moja mala veselja.« 

Drugi bi mogao stvoriti tu velikodušnu odluku pa 
ona možda ne bi imala velikog odjeka u njegovu ži¬ 
votu. Ali on, koji je bio tako temeljit i radikalan pa 
nije ni za dlaku popuštao od svojih odluka već ih 
provodio uz najveće teškoće, time bi postavio veliki 
teret na svoja leđa i doveo u pogibao svoje zdravlje. 
On to potpuno shvaća pa kaže: »Tada obzirom na 
moju dosadanju praksu, po kojoj sam dosta točno 
provodio načela, kad bi se na što takvo odlučio, ja 
bih šatro svoje živce, svoje zdravlje i svoj život. . .« 

Tu je najveća poteškoća za njega. Ne zato, što 
bi se bojao posljedica svoga radikalizma, nego zato, 
da bi time rastužio roditelje i poglavare. On sa svoje 
strane promišlja: »consumatus in brevi explevit tem- 
pora multa«, ali — kaže sam dalje — »opet mi se 
nećka narav, jer roditelji i poglavari nikako ne bi 
htjeli toga«. On je i previše ljubio roditelje, da bi 
mogao nešto učiniti, čime bi ih do smrti ražalostio. 
Ljubio je također svoju biskupiju, za koju je htio da 
radi. Znao je, kako mnogo računaju na njegov apo- 
stolat, pa je htio, da se zdrav vrati domovini, gdje će 
raditi na njivi Gospodnjoj. Zato mu se činilo, da ne 
će moći učiniti taj velikodušni čin svoje volje, kojom 
će se potpuno predati Bogu i potpuno njemu po¬ 
svetiti. 

Međutim, Gospodin mu je dao ovih dana naro¬ 
čitih rasvijetljenja pa je mogao da pođe stazom, za 
kojom ga je zvao. Već mu je prvoga dana otkrio tri 
istine, koje su se doticale njegova glavnog problema, 
a koje on ovako opisuje: »I Gospodine, ti si dao, da 
je prvi dan u ova tri govora dotaknut ovaj glavni 
problem. Prvo je bilo, da si ti moj cilj. Štaviše, da je 
savršeno ako se ovim stvorenjima služim toliko ko¬ 
liko vode k tebi i to jedino tako, da me što bliže 
k tebi dovedu. 

Drugo je bilo, da me moja slabost ne može us¬ 
pješno spriječiti na putu k tebi, ali da mi je potreban 
mentalitet svetaca, kojim su svim bićem smjerali 
k tebi. 

Treće je bilo, da ja onda sebe nalazim, kada se 
tražim u tebi, odnosno, kad samo tebe tražim, onda 
odjednom nađem, da je u tom moja vlastitost i sreća 
na zenitu. Drugim riječima, ako se tražim izvan 
tebe, ja se ne nalazim, ili se nalazim djelomično i 
nesretno.« 

Poslije te spoznaje njemu nije ostalo drugo nego 
da traži samo Boga. Ne smeta, što će sebe tada 
izgubiti, jer će se naći u Bogu. Ne smeta također, 
što se osjeća slab, jer je glavno, da imade dobru 
volju, koju i sada može Bogu pokazati. A time će se 
potpuno predati Bogu, upravo uroniti u njegovu 
svetu volju i osloboditi se svega onoga, što ne valja. 

U tim je mislima bio još više obodren, kad je 
drugoga dana promatrao istinu, da je spasenje duše 
jedini naš posao. On je produbio još jednom to 
pitanje, koje je toliko puta razmatrao pa se opet 

vratio omiljelom svom predmetu, kojim se je naročito 
bavio ovih duhovnih vježbi i kaže: »Iza toga sam 
nastavio svoje omiljelo razmišljanje. Sad sam pomi¬ 
slio; da ja Gospodinu sasma vjerujem, ja bih se spo¬ 
menuo, da je njegova pomoć svemoćna i da ne može 
izdati. Ali ja mogu izdati u teškoći? To je istina. 
Ali kad bih ja vjerovao tvojoj riječi, Gospodine, ja 
bih se spomenuo, da si ti vjeran i da ti ne ćeš dati, 
da budem kušan preko svojih sila. Ili ako budem 
preko sila kušan, ti ćeš ih umnožiti. Ili sam lud, da 
ne vjerujem, da ti to možeš. Spomenuo sam se svojih 
roditelja, kako su oni moju samozataju prošle godine 
bogoslovskog života zadržavali. Vidim, oni su se 
borili proti tom mišljenju mome. Jesu li se borili proti 
kleričkom mentalitetu? To ne mogu kazati. Jer su 
mi od srca željeli, da dostojno ustrajem na svom putu. 
Radije mislim, da su se borili protiv onog mog men¬ 
taliteta, kojim sam htio u skoku osvojiti svetost. 
Ali ti, Gospodine, znaš, da sam ja tada 
popuštanje od takve svoje ideologije 
smatrao izdajstvom načela. Pravo ili 
krivo? Prepuštam tvom sudu«. 

»Misao mi je kliknula po njihovoj dobroti. Ja lju¬ 
bim svoje roditelje. I još neki momenat je tu više: j a 
u njima gledam odsjev Božje dobrote, 
zato ih iskreno ljubim, i oni mi predočuju ovo: kad 
su oni dobri, kakav je istom nebeski 
Otac. Ta me je misao odjednom oduše¬ 
vila. AkojeOtactakav, zarmunećuda- 
ti sve? Spremno sam odgovorio u srcu, 
zašto da ne dam sve? 

Dakle mu podlažeš svoj nacrt o Biblicumu? — 
Da. 

Dakle mu podlažeš želju, da se već u prvom se¬ 
mestru pripraviš za licenciju? — Da. 

Dakle, ako je njegova volja da snosiš trajnu ner¬ 
vozu u misli hoću li dospjeti ili ne? Da, Gospodine. 

I to, da ti propadnu živci, zdravlje, 
život? Gospodine, ako ti odrediš, pristajem. 

A kako ću znati, da su pojedini posredni ciljevi 
ipak po tvojoj volji? E, Gospodine, slušat ću tvoje 
pisce, svoje poglavare, i uvijek mi valja imati spremnu 
volju, da se odreknem svojih nacrta. 

Samo jednog se ne mogu odreći, bo¬ 
lje ne smijem se od reći tebe, jer ja čez¬ 
nem za srećom, koju ne mogu naći nego 
u t e b i.« 

I opet ga je produhovljena ljubav prema rodite¬ 
ljima oslobodila od pretjerane roditeljske ljubavi pa 
ga dovela do Boga. I opet je od zemaljskoga došao 
do nebeskoga Oca pa je u dobroti tjelesnih roditelja 
vidio neograničenu ljubav nebeske Providnosti, kojoj 
se je potpuno predao. Kad je imao da bira životno 
zvanje, nadahnuo se je obiteljskom ljubavi a preko 
nje se popeo do nebeske ljubavi. Ostavio je tada 
oca, da ga nađe u nebeskom Ocu. I sad, kad se 
bojao da ne bi povrijedio zemaljskoga oca gledajući 
na njegovu dobrotu, dolazi do neograničene ideje 
dobrote nebeskoga Oca pa mu se u duši pojavi ne¬ 
ograničeno pouzdanje u Božju Providnost i on se 
baca u naručje svoga Oca kao dijete pa zaključuje: 
»Time je zapravo riješena ona glavna teškoća, koju 

sam na početku duhovnih vježbi postavi«u » koja 
glasi: ne znam, kako ću svršiti, a o se , m , 

dam Bogu n službu. Na tu poteškoću odgovaram 
To neka Bog skrbi. On je moj Otac«. 

Treći dan duhovnih vježbi po svom običaju ispi- 
tu je pomnjivo svoju savjest. Nalazi nedostat e u n “ 
stvarima: u naglosti, u molitvi i u mentalitetu Brije 
svega je vidio, da mu je naglost glavna pogres a pa 
je priznao, da još uvijek podleže svojoj mani i da se 
lako raspali, pa je tačno zabilježio sve slučajeve u 
životu, kada je u tome pogriješio. U stvari molitve 
je spoznao, da je uistinu malo postigao, ali se utješio 
time, da je ipak nastojao. U trećoj stvari naime o 
mentalitetu označio je stanje svoje duše ovim rije¬ 
čima: »Moj mentalitet — Gospodine, tu bih se morao 
raznježiti gledajući kako se brineš za me, a mislim, 
da bi se i ti morao smiliti kad gledaš kako se tvoj 
dječak s više pogrešaka nego je koštica u šipku ipak 
diže, ipak puže, srće, stenje, vapije, ipak diže ruke 
k tebi. Hoće, muči se, kini se. Iznemaže, dosađuje 
se, a htio bi. Gospodine, vidim, da sam slab. To je 
luče clarius. Pravim grdne pogreške, ali vidim, kako 
težim, kako se mučim k tebi, i kako bih ja postao 
nesretan onaj čas, u koji bi mi velika ideja i vjera u 
tebe uvenuli. Domine, miserere. — Gledam svoj 
obični radni dan. Šetnju. Sjetim se dana iz prošlih 
praznika na Vratima. Pa sve je to, uza sve pjege, 
uza svu poprskanost svete bjeline u duši, ipak jedno 
veliko svjedočanstvo, da tebe, Gospodine, smatram 
svojim ciljem i sve gledam, kako bih našao način, 
da ti služim. Gospodine, hvala ti. Znam ja, da si ti 

to položio u srce, da je ljubav Božja stvaralačka, 
zato hvala, Gospodine, i stoput ti kažem hvala«. —. 
To je općenita ispovijed ovoga »grešnika«. 

Pošao je sutradan ispovjedniku i u četvrt sata 
mu izložio svoje stanje prema onome — kako veli — 
što je u dnevniku zapisao. O. Ferenčić, koji je prodro 
u njegovu dušu, utješio ga je i kazao mu, neka se 
ništa ne boji svojih slabosti. To je bilo potrebno za 
njega zato, jer ga je »Bog time oslobodio od pela- 
gijanizma«, to jest od zablude, da postavi pouzdanje 
u samoga sebe. On je tako postavio svoje pouzdanje 
u Boga, koji je postao središnja točka svih njegovih 
nastojanja. Rekao mu je zatim, da njegova misao 
o teocentrizmu, t. j. da mora sve radi Boga činiti, nije 
spekulacija nego rasvjetljenje. Zatim piše: »Ne sa¬ 
vjetuje mi (ispovjednik) cvjetiće. (Kaže) da sam više: 
To da je početak kontemplacije.« 

Tako je uspio, da se oslobodi svega: roditelja, 
sitnih željica i vedrog veselja, svojih sjetila i svojih 
naslada, pa je sve postavio u volju Božju i predao se 
Providnosti. On je sada miran i spokojan. Oni koji 
su ga vidjeli posljednjih dana njegova života mogli su 
zapaziti, da je nestalo na njemu one neke užurbanosti 
i nemirnosti. On se uhvatio sigurne ruke Božje Pro¬ 
vidnosti pa se nije bojao ničega. Ništa ga nije moglo 
iznenaditi, ni bolest ni nevolja, ni oskudica, ni smrt. 
On je na kraju. On je spreman. 

Razmišljajući o križevima i patnjama, koje ga 
čekaju u životu on smireno gleda na budućnost i piše 
svojoj mlađoj sestri: »Ja mislim, da nas čekaju crni 
dani: bar lako može biti. Možda će trebati dati i 

.ilavu. ako ne to, a ono jadao trajno «apr«a»iM 
.rajnu borbu. 

Sad mi pade na um, sto si ti vis« F 
»Hoćeš li ti, Zvonko, ustrajati u svom prvo n 
ševljenju?« Dragi moj Blane, ,a vjerujem, 
dam. Ali pazi: svakog ufanja, svake nade m ^ 
lišiti... koja nije Bog. Blankice, ako u 
mogao razumjeti i oduševiti se za ovo, onda blago 
meni. Teškoće ću prebroditi i sigurno stici u vje n 
domaju. Moram vidjeti, da sam slab: tomu sluzi ka 
vidim da ne pamtim kao prije, da ne vidim kao 
prije, da sam tromiji nego prije. Moram vidjeti, da 
teškoće nadilaze moju snagu. Moram vidjeti, da oni, 
u koje bih možda polagao nade, te nade ne mogu 
ispuniti, zato da se obratim Bogu i svom jednostav¬ 
nošću i uvjerenjem i djelom rečem: »Gospodine, po 
mozi mojoj slabosti«. I tada će Bog tako nam 
kažu primjeri svih svetaca — naše skrbi uzeti u 
svoje ruke, kao da se radi o njegovoj stvari, i tad ne 
će biti nijedne neprelazne teškoće. Drugim riječima; 
padaju one opsjene i kule u zraku, koje sam sam u 
svojoj mašti sazidao, ali zato raste i dublje se ukorje¬ 
njuje najveća realnost: život milosti u duši: Bog je 
s nama i u nama — Blankice, sve je to, da posta¬ 
nemo slični Isusu, koji je u teškoćama zaslužio 
blaženstvo nama svima«. 

Njemu je slatko sve, što dolazi od tako dobroga 
Oca na nebesima bilo to radost ili patnja pa piše: 
»E, dragi Bog kuša, i to će kušanje prestati jedino u 
nebu, a do tada Jobovsko trpljenje i predanje: ipak 
će on na koncu sve na dobro izvesti i provesti«. On 

u isto vrijeme piše duhovniku senjskog sjemeništa: 
»Želim, da Isus, koji vam je dao razumjeti tvrdu 
tajnu križa to pomogne zapisati i u dušu vaše djece«. 
On piše također svojem drugu: »Na životnoj stazi 
već si oćutio trnje. Sve nas čekaju još trnovitiji 
putovi. Ali ako s Isusom trpimo, s njim ćemo i sla¬ 
viti«. On je uistinu mogao kazati da mu je trpljenje 
radost i da se veseli patnjama, koje mu svakog časa 
Gospodin šalje. 

Početkom lipnja 1937 godine, dakle samo tri 
mjeseca prije smrti, on osjeća napast da podleže 
nagovaranju nekih svojih drugova, koji su ga odvra¬ 
ćali od strogosti u duhovnosti i čini se, da je bio 
malo popustio. Ali se je odjednom sjetio, da je zato 
izgubio onu »smirenost koju je imao u 
potpunoj težnji svih sila k Bogu«, pa 
se opet vraća svom starom putu. On prima Božje 
nadahnuće, koje ga u tom času zove i vidi, da bi 
»u zorni poredak vrednota zahtijevao, 
da svaki čas uzmogne završiti svoj 
život i da može kazati svaki čas: in 
t e r m i n o s u m« a to znači ono što je prije obećao 
Bogu, da će naime u svakom času potpuno se podlo¬ 
žiti volji Božjoj i da će u svemu pa i u najmanjem 
činu tražiti samo volju Božju. On je već prije shvatio, 
da se moramo »svaki dan pripravljati na 
smrt«, a da to drugim riječima ništa drugo ne 
znači nego u svim časovima vršiti ono, što Bog hoće 
od nas pa stajalo nas bilo kakvog truda. U svakom 
času mora se predati volji Božjoj i njoj prepustiti sve 
svoje pouzdanje, svoj uspjeh. »Ako sada vršim 

volju Božju, to znači da sam in termmo«. On je pri 

pravan da završi svoj život. ^ 

Više u Rimu nije ništa pisao. Vratio se 
vinu poslije ispita licencijata i pošao na P r ““J“ 
Gorski Kotar na Vrata. Tamo je b.o da “; 

Prije odlaska pozdravio se sa svim dragim 
cima. Naročito je srdačno pozdravio časne sestre. 

Bilo je to dne 5 kolovoza 1937 u samo predve¬ 
čerje. Ispred kapelice sakupilo se nekoliko njegovi 
prijatelja, nekoliko časnih sestara, njegova majka i 
par drugih ljudi, da po posljednji put pozdrave svoga 
prijatelja, koji im je lijepo govorio preko sv. Mise, 
a koji ih je tako neobično zadivio prikazivanjem uz¬ 
višene novozavjetne žrtve. Na rastanku ih je molio 
sve za oproštenje, ako ih je čime uvrijedio ili sa¬ 
blaznio. Govorio je zatim o sv. Ocu, a iz toga se vi¬ 
djela prava sinovska ljubav prema namjesniku Kri¬ 
stovu. Zatim je govorio o sv. Tomi Akvinskome, ko¬ 
jega je posebno volio i štovao. Govorio je o stupnje¬ 
vima molitve. Kroz to vrijeme čestoput se zagle¬ 
davao prema zalazu sunca, a bio je kao obično veseo 
i dobro raspoložen. Najednom je podigao svoje oči 
prema nebu, rukama je pokrio lice i s nekim teškim 
glasom, iz kojega se vidjelo, da mu je u duši neka 
briga, kazao: »Molite, mnogo se molite, da se ne iz¬ 
nevjerim svome svećeničkome idealu.« I ostavio ih 
je te pošao u Senj... 

Dne 22 kolovoza održao je u senjskoj katedrali 
posljednju svoju propovijed. To je bila labudova pje¬ 
sma pred smrt. Odabrao je temu o providnosti. Go¬ 
vorio je zanosno i uvjerljivo. Pričaju, da se moglo 

vidjeti, kako mu svaka riječ izlazi iz duše Bogu pot¬ 
puno predane. Metafizičkom dušom izdigao se iznad 
svega, što je prolazno i promjenljivo, iznad dobra i 
zla, iznad kušnje i trpljenja, iznad uživanja i boli, 
da se zagleda u dno dubokoga otajstva Božje pro¬ 
vidnosti pa je pjesničkim zanosom ocrtao plan lju¬ 
bavi, koju neograničena dobrota Božja izvodi nad 
nama. U perspektivi vječnosti pregledao je jednim 
sintetičkim pogledom cijeli razvoj čovječanstva, sve 
patnje njegove pa ih odmjerio dobrotom onoga Oca, 
koji je bolji od dobroga zemaljskoga oca i pozvao 
sve, koji ga slušaju, da mu se predadu, da se kao 
mala djeca povjere njegovoj dobroj brizi. 

Dne 31 kolovoza piše svom prijatelju: »Želio 
bih da mi je sav uroniti u posao, u pre- 
danje i u trpljenje za dragoga Bog a.« 
Samo tri dana iza toga Gospodin je počeo da do¬ 
slovno ispunja posljednju njegovu želju. 

Na prvi petak mjeseca rujna rano se je digao i 
pošao u ispovjedaonicu te je ispovijedao sve do 8.30 
sati. Zatim je poslije toga rekao sv. Misu i to je bila 
posljednja nekrvna žrtva, koju je na dan posvećen 
presv. Srcu prikazao s naročitom pobožnošću sv. 
Trojstvu. Još je trebalo samo to, da dovrši žrtvu 
svoga svećeničkog života, koju je tog istog jutra u 
posljednjoj sv. Misi prikazao Bogu, a koju je stvarno 
počeo dovršavati odmah iza sv. Mise, kad je legao 
u krevet. 

Ispočetka niko nije mislio da bi moglo doći do 
katastrofe. Vratio se iz Gorskog Kotara zdrav i ve¬ 
seo. Nikada do sada nije bio tako zdrav i dobro 

raspoložen. Međutim bolest se pogoršala i došlo ,e. 
rln kažu liječnici, ako pogađaiu, otrovanie krvi. 
Svi su vidjeli, da bolesnik mnogo trpi i da se pnbli- 

žava kraj. 

Kad je časna sestra pristupila k njemu i pitala ga, 
da li mu je teško, on je odgovorio, da je sve dobro. 
Za čas se udaljila i promatrajući bolesnika zapazila, 
kako od teških bolova zubima škripa. Tiho se pri¬ 
bližila krevetu pazeći, da je ne opazi pa je čula nje¬ 
govo šaputanje: »Još više, Gospodine, još višeU 

Ono veče prije smrti došao je k njemu njegov 
redoviti ispovjednik Msgr. Golik i donio mu okrepu 
svetog sakramenta. Primio ga je nadasve radosno i 
veselo. Sakupivši posljednju snagu, glasom naročito 
jasnim i neobično jakim i čistim zapjevao iz cijeloga 
grla »Ave Maria« i pouzdano preporučio svoju dušu 
Onoj, koju je dnevno prosio: moli za nas na času 

naše smrti. 

Naprama njegovu krevetu visjela je slika anđela 
čuvara. Pola u svijesti, a pola u nesvijesti, on se po¬ 
digao, sjeo na krevet, upro prstom prema slici, po¬ 
zvao druge, neka budu spremni i kazao im: »Ne vi¬ 
dite, evo dolazi da me uzme. Ja putujem, ja idem 
sa svojim anđelom čuvarom.« 

Mirno je opet legao u krevet i strpljivo podnosio 
svoju bol. 

Nekoliko minuta prije smrti zamolio je, da ga pri- 
dignu. Majka je skočila i primila slatki teret, po 
sljednji put u životu, na svoje krilo. 

— Majko, život je ipak borba. 

Stao je nekoliko časaka mirno i tiho opetovao 
molitvu; »Isuse, budi mi milostiv.« 

Zatim je poljubio ruku svoje majke pa je zamolio: 

— A sad poljubi ti mene u čelo. 

Blagim izrazom lica, na kojem je bilo toliko njež¬ 
nosti i sućuti zahvalio se iz sve duše posljednjem 
poljupcu onoj, kojoj je dugovao veliko svoje srce. 

Pozdravio je sve prisutne svojim običajnim »hva¬ 
ljen Isus i Marija« i legao. Tiho, tiho je nekoliko ča¬ 
saka disao pa je mirno i nečujno, jedva primjetljivo, 
u zoru blagdana Uzvišenja sv. Križa, Bogu prikazao 
posljednje trzaje mukotrpne i teške žrtve svoga 
života ... 


S BOGOM 

»Crta našega života ide doduše valovito, ali se 
ipak uspinje, ako se trsimo; dok nas najednom Go¬ 
spodin ne uzme pod svoje krilo pa nas visoko digne.« 

Ove riječi, koje je pod kraj života napisao, sje¬ 
ćaju nas slike, koju često vidimo u knjigama sredo¬ 
vječnih mistika. Po nadasve strmovitom putu uspinje 
se umorni putnik i malo pomalo diže se prama teš¬ 
kom usponu visokog brda. Njegovo lice, koje odra- 
zuje toliko čeznuća, upravljeno je prema visinama; 
njegove oči u kojima je toliko nade, uprte su ravno 
u vrhunce. Cijelo njegovo biće, iako umorno i izne¬ 
moglo, odrazuje neumoljivu volju, kojom hoće da ide 
dalje. Sakupio je sve sile kao da bi htio u jednom 
momentu prevaliti daljinu koja ga dijeli od cilja, ali 
je tijelo i previše teško, a sile su i previše trošne, 
da bi mogle slijediti uspon duha. Pod teškim teretom 
križa jedva skuplja toliko snage, da se malenim i 
sitnim koracima, rekao bi čovjek, nekako šepajući, 
malo pomalo penje prama konačnom svome cilju. 
Ali ipak on ide uvijek dalje ... 

Ko je pratio život ovoga mladoga svećenika mo¬ 
rao je priznati, da se nikada nije iznevjerio svojoj 
prvotnoj želji, koja ga je neprestano prožimala, a ta 
je da uvijek ide dalje. Osjećao je teškoće na svom 

putu kao i drugi; tužio se na sporost i tromost svoga 
tijela, koje ga sputava i steže uz materiju kao i 
drugi; ali je zato duboko bio prožet odrešitom vo¬ 
ljom, kojom je težio i tražio, uvijek se penjao i uvijek 
odlučivao. 

Obuzimalo ga je malodušje i nemir, doživio je 
razočaranje i neuspjeh, ali se nikada nije dao slo¬ 
miti. Njegova volja, ostavši čista od tih poteškoća, 
odvažno je popravljala i korigirala one valovite crte 
kojima se kretalo njegovo uspinjanje prema savr¬ 
šenstvu. 

Od onoga časa, kad je upoznao Boga i kad je čuo 
njegov poziv, kojim ga je k sebi zvao, nije prestao 
da ide za njim i da mu se svom dušom daje. 

Već na početku svoga preokreta piše; »I tako ti, 
Isuse, Bože i čovječe, stojiš preda mnom. Cijela tvoja 
slika kazuje, da ti hoćeš našu sreću. I ti me pitaš, 
hoću li ti se predati? Zar da ti dam polovicu, do 
neke stanovite granice? 0 Isuse, ti si u svojoj do¬ 
broti i s time zadovoljan. Ali ja hoću da ti se 
sav dam. Ako treba trpjeti, ti si trpio prije mene. 
Ti ćeš uvijek ići uz mene. Nikad me ne ćeš ostaviti 
samoga. Ja ću se morati boriti. Ali ja sam time zado¬ 
voljan. Napuni me velikodušnošću, da ti sve uzmog- 
nem prikazati, Gospodine; prikazujem ti želju, da 
budem tvoj, a ti me moćno podupri, da nikad ne 
promijenim odluke.« 

Sav mu se dao već tada, kad je odlučio da se 
hoće ocijepiti od tjelesnosti i koracati putovima či¬ 
stoće, Dao mu se sav i tada, kad je u poniznosti 
svoga srca svladavao srditost i naglost pa postao 

luga svojih radnika i najmanji među najnižima; kad 
? ostavljao oca da nađe i da se potpuno predade 
)C b eskomu Ocu; kad se odrekao svoga suda i pod¬ 
ložio se potpuno sudu svojih poglavara; kad se u 
molitvi mislima i čuvstvima dizao prama nebu, kada 
je radio, kada se žrtvovao za Boga; i konačno tada, 
kad je u času svetog ređenja svoj život dao potpuno 
Kristu i bio spreman, da s njim zajedno umre na 

križu. .. 

Već je u prvim godinama bogoslovije postavio 

načelo: »Sve moratn samo toliko željeti, sa svim se 
samo toliko služiti, koliko služi Gospodinu na slavu«, 
pa je stavio Boga za središte cijeloga svoga dje¬ 
lovanja, te mu se potpuno davao. 

Uopće u svim svojim djelima, u dnevnim željama, 
u neprestanim nastojanjima, u borbama i u pobje¬ 
dama; u svakom času i u svakoj prigodi sav se Bogu 
predavao. Ali nadasve u času, kad je Bog tražio 
konačnu žrtvu njegova života, koja je imala biti 
zadnja potvrda svih njegovih nastojanja: nadasve se 
u tom zadnjem času života predao potpuno Bogu. 

Možemo li dvojiti, da ga nije primio k sebi? 

